|
Updated: Monday, September 18, 2017, 15:13 [IST]
ಪ್ರತಿಯೊಂದು ತರಕಾರಿಗಳು ನಮ್ಮ ಆರೋಗ್ಯಕ್ಕೆ ತುಂಬಾ ಒಳ್ಳೆಯದು ತಿಳಿದಿರುವ ವಿಚಾರವಾಗಿದೆ. ಅದರಲ್ಲೂ ಕೆಲವೊಂದು ತರಕಾರಿಗಳಿಂದ ದೇಹಕ್ಕೆ ಅದ್ಭುತ ಆರೋಗ್ಯ ಲಾಭಗಳು ಸಿಗುವುದು. ರಕ್ತಹೀನತೆ ಹಾಗೂ ರಕ್ತದೊತ್ತಡ ಸಮಸ್ಯೆಯಿಂದ ಬಳಲುತ್ತಾ ಇರುವವರಿಗೆ ಬೀಟ್ ರೂಟ್ ತುಂಬಾ ಒಳ್ಳೆಯದು. ಹೊಸ ಅಧ್ಯಯನವೊಂದರ ಪ್ರಕಾರ ಬೀಟ್ ರೂಟ್‌ನ್ನು ವ್ಯಾಯಾಮದ ಬಳಿಕ ಸೇವಿಸಿದರೆ ತುಂಬಾ ಒಳ್ಳೆಯದಂತೆ. ಬೀಟ್ ರೂಟ್ ಅನ್ನು ವ್ಯಾಯಾಮ ಬಳಿಕ ಸೇವನೆ ಮಾಡುವುದರಿಂದ ಊತ ಕಡಿಮೆಯಾಗುವುದು ಎಂದು ಅಧ್ಯಯನವು ಹೇಳಿದೆ.
ನಾರ್ಥ್ರಂಬಿಯಾ ವಿಶ್ವವಿದ್ಯಾನಿಲಯದ ವಿಜ್ಞಾನಿಗಳು ಸುಮಾರು 30 ಮಂದಿ ದೈಹಿಕವಾಗಿ ಚಟುವಟಿಕೆಯಲ್ಲಿರುವ ಪುರುಷರ ಮೇಲೆ ಪ್ರಯೋಗ ಮಾಡಿ ಈ ವರದಿ ಸಿದ್ಧಪಡಿಸಿದೆ. ಇವರೆಲ್ಲಾರ ವಯಸ್ಸು ಸುಮಾರು 18ರಿಂದ 28 ಮತ್ತು ಪ್ರತಿಯೊಬ್ಬರು ವಾರದಲ್ಲಿ ಎರಡು ದಿನವಾದರೂ ವ್ಯಾಯಾಮ ಮಾಡುತ್ತಲಿದ್ದರು.
ಅಧ್ಯಯನದ ವೇಳೆ ಪುರುಷರು ಸುಮಾರು 100 ಸಲ ಜಿಗಿಯುವ ವ್ಯಾಯಾಮ ಮಾಡಲಾಯಿತು. ಇದರಿಂದ ಅವರ ಕಾಲುಗಳ ಮೇಲೆ ಹಾನಿಯಾಗುತ್ತದೆ. ಮುಂದಿನ ಮೂರು ದಿನಗಳ ಕಾಲ ಈ ಪುರುಷರು 250 ಮಿ.ಲೀ. ಬೀಟ್‌ರೂಟ್ ಜ್ಯೂಸ್ ಅಥವಾ 125 ಮಿ.ಲೀ. ಬೀಟ್ ರೂಟ್ ಜ್ಯೂಸ್ ಅಥವಾ ಪ್ಲೇಸ್ಬೋ ಜ್ಯೂಸ್ ಕುಡಿಯಲು ತಿಳಿಸಲಾಯಿತು. ಪ್ಲೆಸ್ಲೋ ಜ್ಯೂಸ್‌ನಲ್ಲಿ ಬೀಟ್‌ರೂಟ್ ಜ್ಯೂಸ್ ನಷ್ಟೇ ಕ್ಯಾಲರಿ ಮತ್ತು ಕಾರ್ಬ್ರೋಹೈಡ್ರೇಟ್ಸ್ ಇದೆ.
ಮೂರು ದಿನಗಳ ಕಾಲ ಬೀಟ್ ರೂಟ್ ಜ್ಯೂಸ್ ಹೆಚ್ಚಿನ ಪ್ರಮಾಣದಲ್ಲಿ ಕುಡಿದ ಕಾರಣ ಅವರಲ್ಲಿ ಚೇತರಿಕೆ ಕಂಡುಬಂತು. ಎರಡು ದಿನಗಳ ಬಳಿಕ ಪ್ಲೆಸ್ಬೋ ಗುಂಪಿನಲ್ಲಿ ಇದ್ದವರಿಗಿಂತ ಬೀಟ್ ರೂಟ್ ಜ್ಯೂಸ್ ಕುಡಿದವರು ಶೇ. 18ರಷ್ಟು ಹೆಚ್ಚು ಎತ್ತರಕ್ಕೆ ಜಿಗಿದರು. ಬೀಟ್ ರೂಟ್ ನಲ್ಲಿ ಪ್ರಮುಖ ಪೋಷಕಾಂಶಗಳಾದ ವಿಟಮಿನ್, ಸತು, ಮೆಗ್ನಿಶಿಯಂ, ಫ್ಲಾವನಾಯ್ಡ್, ಕ್ಲೋರಿನ್, ಬಿಟೇನ್, ಸೋಡಿಯಂ, ಕ್ಯಾಲ್ಸಿಯಂ ಮತ್ತು ನೈಸರ್ಗಿಕ ನೈಟ್ರೇಟ್ ಇದೆ. ಆ್ಯಂಟಿ ಆಕ್ಸಿಡೆಂಟ್ ಮತ್ತು ಉರಿಯೂತ ಶಮನಕಾರಿ ಗುಣ ಹೊಂದಿರುವ ಕಾರಣದಿಂದ ಬೀಟ್‌ರೂಟ್ ಊತವನ್ನು ಬೇಗನೆ ಶಮನ ಮಾಡುವುದು ಎಂದು ಅಧ್ಯಯನ ನಡೆಸಿರುವ ಡಾ, ಟಾಮ್ ಕ್ಲಿಫರ್ಡ್ ತಿಳಿಸಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಸಭೆಯಲ್ಲಿ  ಚರ್ಚಿಸಿದ ವಿಷಯ ಬಹಿರಂಗ ಸೂಕ್ತವಲ್ಲ: ಶ್ರೀಕಾಂತ್
ಧೋನಿ ಕಳಪೆ ಪ್ರದರ್ಶನ ನೀಡುತ್ತಿದ್ದರೂ ಅವರನ್ನು  ಸಮರ್ಥಿಸಿಕೊಂಡಿರುವ ಆಯ್ಕೆ ಸಮಿತಿ ಮಾಜಿ ಅಧ್ಯಕ್ಷ ಕೃಷ್ಣಮಾಚಾರಿ ಶ್ರೀಕಾಂತ್ ಸಮಿತಿಯ  ಸಭೆಯಲ್ಲಿ  ಚರ್ಚಿಸಲ್ಪಟ್ಟ ವಿಚಾರಗಳನ್ನು ಬಹಿರಂಗಗೊಳಿಸುವುದು ಸೂಕ್ತವಲ್ಲ ಎಂದು  ಅಭಿಪ್ರಾಯಪಟ್ಟಿದ್ದಾರೆ.
ಏಜೆನ್ಸೀಸ್ | Updated:
Dec 14, 2012, 04:22AM IST
ಸಭೆಯಲ್ಲಿ  ಚರ್ಚಿಸಿದ ವಿಷಯ ಬಹಿರಂಗ ಸೂಕ್ತವಲ್ಲ: ಶ್ರೀಕಾಂತ್
ಚೆನ್ನೈ: ನಾಯಕ ಮಹೇಂದ್ರ ಸಿಂಗ್ ಧೋನಿ ಕಳಪೆ ಪ್ರದರ್ಶನ ನೀಡುತ್ತಿದ್ದರೂ ಅವರನ್ನು ಸಮರ್ಥಿಸಿಕೊಂಡಿರುವ ಆಯ್ಕೆ ಸಮಿತಿ ಮಾಜಿ ಅಧ್ಯಕ್ಷ ಕೃಷ್ಣಮಾಚಾರಿ ಶ್ರೀಕಾಂತ್ ಸಮಿತಿಯ ಸಭೆಯಲ್ಲಿ ಚರ್ಚಿಸಲ್ಪಟ್ಟ ವಿಚಾರಗಳನ್ನು ಬಹಿರಂಗಗೊಳಿಸುವುದು ಸೂಕ್ತವಲ್ಲ ಎಂದು ಅಭಿಪ್ರಾಯಪಟ್ಟಿದ್ದಾರೆ.
ಆಯ್ಕೆ ಸಮಿತಿಯ ಮೂವರು ಸದಸ್ಯರು ಧೋನಿಯನ್ನು ನಾಯಕನ ಸ್ಥಾನದಿಂದ ಕೆಳಗಿಳಿಸಬೇಕೆಂದು ಸೂಚಿಸಿದರೂ ಬಿಸಿಸಿಐ ಅಧ್ಯಕ್ಷ ಎನ್.ಶ್ರೀನಿವಾಸನ್ ಇದಕ್ಕೆ ವಿರೋಧ ವ್ಯಕ್ತಪಡಿಸಿರುವುದನ್ನು  ಆಯ್ಕೆ ಸಮಿತಿ ಮಾಜಿ ಸದಸ್ಯ ಮೋಹಿಂದರ್ ಅಮರ್‌ನಾಥ್ ಬಹಿರಂಗೊಳಿಸಿರುವುದು ಸಾಕಷ್ಟು ಚರ್ಚೆಗೆ ಗ್ರಾಸವಾಗಿತ್ತು.
ಆಯ್ಕೆ ಸಮಿತಿ ಸಭೆಯಲ್ಲಿ ಏನೆಲ್ಲಾ ಚರ್ಚೆಯಾಯಿತು ಎಂಬುದನ್ನು ಇದುವರೆಗೂ ನಾಲ್ಕು ಗೋಡಿಗಳಿಂದ ಆಚೆಗೆ ತಂದಿಲ್ಲ. ಸಭೆಯಲ್ಲಿ ಏನು ನಡೆಯಿತು ಎಂಬುದನ್ನು ಸಾರ್ವಜನಿಕವಾಗಿ ಹೇಳುವುದು ಸೂಕ್ತವಲ್ಲ, ’’ ಎಂದು ಶ್ರೀಕಾಂತ್ ಸುದ್ದಿಗಾರರಿಗೆ ತಿಳಿಸಿದರು.
ಅದು ಕಂಪನಿಯೊಂದರ ಆಡಳಿತ ಮಂಡಳಿಯ ಸಭೆ ಇದ್ದಂತೆ. ಕಂಪನಿಯ ಅಭಿವೃದ್ಧಿಗಾಗಿ ಸಾಕಷ್ಟು ವಿಷಯಗಳ ಕುರಿತು ಚರ್ಚೆ ನಡೆಯುತ್ತದೆ. ಅವುಗಳನ್ನೆಲ್ಲ ಸಾರ್ವಜನಿಕರಿಗೆ ಯಾರೂ ಬಹಿರಂಗಗೊಳಿಸುವುದಿಲ್ಲ ಎಂದು ಶ್ರೀಕಾಂತ್ ಹೇಳಿದರು.
ಇದೇ ವೇಳೆ ಆಯ್ಕೆ ಸಮಿತಿ ಮಾಜಿ ಅಧ್ಯಕ್ಷ ಕಿರಣ್ ಮೋರೆ ಕೂಡ ಅಮರ್‌ನಾಥ್ ಅವರ ಹೇಳಿಕೆಯ ಬಗ್ಗೆ ಅಸಮಾಧಾನ ವ್ಯಕ್ತಪಡಿಸಿದ್ದಾರೆ.
ಸಭೆಯಲ್ಲಿ ಚರ್ಚಿಸಿದ ವಿಚಾರಗಳನ್ನು ಸಾರ್ವಜನಿಕವಾಗಿ ಬಹಿರಂಗಗೊಳಿಸುವುದು ಸದಬಿರುಚಿಯಲ್ಲ ಎಂದರು.


ಬದುಕಿಗೂ ಒಂದು ‘ಸಪ್ಲಿಮೆಂಟರಿ’
ಬದುಕಿಗೂ ಒಂದು ‘ಸಪ್ಲಿಮೆಂಟರಿ’
ಪ್ರಜಾವಾಣಿ ವಾರ್ತೆ
Published:
17 ಜನವರಿ 2019, 01:30  IST
Updated:
17 ಜನವರಿ 2019, 10:16  IST
ಅಕ್ಷರ ಗಾತ್ರ :
ಆ
ಆ
ಪರೀಕ್ಷೆಯಲ್ಲಿ ಫೇಲ್ ಆದ್ರೆ ಸಪ್ಲಿಮೆಂಟರಿ ಎಕ್ಸಾಂ ಬರೆಯುವ ಚಾನ್ಸ್ ಇದೆಯಲ್ಲ! ಹಾಗೆಯೇ ಬದುಕಿನಲ್ಲಿ ಫೇಲ್ ಆದವರಿಗೂ ಮತ್ತೊಂದು ಚಾನ್ಸ್ ಸಿಕ್ಕೇ ಸಿಗುತ್ತದಲ್ಲವೇ.. ಇಂಥ ಆಶಾವಾದದ ಎಳೆಯೊಂದಿಗೆ ಕಟ್ಟಿಕೊಂಡ ಸಿನಿಮಾ ‘ಸಪ್ಲಿಮೆಂಟರಿ’. ತುಮಕೂರು ವಿವಿಯಲ್ಲಿ ಪ್ರಾಧ್ಯಾಪಕರಾಗಿರುವ ದೇವರಾಜ್ ಎಸ್. ಅವರು ವಿದ್ಯಾರ್ಥಿಗಳ ಬದುಕನ್ನು ಕೇಂದ್ರವಾಗಿಟ್ಟುಕೊಂಡು, ಉತ್ತಮ ಸಂದೇಶ ನೀಡುವ ಉಮೇದಿಯೊಂದಿಗೆ ಈ ಸಿನಿಮಾ ನಿರ್ದೇಶಿಸಿದ್ದಾರೆ.
ಜನವರಿ 25ಕ್ಕೆ ತೆರೆಯ ಮೇಲೆ ಎಕ್ಸಾಂ ಬರೆಯಲು ಚಿತ್ರ ರೆಡಿಯಾಗಿದೆ. ಚಿತ್ರಕ್ಕೆ ದೇವರಾಜ್ ಅವರದೇ ಕಥೆ, ಚಿತ್ರಕಥೆ, ಸಂಭಾಷಣೆ, ಸಾಹಿತ್ಯ, ಸಂಗೀತ.
‘ಇದು ಶಿಕ್ಷಣ ಕ್ಷೇತ್ರವನ್ನು ಆಧರಿಸಿದ ಸಿನಿಮಾ. ಸಾಮಾನ್ಯವಾಗಿ ಪರೀಕ್ಷೆಯಲ್ಲಿ ವಿಫಲರಾದಾಗ ಎಲ್ಲರೂ ಡಿಪ್ರೆಶನ್‌ಗೆ ಹೋಗುತ್ತಾರೆ. ಆದರೆ ಅದರಾಚೆಗೂ ಬದುಕಿದೆ ಎನ್ನುವುದನ್ನು ಮನದಟ್ಬಟು ಮಾಡುವ ಪ್ರಯತ್ನ ನಮ್ಮದು. ಜತೆಗೆ ನವಿರಾದ ಪ್ರೇಮಕಥೆಯೂ ಇದೆ. ಖುಷ್ ಮತ್ತು ಶ್ರದ್ಧಾ ಭಟ್ ನಾಯಕ–ನಾಯಕಿಯಾಗಿ, ಮಹೇಂದ್ರ ಮುನೋಟ್ ಮತ್ತಿತರ ಕಲಾವಿದರು ನಟಿಸಿದ್ದಾರೆ. ಇದು ಗುರು ಶಿಷ್ಯರ ಸಂಬಂಧ ಹೇಳುವ ಸಿನಿಮಾ. ನಾಗರಹಾವು ಸಿನಿಮಾ ನಂತರ ಗುರು ಶಿಷ್ಯರ ಸಂಬಂಧವನ್ನು ಇಷ್ಟು ಚೆನ್ನಾಗಿ ಯಾರೂ ತೋರಿಸಿಲ್ಲ’ ಎನ್ನುವ ಆತ್ಮವಿಶ್ವಾಸ ನಿರ್ದೇಶಕರದು.
ಉತ್ತರ ಕರ್ನಾಟಕದಲ್ಲಿ ಈ ಸಿನಿಮಾಗೆ ಒಳ್ಳೆಯ ಸ್ಪಂದನ ಸಿಗುತ್ತಿದೆಯಂತೆ. ತಮ್ಮ ಪಾತ್ರದ ಕುರಿತು ಮಾತನಾಡಿದ ಮಹೇಂದ್ರ ಮುನೋಟ್ ‘ಇದು ನನ್ನ ಸಿನಿಮಾ ಬದುಕಿಗೆ ಸಪ್ಲಿಮೆಂಟರಿ. ಆದರೆ ನಿರ್ದೇಶಕರಿಗೆ ಸಪ್ಲಿಮೆಂಟರಿ ಎಕ್ಸಾಂ ಅಲ್ಲ’ ಎಂದರು.
ಖುಷ್ ಈ ಚಿತ್ರದಲ್ಲಿ ಏಜು– ಟೀನೇಜು ಎರಡೂ ಬಗೆಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರಂತೆ.
‘ಪ್ರತಿಯೊಬ್ಬ ವಿದ್ಯಾರ್ಥಿಗೂ ಈ ಸಿನಿಮಾದಲ್ಲಿನ ಸನ್ನಿವೇಶಗಳು ತಮ್ಮ ನಿಜಜೀವನದಲ್ಲಿ ನಡೆದಿವೆ ಅನಿಸುತ್ತದೆ. ಮನುಷ್ಯನಿಗೆ ಒಂದೇ ಅವಕಾಶ ಇರುವುದಿಲ್ಲ. ಒಮ್ಮೆ ವಿಫಲವಾದರೆ ಮತ್ತೊಂದು ಅವಕಾಶ ಇದ್ದೇ ಇರುತ್ತದೆ. ಅದನ್ನು ಬಳಸಿಕೊಂಡು ಬೆಳೆಯಬೇಕು ಎಂಬುದು ಸಿನಿಮಾ ಸಂದೇಶ’ ಎಂದರು ಖುಷ್. ನಾಯಕಿ ಶ್ರದ್ಧಾ ಭಟ್ ಪತ್ರಿಕಾಗೋಷ್ಠಿಯಲ್ಲಿ ಹಾಜರಿರಲಿಲ್ಲ.


ಕಲಾವಿದರುಧ್ರುವ ಸರ್ಜಾ,  ಹರಿ ಪ್ರಿಯಾ,  ರಚಿತಾ ರಾಮ್,  ವೈಶಾಲಿ ದೀಪಕ್,  ಸುಚೇಂದ್ರ ಪ್ರಸಾದ್,  ತಾರಾ,  ಶ್ರೀನಿವಾಸ್ ಮೂರ್ತಿ,  ಸಾಧು ಕೋಕಿಲಾ,  ಅವಿನಾಶ್
ನಿರ್ದೇಶಕಚೇತನ್ ಕುಮಾರ್
ಚಿತ್ರದ ವಿಧAction
ಅವಧಿ2 hrs. 55 Min.ನಿಮ್ಮ ನಗರದಲ್ಲಿ ಪ್ರದರ್ಶನ ಸಮಯ
X
Check Out 'ಚಿತ್ರ ವಿಮರ್ಶೆ: ಅಭಿಮಾನಿಗಳಿಗೆ 'ಭರ್ಜರಿ' ರಸಗವಳ' Show Timings
ಚಿತ್ರ ವಿಮರ್ಶೆ: ಅಭಿಮ..
ವಿಮರ್ಶಕರ ವಿಮರ್ಶೆ
*ಹರೀಶ್ ಬಸವರಾಜ್
ಬಹದ್ದೂರ್ ಚಿತ್ರ ಬಂದ ಮೇಲೆ ಮೂರು ವರ್ಷಗಳ ನಂತರ ಬಂದ ಭರ್ಜರಿ ಸಿನಿಮಾ ನಟ ಧ್ರುವ ಸರ್ಜಾ ಪಾಲಿಗೆ ನಿಜಕ್ಕೂ ಅಗ್ನಿಪರೀಕ್ಷೆ ಅನ್ನುವಂತಿತ್ತು. ಈಗ ಒಂದೇ ಸಾಲಿನಲ್ಲಿ ಹೇಳುವುದಾದರೆ ಈ ಪರೀಕ್ಷೆಯಲ್ಲಿ ಆ ಹುಡುಗ ಭರ್ಜರಿ ಪಾಸ್!
ಸಿನಿಮಾ ಎನ್ನುವುದು ಭಾರೀ ಹಣ ಹೂಡುವ ಮತ್ತು ಅನೇಕ ಮಂದಿ ಒಟ್ಟಾಗಿ ಕೆಲಸ ಮಾಡಿ ಆ ಮೂಲಕ ಜನರನ್ನು ರಂಜಿಸುವ ಒಂದು ಪ್ರಬಲ ಮಾಧ್ಯಮ. ಇಲ್ಲಿ ಯಶಸ್ಸು ದಕ್ಕಬೇಕಾದರೆ ಸಿನಿಮಾ ಜನಪ್ರಿಯವಾಗಬೇಕು. ಅಂಥ ಜನಪ್ರಿಯತೆ ಸಿಗಬೇಕಾದರೆ ಹೊಸ ಬೆರಗನ್ನು ಸೃಷ್ಟಿಸುವಲ್ಲಿ ನಿರ್ದೇಶಕ ಯಶಸ್ವಿಯಾಗಬೇಕು. ಈ ಚಿತ್ರದಲ್ಲಿ ಅದೆಲ್ಲವೂ ಆಗಿದೆ.
ಒಂದು ಸಿನಿಮಾ ನಿರ್ದೇಶನ ಮಾಡಿ ಸಾಕಷ್ಟು ಚಿತ್ರಗಳಿಗೆ ಚಿತ್ರ ಸಾಹಿತಿಯಾಗಿ ಕೆಲಸ ಮಾಡಿರುವ ಚೇತನ್‌ಕುಮಾರ್‌ಗೆ ನಮ್ಮ ಜನ ಎಂಥಹ ಸಿನಿಮಾ ನೋಡುತ್ತಾರೆ ಎಂಬ ಲೆಕ್ಕಾಚಾರ ಇರುವುದು ಈ ಕತೆಯ ಆಯ್ಕೆಯಲ್ಲೇ ಗೊತ್ತಾಗುತ್ತದೆ. ತೆಲುಗು, ತಮಿಳಿನ ಮಾಸ್ ಸಿನಿಮಾಗಳನ್ನು ಇಷ್ಟ ಪಡುತ್ತಿರುವ ಇಂದಿನ ಪಡ್ಡೆಗಳಿಗೆ ಭರ್ಜರಿ ಸಿನಿಮಾ ಯಾವುದರಲ್ಲಿಯೂ ಕಮ್ಮಿ ಇಲ್ಲ ಎನ್ನುವಂತಿದೆ. ಚಿತ್ರದಲ್ಲಿ ಬರೀ ಮಾಸ್ ಅಂಶಗಳಿದ್ದರೆ ಜನ ಚಿತ್ರಮಂದಿರಕ್ಕೆ ಬರುವುದಿಲ್ಲ, ಜತೆಗೆ ಒಂದಿಷ್ಟು ಸೆಂಟಿಮೆಂಟ್ ದೃಶ್ಯಗಳು, ಸಿನಿಮ್ಯಾಟಿಕ್ ಕತೆಯೂ ಇರಬೇಕು ಎಂಬುದನ್ನು ಅವರು ಚೆನ್ನಾಗಿ ಅರಿತಿದ್ದಾರೆ. ಇವೆಲ್ಲ ಅಂಶಗಳು ಅವರ ಮೊದಲ ಸಿನಿಮಾದಲ್ಲಿಯೂ ಇದ್ದವು, ಇಲ್ಲೂ ಇವೆ.
ಸೈನಿಕನಾಗಬೇಕು ಎಂಬ ಕನಸು ಕಾಣುವ ನಾಯಕ ಸೂರ್ಯ (ಧ್ರುವ ಸರ್ಜಾ) ನಿಗೆ ದೊಡ್ಡವನಾಗುತ್ತಾಕನಸುಗಳು ಮತ್ತು ಆಯ್ಕೆಗಳು ಬದಲಾಗುತ್ತಾ ಹೋಗುತ್ತವೆ. ಇದ್ದಕ್ಕಿದ್ದ ಹಾಗೆ ಮದುವೆಯಾಗಿ ತಂದೆಯಾಗಬೇಕು ಎಂಬ ಹೊಸ ಆಸೆ ಹುಟ್ಟಿಕೊಂಡಾಗ ಸಿಗುವ ಗೌರಿ (ರಚಿತಾ ರಾಮ್) ಜತೆ ನಿಶ್ಚಿತಾರ್ಥವೂ ಆಗುತ್ತದೆ. ನಿಶ್ಚಿತಾರ್ಥಕ್ಕೂ ಮುನ್ನ ಪ್ರೀತಿಗಾಗಿ ಒಂದಷ್ಟು ಸರ್ಕಸ್, ಒಂದು ಪ್ರೇಮ ಗೀತೆ ಹೀಗೆ ಸಾಗುವ ಚಿತ್ರಕಥೆಯ ನಡುವೆ ಮಧ್ಯಾಂತರದ ನಂತರ ಬೇರೆಡೆಗೆ ವಾಲುತ್ತದೆ. ಇದ್ದಕ್ಕಿದ್ದಂತೆ ಮಧ್ಯಾಂತರಕ್ಕೂ ಮುನ್ನ ಸಿಗುವ ಮತ್ತೊಬ್ಬ ನಾಯಕಿ ಹಾಸಿನಿ (ಹರಿಪ್ರಿಯಾ) ಚಿತ್ರಕ್ಕೆ ಒಂದು ಮಹತ್ವದ ತಿರುವು ನೀಡುತ್ತಾಳೆ. ಸೈನ್ಯಕ್ಕೆ ಸೇರಬೇಕು ಎಂದು ಹೊರಟಿದ್ದ ನಾಯಕ ಲಕ್ಷ್ಮಣ ತೀರ್ಥ ಎಂಬ ಹಳ್ಳಿಯ ಸಿಂಹದಟ್ಟಿಗೆ ಎಂಟ್ರಿ ಕೊಡುತ್ತಾನೆ. ಈ ಸಿಂಹದಟ್ಟಿಗೂ ಸೂರ್ಯನಿಗೂ ಏನು ಸಂಬಂಧ? ಎಂಬುದನ್ನು ಚಿತ್ರದಲ್ಲಿಯೇ ನೊಡಿ ತಿಳಿಯಬೇಕು.
ಸಿನಿಮಾದ ಮೊದಲರ್ಧ ಕಲರ್‌ಫುಲ್ ಆಗಿ ಕಂಡರೆ, ದ್ವಿತಿಯಾರ್ಧ ಕೆಂಪು ಧೂಳಿನಿಂದ ಕಂಗೊಳಿಸುತ್ತದೆ. ನಿರ್ದೇಶಕರ ಕತೆ ಮತ್ತು ಚಿತ್ರಕಥೆಗೆ ತಕ್ಕಂತೆ ಸಿನಿಮಾಟೋಗ್ರಫರ್ ಶ್ರೀಷಾ ಕೆಲಸ ಮಾಡಿದ್ದಾರೆ. 'ಚಿರತೆ ಬಂದ್ರೆ ವೇಗ ಇರುತ್ತೆ. ಹುಲಿ ಬಂದ್ರೆ ಗಾಂಭೀರ್ಯ ಇರುತ್ತೆ. ಸಿಂಹ ಬಂದ್ರೆ ಗರ್ಜನೆ ಇರುತ್ತೆ. ಈ ಸೂರ್ಯ ಬಂದ್ರೆ ಮೂರು ಇರುತ್ತೆ' ಎಂಬ ಡೈಲಾಗ್‌ಗಳು ಸ್ಪೀಡನ್ನು ಹೆಚ್ಚಿಸಿವೆ. ಇಂಥ ಡೈಲಾಗ್‌ಗಳನ್ನು ಹೊಡೆಯುತ್ತಾ ತಮ್ಮ ಅಭಿಮಾನಿಗಳಿಗೆ ಧ್ರುವ ಮತ್ತಷ್ಟು ಕಿಕ್ ಕೊಟ್ಟಿದ್ದಾರೆ. ಜತೆಗೆ ಲವರ್ ಬಾಯ್ ಆಗಿ, ತಾಯಿಗೆ ತಕ್ಕ ಮಗನಾಗಿ, ಎದುರಾಳಿಗಳನ್ನು ಭರ್ಜರಿಯಾಗಿ ಮಣ್ಣುಮುಕ್ಕಿಸುತ್ತಾ ಅಬ್ಬರಿಸಿದ್ದಾರೆ.
ಇನ್ನು ನಾಯಕಿಯರಾಗಿ ರಚಿತಾ ರಾಮ್ ಮತ್ತು ಹರಿಪ್ರಿಯಾ ಗಮನ ಸೆಳೆದರೆ ಹೀಗೆ ಬಂದು ಹಾಗೆ ಹೋಗುವ ವೈಶಾಲಿ ಕೂಡಾ ಇಷ್ಟವಾಗುತ್ತಾರೆ. ಸಿನಿಮಾದಲ್ಲಿ ದೊಡ್ಡ ನಟರ ದಂಡೆ ಇದ್ದರೂಅವರೆಲ್ಲರ ನಡುವೆ ತಾರಾ ಹೆಚ್ಚು ಗಮನ ಸೆಳೆಯುತ್ತಾರೆ. ಗಂಡು ಮಕ್ಕಳಿಗೆ ಇಂತಹ ತಾಯಿ ಇರಬೇಕು ಎನಿಸುವಂತ ಲವಲವಿಕೆಯ ನಟನೆ ಅವರದ್ದು. ಅನಿಲ್, ಉದಯ್, ದೀಪಕ್ ಶೆಟ್ಟಿ, ಶ್ರೀನಿವಾಸ ಮೂರ್ತಿ, ಅವಿನಾಶ್, ಸುಮಿತ್ರಾ, ಸಾಯಿ ಕುಮಾರ್, ಸುಚೇಂದ್ರ ಪ್ರಸಾದ್ ಸೇರಿ ಎಲ್ಲ ಕಲಾವಿದರು ಅವರವರ ಪಾತ್ರಕ್ಕೆ ನ್ಯಾಯ ಒದಗಿಸಿದ್ದಾರೆ. ಸಣ್ಣಪುಟ್ಟ ನ್ಯೂನ್ಯತೆಗಳಿದ್ದರೂ ಸಿನಿಮಾದಲ್ಲಿ ಯಾವುದೇ ಐಟಂ ಸಾಂಗ್, ಆಶ್ಲೀಲ ಸಂಭಾಷಣೆ ಇಲ್ಲದೆ ಕುಟುಂಬ ಸಮೇತ ನೋಡುವಂತ ಚಿತ್ರ ಮಾಡಿದ್ದಾರೆ ಚೇತನ್. ಜತೆಗೆ ಧ್ರುವ ಅಭಿಮಾನಿಗಳಿಗಂತೂ ರಸಗವಳ.
Climax Alerts


Mr. & Mrs. ಸರ್ಜಾ:  ಹೀಗಿತ್ತು ಚಿರು-ಮೇಘನಾ ರಿಸೆಪ್ಷನ್
5, May 2018, 5:41 PM IST
ಕನ್ನಡದ ತಾರಾ ಜೋಡಿ ಚಿರಂಜೀವಿ- ಮೇಘನಾ ವೈವಾಹಿಕ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಬೆಂಗಳೂರಿನ ಅರಮನೆ ಮೈದಾನದಲ್ಲಿ ಅರತಕ್ಷತೆ ಅದ್ದೂರಿಯಾಗಿ ನಡೆಯಿತು.  ಸಿನಿಮಾ ಲೋಕದ ತಾರೆಯರು, ಗಣ್ಯರು ಭಾಗವಹಿಸಿ ನವಜೋಡಿಯನ್ನು ಹಾರೈಸಿದ್ದಾರೆ. ಹೀಗಿತ್ತು ನೋಡಿ ’ಚಿರು-ಮೇಘನಾ’ ರಿಸೆಪ್ಷನ್.....


ಹುಟ್ಟುಹಬ್ಬದಂದು ಏಜ್ ರಿವೀಲ್ ಮಾಡಿದ ಭರಾಟೆ ನಟಿ!
15, Jun 2019, 12:46 PM IST
'ಭರಾಟೆ' ಹಾಗೂ 'ಕಿಸ್' ಚಿತ್ರದ ಮೂಲಕ ಸ್ಯಾಂಡಲ್‌ವುಡ್‌ಗೆ ಎಂಟ್ರಿ ಕೊಟ್ಟಿರುವ ಫ್ಯೂಚರ್ ಡಾಕ್ಟರ್ ಶ್ರೀಲೀಲಾ ಹುಟ್ಟು ಹಬ್ಬವನ್ನು ಚಿತ್ರತಂಡದೊಂದಿಗೆ ಆಚರಿಸಿಕೊಂಡಿದ್ದಾರೆ. ಅದ್ರಲ್ಲಿ ಏನೂ ವಿಶೇಷ ಇಲ್ಲ ಬಿಡಿ. ಆದರೆ, ಈ ನಟಿ ತಮ್ಮ ವಯಸ್ಸೆಷ್ಟು ಎಂಬುದನ್ನು ರಿವೀಲ್ ಮಾಡಿದ್ದಾರೆ! ಸುವರ್ಣ ನ್ಯೂಸ್‌ನೊಂದಿಗೆ ಹಂಚಿಕೊಂಡ exclusive ಇನ್ಫಾರ್ಮೇಷನ್ ಇದು.


ಕಿಂಗ್ ಕೋಹ್ಲಿ 33ನೇ ಶತಕ : ಟೆಸ್ಟ್, ಒನ್’ಡೇ ಎರಡರಲ್ಲೂ ಭಾರತ ನಂ.1
Highlights
 ಆಫ್ರಿಕಾವನ್ನು ಮೊದಲ ಪಂದ್ಯದಲ್ಲಿ ಸೋಲಿಸುವ ಮೂಲಕ, ಐಸಿಸಿ ಏಕದಿನ ತಂಡಗಳ ರ್ಯಾಕಿಂಗ್ ಪಟ್ಟಿಯಲ್ಲಿ ಭಾರತ ನಂ.1 ಸ್ಥಾನಕ್ಕೇರಿದೆ. ಸರಣಿಯನ್ನು 4-2 ಅಂತರದಲ್ಲಿ ಗೆದ್ದರೆ ಭಾರತ ನಂ.1 ಸ್ಥಾನದಲ್ಲೇ ಉಳಿಯಲಿದೆ. ಟೆಸ್ಟ್ ರ್ಯಾಂಕಿಂಗ್‌ನಲ್ಲೂ ನಂ.1 ಸ್ಥಾನದಲ್ಲಿರುವ ಭಾರತ, ಟಿ20ಯಲ್ಲಿ 3ನೇ ಸ್ಥಾನ ಹೊಂದಿದೆ.
ಬೆಂಗಳೂರು: ಆಫ್ರಿಕಾವನ್ನು ಮೊದಲ ಪಂದ್ಯದಲ್ಲಿ ಸೋಲಿಸುವ ಮೂಲಕ, ಐಸಿಸಿ ಏಕದಿನ ತಂಡಗಳ ರ್ಯಾಕಿಂಗ್ ಪಟ್ಟಿಯಲ್ಲಿ ಭಾರತ ನಂ.1 ಸ್ಥಾನಕ್ಕೇರಿದೆ. ಸರಣಿಯನ್ನು 4-2 ಅಂತರದಲ್ಲಿ ಗೆದ್ದರೆ ಭಾರತ ನಂ.1 ಸ್ಥಾನದಲ್ಲೇ ಉಳಿಯಲಿದೆ. ಟೆಸ್ಟ್ ರ್ಯಾಂಕಿಂಗ್‌ನಲ್ಲೂ ನಂ.1 ಸ್ಥಾನದಲ್ಲಿರುವ ಭಾರತ, ಟಿ20ಯಲ್ಲಿ 3ನೇ ಸ್ಥಾನ ಹೊಂದಿದೆ.
ಆಡಿದ ದೇಶದಲ್ಲೆಲ್ಲಾ ವಿರಾಟ್ ಶತಕ!
ವಿರಾಟ್ ಕೊಹ್ಲಿ ಇದುವರೆಗೂ ತಾವಾಡಿರುವ ದೇಶದಲೆಲ್ಲಾ ಏಕದಿನ ಶತಕ ಬಾರಿಸಿದ್ದಾರೆ. ದಕ್ಷಿಣ ಆಫ್ರಿಕಾದಲ್ಲಿ ಇದು ಅವರ ಮೊದಲ ಶತಕ. ಭಾರತದಲ್ಲಿ 14 ಶತಕ ಬಾರಿಸಿರುವ ಕೊಹ್ಲಿ, ಬಾಂಗ್ಲಾದಲ್ಲಿ 5, ಆಸ್ಟ್ರೇಲಿಯಾದಲ್ಲಿ 4, ಶ್ರೀಲಂಕಾದಲ್ಲಿ 4, ವೆಸ್ಟ್‌ಇಂಡೀಸ್‌ನಲ್ಲಿ 2, ಇಂಗ್ಲೆಂಡ್, ನ್ಯೂಜಿಲೆಂಡ್, ಜಿಂಬಾಬ್ವೆ ಹಾಗೂ ದ.ಆಫ್ರಿಕಾದಲ್ಲಿ ತಲಾ ಒಂದೊಂದು ಶತಕ ಬಾರಿಸಿದ್ದಾರೆ. ಪಾಕಿಸ್ತಾನದಲ್ಲಿ ಕೊಹ್ಲಿ ಒಂದೂ ಪಂದ್ಯವನ್ನು ಆಡಿಲ್ಲ.
ಸಚಿನ್ ಹಿಂದಿಕ್ಕಲು ಕೊಹ್ಲಿಗೆ ಬೇಕು 17 ಶತಕ!
ವಿರಾಟ್, ಸಚಿನ್‌ರ ಶತಕಗಳ ದಾಖಲೆಯನ್ನು ಮುರಿಯುತ್ತಾರಾ ಎನ್ನುವ ಕುತೂಹಲ ಪ್ರತಿಯೊಬ್ಬರಲ್ಲೂ ಇದೆ. ಸದ್ಯದ ಮಟ್ಟಿಗೆ ಕೊಹ್ಲಿ ಮುಂದಿನ 2-3 ವರ್ಷಗಳಲ್ಲಿ ಸಚಿನ್‌ರ 49 ಏಕದಿನ ಶತಕಗಳ ದಾಖಲೆಯನ್ನು ವಿರಾಟ್ ಮುರಿಯುವ ನಿರೀಕ್ಷೆ ಇದೆ. ಕೇವಲ 203 ಪಂದ್ಯಗಳಲ್ಲಿ 33 ಶತಕ ಬಾರಿಸಿರುವ ವಿರಾಟ್‌ಗೆ ಸಚಿನ್ ದಾಖಲೆ ಮುರಿಯಲು ಇನ್ನು 17 ಶತಕ ಮಾತ್ರ ಬೇಕಿದೆ. ಗರಿಷ್ಠ ಶತಕ ಸರದಾರರ ಪಟ್ಟಿಯಲ್ಲಿ ಕೊಹ್ಲಿ ಈಗಾಗಲೇ 2ನೇ ಸ್ಥಾನದಲ್ಲಿದ್ದಾರೆ.
ದಕ್ಷಿಣ ಆಫ್ರಿಕಾದ ಜಯದೋಟಕ್ಕೆ ಬ್ರೇಕ್!
2016ರ ಜನವರಿಯಿಂದ ತವರಿನಲ್ಲಿ ಸತತ 17 ಏಕದಿನ ಪಂದ್ಯಗಳನ್ನು ಗೆದ್ದು ಬೀಗಿದ್ದ ದಕ್ಷಿಣ ಆಫ್ರಿಕಾದ ಓಟಕ್ಕೆ ತಡೆ ಬಿದ್ದಿದೆ. ತವರಿನಲ್ಲಿ ನಡೆದ ಕೊನೆ 3 ಏಕದಿನ ಸರಣಿಗಳನ್ನು ಆಫ್ರಿಕಾ ಕ್ಲೀನ್ ಸ್ವೀಪ್ ಮಾಡಿತ್ತು. 2016ರಲ್ಲಿ ಆಸ್ಟ್ರೇಲಿಯಾ ವಿರುದ್ಧ 5-0, 2017ರಲ್ಲಿ ಶ್ರೀಲಂಕಾ ವಿರುದ್ಧ 5-,2017ರಲ್ಲಿ ಬಾಂಗ್ಲಾದೇಶ ವಿರುದ್ಧ 3-0 ಅಂತರದಲ್ಲಿ ಸರಣಿ ಗೆದ್ದು ದಾಖಲೆ ಬರೆದಿತ್ತು. ಇದೀಗ ಭಾರತ ವಿರುದ್ಧ 6 ಪಂದ್ಯಗಳ ಸರಣಿಯ ಮೊದಲ ಪಂದ್ಯವನ್ನೇ ಸೋಲುವುದರೊಂದಿಗೆ, ಆಫ್ರಿಕಾದ ಸತತ 4 ಸರಣಿಗಳ ಕ್ಲೀನ್ ಸ್ವೀಪ್ ಕನಸು ಭಗ್ನಗೊಂಡಿದೆ.
Last Updated 11, Apr 2018, 12:35 PM IST


ಇಶಾಂತ್, ಉಮೇಶ್ ದಾಳಿಗೆ ಬಸವಳಿದ ಎಸ್ಸೆಕ್ಸ್
ಅಭ್ಯಾಸ ಕ್ರಿಕೆಟ್ ಪಂದ್ಯ: ವೆಸ್ಲಿ, ಪೆಪ್ಪರ್ ಅರ್ಧಶತಕ
ಇಶಾಂತ್, ಉಮೇಶ್ ದಾಳಿಗೆ ಬಸವಳಿದ ಎಸ್ಸೆಕ್ಸ್
ಪಿಟಿಐ
26 ಜುಲೈ 2018, 21:52  IST
Updated:
27 ಜುಲೈ 2018, 01:33  IST
ಅಕ್ಷರ ಗಾತ್ರ :
ಆ
ಆ
ಚೆಮ್ಸ್‌ಫೋರ್ಡ್: ಇಶಾಂತ್ ಶರ್ಮಾ (38ಕ್ಕೆ2) ಮತ್ತು ಉಮೇಶ್ ಯಾದವ್ (19ಕ್ಕೆ2) ಅವರ ದಾಳಿಯ ಮುಂದೆ ಎಸ್ಸೆಕ್ಸ್ ತಂಡವು ಇಲ್ಲಿ ನಡೆಯು ತ್ತಿರುವ ಅಭ್ಯಾಸ ಪಂದ್ಯದ ಎರಡನೇ ದಿನ ಆಘಾತ ಅನುಭವಿಸಿದೆ.
ಮೊದಲ ಇನಿಂಗ್ಸ್‌ನಲ್ಲಿ ವಿರಾಟ್ ಕೊಹ್ಲಿ ಬಳಗವು 395 ರನ್‌ಗಳಿಗೆ ಎಲ್ಲ ವಿಕೆಟ್ ಕಳೆದುಕೊಂಡಿತು.
ಎಸ್ಸೆಕ್ಸ್ ತಂಡವು ದಿನದಾಟದ ಮುಕ್ತಾಯಕ್ಕೆ 58 ಓವರ್‌ಗಳಲ್ಲಿ 5 ವಿಕೆಟ್‌ಗಳಿಗೆ 237 ರನ್ ಗಳಿಸಿತು.
ಬುಧವಾರದ ದಿನದಾಟದ ಅಂತ್ಯಕ್ಕೆ ಭಾರತ ತಂಡವು 6 ವಿಕೆಟ್‌ಗಳನ್ನು ಕಳೆದುಕೊಂಡು 322 ರನ್ ಗಳಿಸಿತ್ತು. ಎರಡನೇ ದಿನ ಆಟ ಆರಂಭಿಸಿದ ದಿನೇಶ್ ಕಾರ್ತಿಕ್ (82 ರನ್) ಅವರು ಒಂದೂ ರನ್ ಗಳಿಸಿದೇ ಔಟಾದರು. ಆದರೆ 33 ರನ್ ಗಳಿಸಿ ಕ್ರೀಸ್‌ನಲ್ಲಿದ್ದ ಹಾರ್ದಿಕ್ ಪಾಂಡ್ಯ ಅವರು ಅರ್ಧಶತಕ ಗಳಿಸುವಲ್ಲಿ ಯಶಸ್ವಿಯಾದರು. ಕೊನೆಯ ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡಿದ ರಿಷಭ್ ಪಂತ್ (34 ರನ್) ಮಿಂಚಿನ ಬ್ಯಾಟಿಂಗ್ ಮಾಡಿದರು. ಇದರಿಂದಾಗಿ ತಂಡವು ಗೌರವಾರ್ಹ ಮೊತ್ತ ಕಲೆಹಾಕಿತು.
ಬ್ಯಾಟಿಂಗ್ ಆರಂಭಿಸಿದ ಆತಿಥೇ ಯರ ಮೊದಲೆರಡು ವಿಕೆಟ್ ಗಳನ್ನು ಉಮೇಶ್ ಮತ್ತು ಇಶಾಂತ್ ಕಬಳಿಸಿದರು.
ಮೂರನೇ ವಿಕೆಟ್ ಜೊತೆಯಾ ಟದಲ್ಲಿ ಪೆಪ್ಪರ್ ಮತ್ತು ವೆಸ್ಲಿ ಅವರು 68 ರನ್‌ಗಳನ್ನು ಸೇರಿಸಿದರು. ಈ ಜೊತೆಯಾಟವನ್ನೂ ಇಶಾಂತ್  ಮುರಿದರು.
ಸಂಕ್ಷಿಪ್ತ ಸ್ಕೋರು
ಮೊದಲ ಇನಿಂಗ್ಸ್: ಭಾರತ: 100.2 ಓವರ್‌ಗಳಲ್ಲಿ 395 (ದಿನೇಶ್ ಕಾರ್ತಿಕ್ 82, ಹಾರ್ದಿಕ್ ಪಾಂಡ್ಯ 51, ರವೀಂದ್ರ ಜಡೇಜ 15, ರಿಷಭ್ ಪಂತ್ 34, ಪಾಲ್ ಇಯಾನ್ ವಾಲ್ಟರ್ 113ಕ್ಕೆ4),
ಎಸ್ಸೆಕ್ಸ್: 58 ಓವರ್‌ಗಳಲ್ಲಿ 5 ವಿಕೆಟ್‌ಗಳಿಗೆ 237 (ನಿಕ್ ಬ್ರೌನ್ 11, ವರುಣ್ ಚೋಪ್ರಾ 16, ಥಾಮಸ್ ವೆಸ್ಲಿ 57, ಮೈಕೆಲ್ ಕೈಲ್ ಪೆಪ್ಪರ್ 68, ರಿಷಿ ಪಟೇಲ್ 19, ಉಮೇಶ್ ಯಾದವ್ 23ಕ್ಕೆ2, ಇಶಾಂತ್ ಶರ್ಮಾ 38ಕ್ಕೆ2, ಶಾರ್ದೂಲ್ ಠಾಕೂರ್ 41ಕ್ಕೆ1).
0 Post Comments (+)


|
Updated: Tuesday, July 30, 2019, 15:00 [IST]
ಕಾಯಿತುರಿ ಇಲ್ಲದ ದಕ್ಷಿಣ ಭಾರತೀಯ ಅಡುಗೆ ತುಂಬಾ ಕಡಿಮೆ. ಕಾಯಿ ತುರಿ ಹೇಗೆ ಆರೋಗ್ಯಕರವೋ ಅಂತೆಯೇ ಎಳನೀರಿನ ಅಥವಾ ಎಳೆನೀರು ಸೇವನೆಯೂ ಹಲವು ರೀತಿಯಲ್ಲಿ ಆರೋಗ್ಯವನ್ನು ವೃದ್ಧಿಸುತ್ತದೆ. ದಿನಕ್ಕೊಂದು ಎಳನೀರನ್ನು ಕುಡಿಯುವ ಮೂಲಕ ಮೂತ್ರ ವರ್ಧಿಸುವ ಮೂಲಕ ದೇಹದ ಕಲ್ಮಶಗಳು ಹೊರಹಾಕಲ್ಪಟ್ಟು ಆರೋಗ್ಯ ಉತ್ತಮಗೊಳ್ಳುತ್ತದೆ.
ಆದರೆ ಸತತವಾಗಿ ಹದಿನೈದು ದಿನಗಳ ಕಾಲ ಒಂದು ದಿನವೂ ಬಿಡದೇ ಎಳೆನೀರು ಕುಡಿಯುವ ಯಾವ ರೀತಿಯ ಪ್ರಯೋಜನಗಳಿವೆ ಗೊತ್ತೇ? ಎಳನೀರು ನಿಸರ್ಗ ನೀಡಿರುವ ಒಂದು ಅದ್ಭುತ ದ್ರವವಾಗಿದ್ದು ಇದರಲ್ಲಿ ಹಲವಾರು ಪೋಷಕಾಂಶಗಳಿವೆ.
ವಿಟಮಿನ್ ಕೆ, ಎಲೆಕ್ಟ್ರೋಲೈಟುಗಳು, ಪೊಟ್ಯಾಶಿಯಂ, ಸೋಡಿಯಂ, ವಿಟಮಿನ್ ಸಿ ಮೊದಲಾದ ಅಗತ್ಯ ಪೋಷಕಾಂಶಗಳಿದ್ದು ಆರೋಗ್ಯವನ್ನು ವೃದ್ಧಿಸುವಲ್ಲಿ ಹಲವು ರೀತಿಯಲ್ಲಿ ನೆರವು ನೀಡುತ್ತದೆ. ಬನ್ನಿ, ಹದಿನೈದು ದಿನ ಸತತವಾಗಿ ಎಳನೀರು ಕುಡಿದೇ ನೋಡೋಣ....
ಕಲ್ಮಶಗಳನ್ನು ಹೊರಹಾಕುತ್ತದೆ
ನಮ್ಮ ದೇಹದ ಎಲ್ಲಾ ಅಂಗಗಳ ಮೂಲಕ ಸಾಗಬಲ್ಲ ಕ್ಷಮತೆ ಇರುವ ಎಳನೀರು ದೇಹದ ಎಲ್ಲಾ ಅಂಗಗಳನ್ನು ಈ ಮೂಲಕ ಸ್ವಚ್ಛಗೊಳಿಸಿ ಹಳೆಯ ಕಲ್ಮಶಗಳನ್ನು ನಿವಾರಿಸುತ್ತದೆ. ನಿತ್ಯವೂ ಕೊಂಚಕೊಂಚವಾಗಿ ಮೂತ್ರದ ಮೂಲಕ ಈ ಕಲ್ಮಶಗಳನ್ನು ನಿವಾರಿಸುತ್ತಾ ಹಿಂದೆಂದೂ ಇಲ್ಲದಂತೆ ಕಲ್ಮಶಗಳನ್ನು ನಿವಾರಿಸುತ್ತದೆ.
ಅಧಿಕ ರಕ್ತದೊತ್ತಡವನ್ನು ಕಡಿಮೆಗೊಳಿಸುತ್ತದೆ
ಹದಿನೈದು ದಿನ ಸತತವಾಗಿ ಎಳೆನೀರು ಕುಡಿಯುವ ಮೂಲಕ ಅಧಿಕ ರಕ್ತದೊತ್ತಡ ನಿಧಾನವಾಗಿ ಸಾಮಾನ್ಯ ಮಟ್ಟಕ್ಕೆ ಇಳಿಯುತ್ತದೆ. ಪೆಡಸಾಗಿದ್ದ ರಕ್ತನಾಳಗಳನ್ನು ಸಡಿಲಗೊಳಿಸಿ ರಕ್ತಸಂಚಾರವನ್ನು ಸುಲಲಿತಗೊಳಿಸಲು ಎಳನೀರು ನೆರವಾಗುತ್ತದೆ.
ಎದೆಯುರಿಯನ್ನು ಕಡಿಮೆಗೊಳಿಸುತ್ತದೆ
ಹೊಟ್ಟೆ ಮತ್ತು ಕರುಳುಗಳಲ್ಲಿ ಅಜೀರ್ಣತೆಯ ಕಾರಣ ಎದುರಾಗಿದ್ದ ಆಮ್ಲೀಯತೆ ಮತ್ತು ಈ ಮೂಲಕ ಎದುರಾಗಿದ್ದ ಹೊಟ್ಟೆಯುರಿಯನ್ನು ಕಡಿಮೆಗೊಳಿಸುತ್ತದೆ.
ಮಧುಮೇಹವನ್ನು ನಿಯಂತ್ರಿಸುತ್ತದೆ
ಮಧುಮೇಹಿಗಳು ಸತತವಾಗಿ ಹದಿನೈದು ದಿನಗಳ ಕಾಲ ಎಳನೀರನ್ನು ಕುಡಿಯುವ ಮೂಲಕ ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ನಿಯಂತ್ರಿಸುತ್ತದೆ ಹಾಗೂ ತನ್ಮೂಲಕ ಮಧುಮೇಹವನ್ನು ನಿಯಂತ್ರಿಸಲೂ ಸಾಧ್ಯವಾಗುತ್ತದೆ.
ತೂಕ ಇಳಿಸಲು ನೆರವಾಗುತ್ತದೆ
ಪ್ರತಿದಿನ ಎಳೆನೀರನ್ನು ಖಾಲಿಹೊಟ್ಟೆಯಲ್ಲಿ ಸೇವಿಸಿ ಒಂದು ಘಂಟೆಯ ಬಳಿಕ ಉಪಾಹಾರ ಸೇವಿಸುವ ಮೂಲಕ ಜೀವರಾಸಾಯನಿಕ ಕ್ರಿಯೆ ಉತ್ತಮಗೊಳ್ಳುತ್ತದೆ ಹಾಗೂ ತನ್ಮೂಲಕ ದೇಹದ ಹೆಚ್ಚುವರಿ ತೂಕವನ್ನುಶೀಘ್ರವಾಗಿ ಕಳೆದುಕೊಳ್ಳಲು ನೆರವಾಗುತ್ತದೆ.
ಉತ್ತಮ ಕಾಮೋತ್ತೇಜಕವಾಗಿದೆ
ಎಳೆನೀರಿನ ಸೇವನೆಯಿಂದ ರಕ್ತ ಪರಿಚಲನೆ ಉತ್ತಮಗೊಳ್ಳುತ್ತದೆ. ಇದು ಜನನೇಂದ್ರಿಯಗಳಿಗೆ ಧಾವಿಸುವ ರಕ್ತದ ಪ್ರಮಾಣವನ್ನೂ ಹೆಚ್ಚಿಸುವ ಮೂಲಕ ಕಾಮೋತ್ತೇಜನೆಯನ್ನು ತಕ್ಕ ಮಟ್ಟಿಗೆ ಹೆಚ್ಚಿಸುತ್ತದೆ.
ಮೂಳೆಗಳು ಟೊಳ್ಳಾಗುವುದನ್ನು ತಪ್ಪಿಸುತ್ತದೆ
ಎಳೆನೀರನ್ನು ಸತತವಾಗಿ ಹದಿನೈದು ದಿನಗಳ ಕಾಲ ಕುಡಿಯುವ ಮೂಲಕ ಮೂಳೆಗಳಲ್ಲಿ ಗಾಳಿಗುಳ್ಳೆಗಳು ತುಂಬಿ ಶಿಥಿಲವಾಗುವ osteoporosis ಎಂಬ ಸ್ಥಿತಿಯನ್ನು ತಪ್ಪಿಸುತ್ತದೆ.


ಮಾಸ
ಮೇಷ ಮಕ್ಕಳ ಆರೋಗ್ಯದ ಕಡೆ ಗಮನ ಅಗತ್ಯ. ಜಂಟಿ ವ್ಯವಹಾರಗಳಿಗೆ ಕೈ ಹಾಕದಿರುವುದು ಉತ್ತಮ. ಬಂಧು ಮಿತ್ರರೊಂದಿಗೆ ಶುಭಸಮಾರಂಭದಲ್ಲಿ ಭಾಗಿ ಸಾಧ್ಯತೆ. ದೈನಂದಿನ ವ್ಯವಹಾಗಳಲ್ಲಿ ಸಂತಸ ಕಾಣಲಿದ್ದೀರಿ.
ವೃಷಭ ವಿವಾಹಾಕಾಂಕ್ಷಿಗಳಿಗೆ ಸಂಬಂಧಗಳು ಕೂಡಿಬರುವ ಸಾಧ್ಯತೆ. ವೈಯಕ್ತಿಕ ಸಮಸೆ ಪರಿಹಾರ. ವಾಹನ ಖರೀದಿ ಮಾಡಲಿದ್ದೀರಿ. ಪಿತ್ರಾರ್ಜಿತ ಆಸ್ತಿಗಾಗಿ ನಡೆಸುತ್ತಿರುವ ಹೋರಾಟದಲ್ಲಿ ಜಯ ಸಾಧಿಸಲಿದ್ದೀರಿ.
ಮಿಥುನ ನೌಕರರಿಗೆ ಮೇಲಾಧಿಕಾರಿಗಳಿಂದ ಪ್ರೋತ್ಸಾಹ, ಪ್ರಶಂಸೆ. ಮಹಿಳೆಯರ ಇಷ್ಟಾರ್ಥಗಳು ಈಡೇರಿ ಸಂತಸ ಮೂಡಲಿದೆ. ಆರ್ಥಿಕ ಸಂಪನ್ಮೂಲಗಳು ಅಭಿವೃದ್ಧಿಯಾಗಿ ಹೊಸ ಬದುಕಿಗೆ ನಾಂದಿಯಾಗಲಿದೆ.
ಕಟಕ ದೂರಾಲೋಚನೆಯಿಂದ ಮಾಡಿದ ಕಾರ್ಯಗಳಲ್ಲಿ ಯಶಸ್ಸು. ಮಕ್ಕಳ ವಿದ್ಯಾಭ್ಯಾಸದ ಬಗ್ಗೆ ಗಮನ ಅನಿವಾರ್ಯ. ಕುಟುಂಬದಲ್ಲಿ ನೆಮ್ಮದಿ. ಅನಿವಾರ್ಯ ಕಾರಣ ಹೊರತುಪಡಿಸಿ ದೂರಪ್ರಯಾಣ ಬೇಡ.
ಸಿಂಹ ಮಕ್ಕಳೊಂದಿಗೆವಾದ ವಿವಾದ ಮಾಡದಿರುವುದು ಉತ್ತಮ. ಮಿತ್ರರಿಂದ ಸಹಕಾರ ಸಲಹೆಗಳು ಲಭ್ಯ. ವಾಹನ ಚಾಲನೆ, ಸ್ತ್ರೀಯರೊಂದಿಗೆ ವ್ಯವಹರಿಸುವಾಗ ಎಚ್ಚರಿಕೆ ಅಗತ್ಯ. ಬಂಧುಗಳೊಂದಿಗಿನ ಭಿನ್ನಾಭಿಪ್ರಾಯ ದೂರ.
ಕನ್ಯಾ ಆರ್ಥಿಕ ಅನುಕೂಲತೆ. ಮಕ್ಕಳಿಂದ ನೆಮ್ಮದಿ. ವಿದೇಶಪ್ರಯಾಣ ಯೋಗ. ದಿನನಿತ್ಯದ ಕೆಲಸಗಳಲ್ಲಿ ಉತ್ಸಾಹ ಮೂಡಿಬರಲಿದೆ. ಮಿತ್ರರ ಸಹಾಯ ಸಹಕಾರಗಳಿಂದ ವ್ಯವಹಾರಗಳು ಸುಧಾರಿಸಲಿವೆ.
ತುಲಾ ದೈನಂದಿನ ಕಾರ್ಯಗಳಲ್ಲಿ ಆಸಕ್ತಿ. ಆಸ್ತಿ ವಿಷಯದಲ್ಲಿ ಕಲಹ ಸಾಧ್ಯತೆ ಕಂಡುಬರುವುದು. ನೌಕರಿಯಲ್ಲಿರುವವರಿಗೆ ವರ್ಗಾವಣೆಯಿಂದ ಸ್ಥಾನಪಲ್ಲಟ ಸಾಧ್ಯತೆ. ಅಮೂಲ್ಯ ವಸ್ತುಗಳ ಸಂಗ್ರಹಣೆ ಮಾಡಲಿದ್ದೀರಿ.
ವೃಶ್ಚಿಕ ತಾಳ್ಮೆಯಿಂದ ಕಾರ್ಯಸಿದ್ಧಿ. ಕೃಷಿ ಕ್ಷೇತ್ರದಲ್ಲಿ ಕೆಲಸಮಾಡುವಾಗ ಎಚ್ಚರಿಕೆ ಅಗತ್ಯ. ತಾಯಿಯ ಆರೋಗ್ಯದ ಬಗ್ಗೆ ಕಾಳಜಿ ಮಾಡಿ. ವ್ಯವಹಾರದಲ್ಲಿ ಶ್ರಮ ವಹಿಸಬೇಕಾದೀತು. ಮಹಿಳೆಯರಿಗೆ ಮೌನ ಕ್ಷೇಮ.
ಧನು ಸಂತೃಪ್ತಿ ಸಾಂಸಾರಿಕ ಜೀವನ. ಮಹಿಳೆಯರು ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಳ್ಳಲಿದ್ದೀರಿ. ಕುಟುಂಬದ ಸದಸ್ಯರೊಂದಿಗೆ ಧಾರ್ಮಿಕ ಕ್ಷೇತ್ರಗಳಿಗೆ ಭೇಟಿ ಸಾಧ್ಯತೆ. ಕೋಪ ತೊಂದರೆಗೆ ಆಹ್ವಾನವಾದೀತು.
ಮಕರ ಬಹುಕಾಲದ ಬಯಕೆಗಳು ಈಡೇರಲಿವೆ. ಋಣ ಪರಿಹಾರದಿಂದ ಸಂತೃಪ್ತಿ. ವೈಯಕ್ತಿಕ ವಿಚಾರ ಬಹಿರಂಗ ಪಡಿಸದೇ ಗುಪ್ತವಾಗಿರುಸುವುದು ಕ್ಷೇಮ. ವಸ್ತ್ರ, ಹತ್ತಿ, ನಾರಿನ ಪದಾರ್ಥಗಳ ವ್ಯಾಪಾರ ಆದಾಯ ತರಲಿದೆ.
ಕುಂಭ ಆರೋಗ್ಯದಲ್ಲಿ ಏರುಪೇರಾಗುವ ಸಾಧ್ಯತೆ. ಗೃಹ ನಿರ್ಮಾಣ, ಖರೀದಿ ಸಾಧ್ಯತೆ. ಮಹಿಳೆಯರಿಗೆ ಸಾಮಾಜಿಕ ಗೌರವಾದರಗಳು ದೊರಕಲಿವೆ. ರಾಜಕೀಯದಲ್ಲಿ ಯಶಸ್ಸಿನ ಹೆಜ್ಜೆ ತುಳಿಯಲಿದ್ದೀರಿ.
ಮೀನ ಸಾಮಾಜಿಕ ಕೆಲಸ ಕಾರ್ಯಗಳಲ್ಲಿ ತೊಡಗಿಕೊಳ್ಳುವಿರಿ. ಹಣಕಾಸಿನ ವಿಚಾರದಲ್ಲಿ ಜಾಗರೂಕತೆ ಅವಶ್ಯ. ಮಕ್ಕಳ ಆರೋಗ್ಯದ ಕಡೆ ಗಮನವಹಿಸುವುದು ಉತ್ತಮ. ಮಾನಸಿಕ ನೆಮ್ಮದಿಗೆ ದೇವಾಲಯ ದರ್ಶನ ಮಾಡಲಿದ್ದೀರಿ.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ:  ಅಪರಿಚಿತ ವ್ಯಕ್ತಿಗಳ ಮಾತಿಗೆ ಮರುಳಾಗದಿರಿ. ಅವರ ಮಾತುಗಳನ್ನು ಕೇಳಿ ಹೆಚ್ಚಿನ ಮೊತ್ತದ ಹಣವನ್ನು ಹೂಡಿಕೆ ಮಾಡದಿರಿ. ಹಿರಿಯರ ಸಲಹೆ ಮತ್ತು ಮಾರ್ಗದರ್ಶನಗಳು ನಿಮ್ಮ ವ್ಯವಹಾರಗಳಿಗೆ ನೆರವಾಗುವುವು. ಯಾರನ್ನೇ ಆಗಲಿ ತಿರಸ್ಕಾರದಿಂದ ಕಾಣದಿರಿ ಅಥವಾ ಹಂಗಿಸಲು ಹೋಗಬೇಡಿರಿ. ಹೊಸ ಸ್ನೇಹಿತರ ಪರಿಚಯ ದೊರೆತು ಸಂತಸವಾಗುವುದು. ಅನಿರೀಕ್ಷಿತವಾಗಿ ಸ್ವಲ್ಪ ಧನ ಹರಿದು ಬಂದು ನಿಮಗೆ ಅತೀವ ಸಂತಸವಾಗಬಹುದು. ಕೆಲವರಿಗೆ ಸ್ಥಿರಾಸ್ಥಿಯನ್ನು ಹೊಂದುವ ಯೋಗವಿದೆ.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2:  ವಿದ್ಯಾರ್ಥಿಗಳು ಸ್ಪರ್ಧಾತ್ಮಕ ಪರೀಕ್ಷೆಗಳನ್ನು ತೆಗೆದುಕೊಂಡು ಉತ್ತಮ ಫಲಿತಾಂಶವನ್ನು ಪಡೆಯಬಹುದು. ನಿಮ್ಮ ಕೆಲವು ಉತ್ತಮ ಕೆಲಸಗಳು ಈಗ ಬೆಳಕಿಗೆ ಬಂದು ಅದು ನಿಮ್ಮ ಯೋಜನೆಗಳಿಗೆ ಸಹಾಯವಾಗುತ್ತದೆ. ಗಳಿಸಿದ ಸಂಪತ್ತು ಹಲವಾರು ಹೂಡಿಕೆಗಳಿಂದ ದುಪ್ಪಟ್ಟಾಗುವ ಸಾಧ್ಯತೆಗಳಿವೆ. ಆತ್ಮೀಯರ ಭೇಟಿಯಿಂದ ಸಂತಸವಾಗುತ್ತದೆ ಹಾಗೂ ಹಳೆಯ ನೆನಪುಗಳನ್ನು ಮೆಲುಕು ಹಾಕುವರು. ಅನಿರೀಕ್ಷಿತ ಧನಾಗಮನದಿಂದ ನಿಮಗೇ ಅಚ್ಚರಿಯಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3: ಆಹಾರ ದೋಷಗಳಿಂದ ಅನಾರೋಗ್ಯ ಉಂಟಾಗುತ್ತದೆ. ಇದಕ್ಕೆ ವೈದ್ಯಕೀಯ ಸಲಹೆ ಬಹಳ ಮುಖ್ಯ. ವೃತ್ತೀಯ ಸ್ಥಳಗಳಲ್ಲಿ ಪ್ರೇಮಾಂಕುರವಾಗುತ್ತದೆ. ಕೋರ್ಟ್ ಕಚೇರಿ ಕೆಲಸಗಳಲ್ಲಿ ಸ್ವಲ್ಪ ಇದ್ದ ಹಿನ್ನಡೆ ಈಗ ಸರಿಯಾಗುವುದು. ನಿಮ್ಮ ಒಳ್ಳೆಯ ಗುಣಗಳಿಂದ ಸಾರ್ವಜನಿಕವಾಗಿ ಮನ್ನಣೆಯನ್ನು ಗಳಿಸುವಿರಿ. ಆರ್ಥಿಕ ಸ್ಥಿತಿಯಲ್ಲಿ ಸ್ವಲ್ಪ ಸುಧಾರಣೆಯನ್ನು ಕಾಣಬಹುದು. ನೀವು ತೀರಿಸಬೇಕೆಂದಿರುವ ಸಾಲಗಳನ್ನು ಪಟ್ಟಿ ತಯಾರಿಸಿ ತೀರಿಸುವ ಬಗ್ಗೆ ಯೋಚಿಸಿರಿ. ಸಂಸಾರದಲ್ಲಿ ಬಂದಿದ್ದ ಸ್ವಲ್ಪ ಬಿಗುಮಾನಗಳು ಈಗ ದೂರವಾಗುತ್ತವೆ.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ:  ಧನಾದಾಯ ಸ್ವಲ್ಪ ವೃದ್ಧಿಯಾಗಿರುತ್ತದೆ. ಸರ್ಕಾರಿ ಮಟ್ಟದ ಕೆಲಸದಲ್ಲಿ ಜಯವಿರುತ್ತದೆ. ವಿದ್ಯುತ್ ಇಲಾಖೆಯಲ್ಲಿ ಕೆಲಸ ಮಾಡುವವರಿಗೆ ಉತ್ತಮ ಆದಾಯವಿರುತ್ತದೆ. ಬೆಳ್ಳಿಯ ಸಗಟು ವ್ಯಾಪಾರಿಗಳಿಗೆ ವ್ಯಾಪಾರ ವೃದ್ಧಿಯಾಗಿ ಲಾಭಾಂಷ ಹೆಚ್ಚಾಗುವುದು. ವೃತ್ತಿಯಲ್ಲಿ ಅವಧಿ ಮೀರಿ ಮಾಡಿದ್ದ ಕೆಲಸಕ್ಕೆ ಈಗ ಧನಲಾಭವಾಗುತ್ತದೆ. ನಿರುದ್ಯೋಗಿಗಳಿಗೆ ಅನಿರೀಕ್ಷಿತವಾಗಿ ಉದ್ಯೋಗವಿರುತ್ತದೆ. ಲೇವಾದೇವಿ ವ್ಯವಹಾರ ಮಾಡುವುದು ಈಗ ಸಾಧುವಲ್ಲ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ಮನೆಯಲ್ಲಿ ಚಿಕ್ಕ ಪುಟ್ಟ ವಿವಾದಗಳು ಕಂಡು ಬರುತ್ತವೆ. ನಿಮ್ಮ ವ್ಯವಹಾರ ಅಭಿವೃದ್ಧಿಗೆ ಚಿಂತನೆಯನ್ನು ನಡೆಸುವಿರಿ. ವಿದ್ಯಾರ್ಥಿಗಳಿಗೆ ಸಾಮಾಜಿಕ ಮನ್ನಣೆ ಮತ್ತು ತರಬೇತಿಗಳು ದೊರೆಯುವುವು. ನೀವು ಆತ್ಮವಿಶ್ವಾಸದಿಂದ ಈ ಹಿಂದೆ ಮಾಡಿದ್ದ ಕೆಲಸಗಳು ಈಗ ಫಲವನ್ನು ಕೊಡುವುವು. ಸಂಗಾತಿಯ ಆರೋಗ್ಯದ ಕಡೆ ಸ್ವಲ್ಪ ನಿಗಾ ವಹಿಸುವುದು ಒಳ್ಳೆಯದು. ವ್ಯವಹಾರಿಕ ಒತ್ತಡಗಳು ನಿಮ್ಮನ್ನು ಗೊಂದಲಕ್ಕೆ ದೂಡುವುವು. ಆದ್ದರಿಂದ ಸಮಚಿತ್ತದಿಂದ ಅಲೋಚಿಸಿರಿ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2: ಮನೆಯಲ್ಲಿ ಅತಿಥಿ ಸತ್ಕಾರ ನಡೆಯುವ ಸಂದರ್ಭವಿದೆ. ನ್ಯಾಯಾಲಯದ ವ್ಯಾಜ್ಯಗಳು ನಿಮ್ಮ ಕೈಮೀರಿದಂತೆ ಕಂಡರೂ ಅಂತಿಮ ಜಯ ನಿಮ್ಮದಾಗಿರುತ್ತದೆ. ಹಮ್ಮಿಕೊಂಡ ಕಾರ್ಯಗಳಲ್ಲಿ ಸ್ವಲ್ಪ ನಿಧಾನಗತಿಯ ಪ್ರಗತಿ ಇರುತ್ತದೆ. ಆರ್ಥಿಕ ಸ್ಥಿತಿಯು ಚೇತರಿಕೆಯ ಹಾದಿಯಲ್ಲಿರುತ್ತದೆ. ಆದರೆ ಸಾಲ ಮಾಡುವಾಗ ಸ್ವಲ್ಪ ಎಚ್ಚರವಿರಲಿ. ಅತಿಯಾಗಿ ಸಾಲ ಮಾಡುವುದು ಬೇಡ. ಈ ಹಿಂದೆ ಹೂಡಿದ ಹಣಗಳು ಈಗ ಇಡಿಗಂಟಾಗಿ ಒದಗಿ ಬರುತ್ತವೆ ಮತ್ತು ನಿಮ್ಮ ಅವಶ್ಯಕತೆಯನ್ನು ಪೂರೈಸುತ್ತವೆ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಬೇರೆಯವರ ವಿಷಯದಲ್ಲಿ ಮಧ್ಯಸ್ಥಿಕೆಯನ್ನು ವಹಿಸಲು ಹೋಗಿ ನೀವು ತೊಂದರೆಗೆ ಸಿಲುಕಬೇಡಿರಿ ಮತ್ತು ನೆಮ್ಮದಿಯನ್ನು ಕಳೆದುಕೊಳ್ಳಬೇಡಿರಿ. ನಿಮ್ಮ ತಾಳ್ಮೆಯ ನಡೆಯು ಸಂಗಾತಿ ಮತ್ತು ಅವರ ಬಂಧುಗಳಲ್ಲಿ ಸಂತಸವನ್ನು ತರುತ್ತದೆ. ದಿನಸಿ ಸಗಟು ಮತ್ತು ಚಿಲ್ಲರೆಯ ವ್ಯಾಪಾರಿಗಳಿಗೆ ವ್ಯವಹಾರ ವೃದ್ಧಿಸುತ್ತದೆ. ಕೈಗಾರಿಕಾ ವಲಯದಲ್ಲಿ ಸ್ವಂತ ಉದ್ದಿಮೆಯನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶಗಳಿವೆ. ವಾಹನಗಳನ್ನು ಖರೀದಿಸಬೇಕೆನ್ನುವವರಿಗೆ ಸಾಕಷ್ಟು ಸೌಕರ್ಯವಿರುತ್ತದೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಹಠ ಹಿಡಿದು ಕೆಲಸ ಮಾಡಿದರೂ ಆದಾಯದಲ್ಲಿ ಸ್ವಲ್ಪ ಏರಿಕೆ ಇರುತ್ತದೆ. ಎಲ್ಲಾ ಕೆಲಸವನ್ನೂ ಬೇರೆಯವರಿಗೆ ವಹಿಸುವುದು ತರವಲ್ಲ. ನೀವು ಅವುಗಳ ಮೇಲ್ವಿಚಾರಣೆಯನ್ನು ಸರಿಯಾಗಿ ಮಾಡಿರಿ. ಆಗ ಹಣ ಸೋರಿಕೆಯನ್ನು ತಡೆಗಟ್ಟಬಹುದು. ವಿದ್ಯಾರ್ಥಿಗಳು ಅವರ ಓದಿನಲ್ಲಿ ಹೆಚ್ಚು ಶ್ರಮವಹಿಸಬೇಕಾದ ಅನಿವಾರ್ಯತೆಯಿದೆ ಎಚ್ಚರವಿರಲಿ. ವೃತ್ತಿಯಲ್ಲಿ ಬೆಳವಣಿಗೆಯು ಬರುವ ಸಾಧ್ಯತೆಗಳಿವೆ. ಅನಿರೀಕ್ಷಿತವಾದ ಒತ್ತಡಗಳು ಎದುರಾದರೂ ಅದನ್ನು ನಿಭಾಯಿಸುವ ಶಕ್ತಿ ಇರುತ್ತದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಧಾರ್ಮಿಕ ಚಟುವಟಿಕೆಗಳನ್ನು ನಡೆಸುವವರಿಗೆ ಸಾಕಷ್ಠು ವಂತಿಕೆ ದೊರೆಯುವುದು. ಸಭೆ ಸಮಾರಂಭಗಳಲ್ಲಿ ಗೌರವ ದೊರೆಯುವ ಸಾಧ್ಯತೆಗಳಿರುತ್ತವೆ. ಬಂಧುಗಳಿಗೆ ವಾಗ್ದಾನ ನೀಡುವಾಗ ಎಚ್ಚರವಿರಲಿ. ಇಲ್ಲವಾದಲ್ಲಿ ಅವರ ಸಾಲವನ್ನು ನೀವೇ ಕಟ್ಟಬೇಕಾದ ಸ್ಥಿತಿ ಬರಬಹುದು. ಆರ್ಥಿಕ ಸ್ಥಿತಿಯು ಸಾಮಾನ್ಯವಾಗಿರುತ್ತದೆ. ಲೇವಾದೇವಿ ವ್ಯವಹಾರವು ಕಠಿಣ ಪರಿಸ್ಥಿತಿಯನ್ನು ತರಬಹುದು. ವಿದೇಶಗಳಲ್ಲಿ ಓದಬೇಕೆನ್ನುವವರ ಆಸೆ ಪೂರೈಸುತ್ತದೆ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2: ಕಲಾವಿದರಿಗೆ ಉತ್ತಮ ಸಂಭಾವನೆ ದೊರೆಯುವ ಎಲ್ಲಾ ಸಾಧ್ಯತೆಗಳಿವೆ. ಹೋಟೆಲ್ ಉದ್ಯಮಿಗಳು ಮತ್ತು ಆಹಾರ ವಸ್ತುಗಳನ್ನು ಮಾರುವವರು ತಮ್ಮ ಮೇಲಿರುವ ವ್ಯಾಜ್ಯಗಳಲ್ಲಿ ಸ್ವಲ್ಪ ಶಾಂತವಾಗಿರುವುದು ಒಳ್ಳೆಯದು. ಮಹಿಳಾ ಉದ್ಯಮಿಗಳಿಗೆ ಸಹೋದ್ಯೋಗಿಗಳಿಂದ ಅಸಹಕಾರ ದೊರೆತು ಸ್ವಲ್ಪ ವಿಚಲಿತರಾಗುವರು. ಆದರೆ ನಂತರ ಸರಿಯಾಗುವುದು. ಆರ್ಥಿಕ ಸ್ಥಿತಿಯು ಉತ್ತಮವಾಗುವುದು. ಹಲವಾರು ಮೂಲಗಳಿಂದ ಹಣ ಹರಿದು ಬರುತ್ತದೆ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಯಶಸ್ವಿಯಾಗಿ ಮಾಡಿದ ಸಂಕಲ್ಪದಿಂದಲೇ ನಿಮ್ಮ ಕಾರ್ಯದಲ್ಲಿ ಅರ್ಧ ಯಶಸ್ಸನ್ನು ಸಾಧಿಸುವಿರಿ. ನಿಮ್ಮ ಮೇಲಧಿಕಾರಿಗಳ ಸಹಾಯದಿಂದ ಕ್ಲಷ್ಠಿ ಸಮಸ್ಯೆಗಳು ಸರಾಗವಾಗಿ ಪರಿಹಾರವಾಗುವುದು. ಹಣಕಾಸಿನ ಸ್ಥಿತಿಯು ಉತ್ತಮವಾಗಿರುತ್ತದೆ. ವಿಪರೀತ ಕೆಲಸದ ಒತ್ತಡದಿಂದ ಸ್ವಲ್ಪ ದೇಹಾಲಸ್ಯವಾಗುವುದು. ಸ್ವಲ್ಪ ವಿಶ್ರಾಂತಿ ಸಹ ಅಗತ್ಯ. ನಿಮ್ಮ ಒಳ್ಳೆಯ ತನವನ್ನು ಕೆಲವರು ಬಳಸಿಕೊಂಡು ಮುಜುಗರಕ್ಕೆ ಒಳಗಾಗುವಂತೆ ಮಾಡುವರು. ಅತೀ ಶೀಘ್ರದಲ್ಲಿ ಕುಟುಂಬದಲ್ಲಿ ಶುಭ ಸಮಾಚಾರಗಳು ಕೇಳಿ ಬರುತ್ತವೆ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಸ್ವಲ್ಪ ಉತ್ತಮ ಪರಿಶ್ರಮ ಅಗತ್ಯ. ನಿಮ್ಮ ಸಹೋದ್ಯೋಗಿಗಳೊಂದಿಗೆ ತಾಳ್ಮೆಯಿಂದ ವ್ಯವಹರಿಸುವುದು ಮುಖ್ಯ. ಪ್ರವಾಸದ ವೇಳೆ ಕೆಲವು ವಸ್ತುಗಳು ಕಳುವಾಗುವ ಸಾಧ್ಯತೆಗಳಿವೆ. ಉನ್ನತ ಅಧಿಕಾರಿಗಳ ಕೃಪೆಯಿಂದ ವೃತ್ತಿಯಲ್ಲಿ ಅನುಕೂಲವಾಗುವುದು. ನಿಮ್ಮ ಮಕ್ಕಳಿಗಾಗಿ ಸಾಕಷ್ಠು ಹಣ ಖರ್ಚಾಗುವ ಸಾಧ್ಯತೆ ಇದೆ. ಆರೋಗ್ಯದ ಬಗ್ಗೆ ಸ್ವಲ್ಪ ಗಮನವಿರಲಿ. ಆಸ್ಥಿ ವಿವಾದಗಳನ್ನು ಮಾತಿನಿಂದ ಬಗೆಹರಿಸಿಕೊಳ್ಳುವುದೇ ಒಳ್ಳೆಯದು. ಈಗ ಹಳೇ ಸ್ನೇಹಿತರಿಂದ ನಿಮಗೆ ಸ್ವಲ್ಪ ಅನುಕೂಲ ಒದಗುತ್ತದೆ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ಅರೆ ಏನಿದು ಅಜಯ್ ರಾವ್ ಲವ್ ಆಶಿಕಾ ?
Highlights
ಕಳೆದ ವರ್ಷ ‘ಕ್ರೇಜಿ ಬಾಯ್’ ಚಿತ್ರದ ಮೂಲಕ ಬೆಳ್ಳಿತೆರೆಗೆ ಕಾಲಿಟ್ಟ ಚೆಲುವೆ ಈ ಆಶಿಕಾ ರಂಗನಾಥ್. ಅನಂತರ ‘ಮಗುಳುನಗೆ’, ‘ರಾಜು ಕನ್ನಡ ಮೀಡಿಯಂ’ ಜತೆಗೆ ಶರಣ್ ಅಭಿನಯದ ರಾಂಬೊ 2’ ಚಿತ್ರಗಳಿಗೆ ನಾಯಕಿ ಆದರು. ಈ ಪೈಕಿ ‘ಮುಗುಳುನಗೆ’ ಬಿಡುಗಡೆಯಾಗಿ ಆಶಿಕಾ ಅಭಿನಯಕ್ಕೆ ಒಳ್ಳೆಯ ಪ್ರತಿಕ್ರಿಯೆ ಸಿಕ್ಕಿದೆ.
ನಿರ್ದೇಶಕ ಶಶಾಂಕ್ ಚಿತ್ರಕ್ಕೆ ಕೊನೆಗೂ ಹುಡುಗಿ ಸಿಕ್ಕಳು. ‘ತಾಯಿಗೆ ತಕ್ಕ ಮಗ’ನಿಗಾಗಿ ಸತತ ಮೂರು ತಿಂಗಳ ಕಾಲ ಅವರು ನಡೆಸಿದ ವಧು ಹುಡುಕಾಟ ಕೊನೆಗೂ ಫಲಿಸಿದೆ. ‘ಮುಗುಳುನಗೆ’ ಚೆಲುವೆ ಆಶಿಕಾ ರಂಗನಾಥ್, ಶಶಾಂಕ್ ಸಿನಿಮಾಸ್ ನಿರ್ಮಾಣದ ‘ತಾಯಿಗೆ ತಕ್ಕ ಮಗ’ ಚಿತ್ರಕ್ಕೆ ನಾಯಕಿ ಆಗಿದ್ದಾರೆ.
ನಾಯಕಿ ಆಯ್ಕೆಗಾಗಿ ನಡೆದ ಆಡಿಷನ್ಸ್‌ಗೆ ಬಂದಿದ್ದ ಒಟ್ಟು 150 ಬೆಡಗಿಯರ ಪೈಕಿ ಅದೃಷ್ಟ ಆಶಿಕಾ ಪಾಲಾಗಿದೆ. ಈಗಷ್ಟೇ ಶರಣ್ ಅಭಿನಯದ ರಾಂಬೊ 2’ ಚಿತ್ರೀಕರಣ ಮುಗಿಸಿರುವ ಆಶಿಕಾ, ಈಗ ‘ತಾಯಿಗೆ ತಕ್ಕ ಮಗ’ನಿಗಾಗಿ ಅಜಯ್ ರಾವ್ ಜತೆಗೆ ಡ್ಯುಯೆಟ್ ಹಾಡುವುದು ಬಾಕಿಯಿದೆ. ಕಳೆದ ವರ್ಷ ‘ಕ್ರೇಜಿ ಬಾಯ್’ ಚಿತ್ರದ ಮೂಲಕ ಬೆಳ್ಳಿತೆರೆಗೆ ಕಾಲಿಟ್ಟ ಚೆಲುವೆ
ಈ ಆಶಿಕಾ ರಂಗನಾಥ್. ಅನಂತರ ‘ಮಗುಳುನಗೆ’, ‘ರಾಜು ಕನ್ನಡ ಮೀಡಿಯಂ’ ಜತೆಗೆ ಶರಣ್ ಅಭಿನಯದ ರಾಂಬೊ 2’ ಚಿತ್ರಗಳಿಗೆ ನಾಯಕಿ ಆದರು. ಈ ಪೈಕಿ ‘ಮುಗುಳುನಗೆ’ ಬಿಡುಗಡೆಯಾಗಿ ಆಶಿಕಾ ಅಭಿನಯಕ್ಕೆ ಒಳ್ಳೆಯ ಪ್ರತಿಕ್ರಿಯೆ ಸಿಕ್ಕಿದೆ. ಆಶಿಕಾ ಸ್ಪೀಕಿಂಗ್ ‘ನನ್ನ ಮೊದಲ ಚಿತ್ರ ‘ಕ್ರೇಜಿ ಬಾಯ್’ ಕಾರ್ಯಕ್ರಮದಲ್ಲಿ ನಿರ್ದೇಶಕ ಶಶಾಂಕ್ ಸರ್ ಪರಿಚಯವಾಗಿದ್ದರು. ಆಗ ಅವರು ಮಾತಾನಾಡುತ್ತಾ, ನಮ್ಗೂ ಡೇಟ್ಸ್ ಕೊಡಿ ಅಂತ ಹೇಳಿದ್ದರು. ಅದು ತಮಾಷೆ ಅಂತ ಅನ್ಕೊಂಡಿದ್ದೆ.
ಆನಂತರ ಮತ್ತೊಮ್ಮೆ ಸಿಕ್ಕಾಗ ವಿವರ ಕೇಳಿದರು. ಆಗಲೂ ನಾನು ಸೀರಿಯಸ್ ಆಗಿ ತೆಗೆದುಕೊಂಡಿರಲಿಲ್ಲ. ಆದ್ರೆ ‘ತಾಯಿಗೆ ತಕ್ಕ ಮಗ ’ಚಿತ್ರಕ್ಕೆ ಆಡಿಷನ್ಸ್ ನಡೆಯುತ್ತಿದೆ ಅಂತ ಅವರೇ ಒಮ್ಮೆ ಹೇಳಿದಾಗ ನನ್ನ ಪ್ರೊಫೈಲ್ ಕೊಟ್ಟಿದ್ದೆ. ಅದರ ಮೂಲಕ ಅವರು ತಮ್ಮ ನಿರ್ಮಾಣದ ಚಿತ್ರಕ್ಕೆ ಆಯ್ಕೆ ಮಾಡಿಕೊಂಡಿದ್ದಾರೆ. ತುಂಬಾ ಖುಷಿ ಆಗಿದೆ. ಅಜಯ್ ರಾವ್ ಜತೆಗೆ ಅಭಿನಯಿಸುವ ಅವಕಾಶ ಸಿಕ್ಕಿದೆ. ಇದು ಅದೃಷ್ಟವೇ ಅಂತ ಭಾವಿಸಿದ್ದೇನೆ’ ಎನ್ನುತ್ತಾರೆ ಆಶಿಕಾ. ಆಶಿಕಾಗೆ ಇಲ್ಲಿ ಸಿಂಪಲ್ ಹುಡುಗಿ ಪಾತ್ರ. ‘ಕಥಾ ನಾಯಕ ರೆಬೆಲ್. ಆತನ ಎದುರು ಸೌಮ್ಯ ಸ್ವಭಾವದ ಹುಡುಗಿ ಆಗಿ ಕಾಣಿಸಿಕೊಳ್ಳುತ್ತಿದ್ದೇನೆ.
ಸಿನಿಮಾದ ಉದ್ದಕ್ಕೂ ಕಾಣಿಸಿಕೊಳ್ಳುವ ಅವಕಾಶ. ನಟನೆಗೆ ಹೆಚ್ಚು ಪ್ರಾಮುಖ್ಯತೆ ಇದೆ. ಅದೆಲ್ಲಕ್ಕಿಂತ ಮುಖ್ಯವಾಗಿ ಸುಮಲತಾ ಅಂಬರೀಷ್ ಸೇರಿದಂತೆ ದೊಡ್ಡ ದೊಡ್ಡ ಸ್ಟಾರ್ ಜತೆಗೆ ತೆರೆ ಮೇಲೆ ಕಾಣಿಸಿಕೊಳ್ಳುವ ಅವಕಾಶ. ಅವರಿಂದ ಸಾಕಷ್ಟು ಕಲಿತುಕೊಳ್ಳಬಹುದು ಅನ್ನೋದು ಖುಷಿ’ ಎಂದರು ನಟಿ ಆಶಿಕಾ. ಅಂದಹಾಗೆ, ‘ತಾಯಿಗೆ ತಕ್ಕ ಮಗ’ ಚಿತ್ರವನ್ನು ಶಶಾಂಕ್ ಸಿನಿಮಾಸ್ ಬ್ಯಾನರ್‌ನಲ್ಲಿ ವೇದ್ ಗುರು ನಿರ್ದೇಶಿಸುತ್ತಿದ್ದು, ತಾಯಿ ಪಾತ್ರದಲ್ಲಿ ಹಿರಿಯ ನಟಿ ಸುಮಲತಾ ಅಂಬರೀಶ್ ಅಭಿನಯಿಸುತ್ತಿದ್ದಾರೆ.
(ಕನ್ನಡಪ್ರಭ)


ನಾಪತ್ತೆಯಾಗಿದ್ದ ರಮ್ಯಾ ಡಿಢೀರನೇ ‘ಪರಿಮಳ ಲಾಡ್ಜ್’ನಲ್ಲಿ ಪ್ರತ್ಯಕ್ಷ!
30, Aug 2019, 1:01 PM IST
ಸಿದ್ಲಿಂಗು ಚಿತ್ರದ ಹಿಟ್ ನಂತರ ‘ಪರಿಮಳ ಲಾಡ್ಜ್’ಗೆ ಕೈ ಹಾಕಿದ ನಿರ್ದೇಶಕ ವಿಜಯ್ ಪ್ರಸಾದ್ ಟೀಸರ್ ಮೂಲಕ ಭಾರಿ ನಿರೀಕ್ಷೆ ಮೂಡಿಸಿದ್ದಾರೆ. ಈ ಚಿತ್ರದ ಟೀಸರ್ ನಲ್ಲಿ ರಮ್ಯಾ ಕಾಣಿಸಿಕೊಂಡಿದ್ದಾರೆ. ಇಷ್ಟು ದಿನ ಸಿನಿಮಾಗಳಿಂದ ದೂರವಿದ್ದ ರಮ್ಯಾ ಇದ್ದಕ್ಕಿದ್ದಂತೆ ಪರಿಮಳ ಲಾಡ್ಜ್ ನಲ್ಲಿ ಕಾಣಿಸಿಕೊಂಡಿದ್ದಾರೆ. ರಮ್ಯಾಗೂ, ಪರಿಮಳ ಲಾಡ್ಜ್ ಗೂ ಏನ್ ಸಂಬಂಧ? ಇಲ್ಲಿದೆ ನೋಡಿ.


ಕೂದಲುದುರುವ ಸಮಸ್ಯೆಗೆ ಇಲ್ಲಿದೆ ಪರಿಹಾರ….
  17-12-2018 9:33AM IST    /     No Comments    /     Posted In: Beauty , Latest News
ಒತ್ತಡ ಸೇರಿದಂತೆ ನಾನಾ ಕಾರಣದಿಂದ ಕೂದಲು ಉದುರುತ್ತವೆ ಎಂದು ಹೇಳುವುದನ್ನು ಸಾಮಾನ್ಯವಾಗಿ ಕೇಳಿರುತ್ತೀರಿ.
ಒತ್ತಡಕ್ಕಿಂತ ಹೆಚ್ಚಾಗಿ ಆರೈಕೆ ಇಲ್ಲದ ಕಾರಣ ಕೂದಲು ಉದುರುತ್ತವೆ. ಸರಿಯಾಗಿ ಗೊಬ್ಬರ ಹಾಕಿದರೆ ಬೆಳೆಗಳು ನಳನಳಿಸುತ್ತವೆ. ಅದೇ ರೀತಿ ಪೌಷ್ಠಿಕಾಂಶ ಕೊರತೆಯಿಂದಲೂ ಕೆಲವೊಮ್ಮೆ ಕೂದಲು ಉದುರುವ ಸಾಧ್ಯತೆ ಇರುತ್ತದೆ. ಕೂದಲಿನ ಆರೈಕೆ ಕುರಿತಾಗಿ ಒಂದಿಷ್ಟು ಟಿಪ್ಸ್ ಇಲ್ಲಿವೆ.
ದಾಸವಾಳದ ಎಲೆಗಳನ್ನು ಶುಚಿಯಾಗಿಸಿಕೊಂಡು ರುಬ್ಬಿರಿ. ಅದರೊಂದಿಗೆ 2 ಚಮಚ ಮೊಸರು ಬೆರೆಸಿಕೊಂಡು ಚೆನ್ನಾಗಿ ತಲೆಗೆ ಹಚ್ಚಿ ಅರ್ಧ ಗಂಟೆ ನಂತರ ಸ್ನಾನ ಮಾಡುವುದರಿಂದ ಹೊಟ್ಟು ನಿವಾರಣೆಯಾಗುತ್ತದೆ. ಮಾತ್ರವಲ್ಲ, ಕೂದಲು ಉದುರುವುದು ನಿಲ್ಲುತ್ತದೆ.
ಕರಿಬೇವಿನ ಎಲೆಗಳನ್ನು ಒಣಗಿಸಿ ಪುಡಿ ಮಾಡಿಕೊಂಡು ಕೊಬ್ಬರಿ ಎಣ್ಣೆಯೊಂದಿಗೆ ಬೆರೆಸಿಕೊಳ್ಳಿ. ರಾತ್ರಿ ಮಲಗುವ ಮೊದಲು ತಲೆಯ ಕೂದಲಿಗೆ ಹಚ್ಚಿ ಮಸಾಜ್ ಮಾಡಿಕೊಳ್ಳಿ. ಇದರಿಂದ ಕೂದಲಿನ ಕಾಂತಿ ಹೆಚ್ಚುತ್ತದೆ.
ಸ್ವಲ್ಪ ಬಿಸಿ ಮಾಡಿದ ಕೊಬ್ಬರಿ ಎಣ್ಣೆಯಲ್ಲಿ ದಾಸವಾಳದ ಹೂವುಗಳನ್ನು ಹಾಕಿ ಕೂದಲಿಗೆ ಹಚ್ಚುವುದರಿಂದ ಕೂದಲಿಗೆ ಉತ್ತಮ ಸಂರಕ್ಷಣೆ ಸಿಗುತ್ತದೆ.
ವಾರಕ್ಕೊಮ್ಮೆಯಾದರೂ ತಲೆಗೆ ಮಸಾಜ್ ಮಾಡಿ, ಉಗುರು ಬೆಚ್ಚಗಿನ ನೀರಿನಲ್ಲಿ ಸ್ನಾನ ಮಾಡಿ. ಕರಿಬೇವು, ಬೇವು, ದಾಸವಾಳ ಹೂವಿನ ಗಿಡದ ಎಲೆಗಳನ್ನು ರುಬ್ಬಿ ತಲೆಗೆ ಹಚ್ಚಿ ಸ್ನಾನ ಮಾಡಿದಾಗ ಕೂದಲಿನ ಕಾಂತಿ ಹೆಚ್ಚಾಗುತ್ತದೆ.


ಬಾಣಂತಿಯರಿಗೆ ಉತ್ತಮ ಪೌಷ್ಟಿಕಾಹಾರ ಲಿಂಬು ಗೊಜ್ಜು
  14-07-2019 1:12PM IST    /     No Comments    /     Posted In: Featured News , Recipies
ಲಿಂಬು ಗೊಜ್ಜು. ಇದು ಲಿಂಬೆಯ ರಸದಿಂದ ಸಾಂದ್ರೀಕರಿಸಿದ ಆಹಾರ ದ್ರವ್ಯ. ಇದು ಬಹಳ ರುಚಿಕರವಾಗಿದ್ದು, ದೀರ್ಘಕಾಲ ಇಟ್ಟು ತಿನ್ನಬಹುದಾಗಿದೆ. ಬಾಣಂತಿಯರಿಗೆ ಉತ್ತಮ ಪೌಷ್ಟಿಕ ಆಹಾರ ಇದಾಗಿದೆ. ಮಕ್ಕಳಿಂದ ಹಿಡಿದು ದೊಡ್ಡವರವರೆಗೂ ಇಷ್ಟಪಟ್ಟು ಸೇವಿಸುತ್ತಾರೆ. ಇದನ್ನು ಹೇಗೆ ತಯಾರಿಸುವುದು ಅಂತ ನೋಡೋಣ.
ಬೇಕಾಗುವ ಸಾಮಾಗ್ರಿಗಳು
ದೊಡ್ಡಗಾತ್ರದ ನಿಂಬೆಹಣ್ಣುಗಳು 30
ಹವೀಜ 5 ಗ್ರಾಂ
ಸಹ ಜೀರಿಗೆ 5 ಗ್ರಾಂ
ಜೀರಿಗೆ 5 ಗ್ರಾಂ
ಕಾಳುಮೆಣಸು 5 ಗ್ರಾಂ
ಮೆಂತೆಕಾಳು 10 ಗ್ರಾಂ
ಕರಿಬೇವು 4 ಎಲೆಗಳ ಎಸಳು
ಒಳ್ಳೆಣ್ಣೆ 25 ಗ್ರಾಂ
ಖಾರ ಪುಡಿ 10 ಗ್ರಾಂ
ಬೆಲ್ಲ 200 ಗ್ರಾಂ
ಉಪ್ಪು ರುಚಿಗೆ ತಕ್ಕಷ್ಟು
ಮಾಡುವ ವಿಧಾನ
ಲಿಂಬೆ ಹಣ್ಣನ್ನು ಉಪ್ಪಿನಕಾಯಿ ಹೋಳುಗಳಂತೆ ಕತ್ತರಿಸಿಕೊಂಡು ಸಿದ್ಧ ಮಾಡಿಡಬೇಕು. ನಂತರ ಕತ್ತರಿಸಿದ ಪ್ರತಿ ಲಿಂಬೆಯಿಂದ ರಸವನ್ನು ಬೀಜದಿಂದ ಬೇರ್ಪಡಿಸಿ ಶೇಖರಿಸಿಟ್ಟುಕೊಳ್ಳಬೇಕು.
ನಂತರ ಮೆಂತ್ಯೆ ಕಾಳು, ಹವೀಜ, ಚಕ್ಕೆ, ಸಹ ಜೀರಿಗೆ, ಜೀರಿಗೆ, ಲವಂಗ, ಕಾಳುಮೆಣಸು ಪ್ರತ್ಯೇಕವಾಗಿ ಹುರಿದಿಟ್ಟುಕೊಳ್ಳಬೇಕು.
ಹುರಿದಿಟ್ಟುಕೊಂಡ ಎಲ್ಲಾ ಮಸಾಲೆ ಸಾಮಾಗ್ರಿಗಳನ್ನು ಗ್ರೈಂಡರ್ ಸಹಾಯದಿಂದ ಸಣ್ಣ ಹುಡಿಯಾಗಿ ಮಾಡಿಟ್ಟುಕೊಳ್ಳಬೇಕು. ನಂತರ ಬಾಣಲೆಯನ್ನು ಒಲೆಯ ಮೇಲೆ ಇಟ್ಟು ಅದಕ್ಕೆ ಎಣ್ಣೆಯನ್ನು ಹಾಕಿ ಒಗ್ಗರಣೆ ಮಾಡಬೇಕು.
ಒಗ್ಗರಣೆಯಲ್ಲಿ ಮೊದಲು ಕರಿಬೇವು, ನಂತರ ಬೆಳ್ಳುಳ್ಳಿ, ನಂತರ ಪುಡಿ ಮಾಡಿದ ಮಸಾಲೆಯನ್ನು ಟೇಬಲ್ ಸ್ಪೂನ್ ನಿಂದ 5 ಚಮಚದಷ್ಟು ಮತ್ತು ಖಾರ ಪುಡಿಯನ್ನು ಹಾಕಬೇಕು.
ಕೂಡಲೇ ಸೋಸಿ ತೆಗೆದಿರಿಸಿದ ಲಿಂಬೆಹಣ್ಣಿನ ರಸವನ್ನು ಇದೇ ಒಗ್ಗರಣೆ ಹಾಕಿದ ಬಾಣಲಿಗೆ ಸುರಿಯಬೇಕು. ಇದು ಕುದಿಯಲು ಪ್ರಾರಂಭಿಸಿದಾಗ ಬೆಲ್ಲ ಮತ್ತು ಉಪ್ಪನ್ನು ಸೇರಿಸಿ ಬಾಣಲೆಯನ್ನು ಕೆಳಗಿಳಿಸಬೇಕು. ಈಗ ಲಿಂಬೆ ಗೊಜ್ಜು ಸವಿಯಲು ಸಿದ್ಧ.


ಸಂಜೆಗೆ ಸಂಡಿಗೆ ಕೋಸಂಬರಿ
June 20, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಮನೆಯಲ್ಲಿ ಕರಿದ ಸಂಡಿಗೆ ಮಾಡಿದಾಗ ನೀವು ಅದನ್ನು ಈ ರೀತಿಯೂ ಉಪಯೋಗಿಸಬಹುದು. ಬರೀ ಸಂಡಿಗೆ ತಿನ್ನಬೇಕಾ ಎಂದು ಮೂಗು ಮುರಿಯುವವರು ಈ ರೀತಿ ಮಾಡಿ..ಇದು ಮಾಡುವುದು ಬಹಳ ಸುಲಭ. ತಿನ್ನಲೂ ರುಚಿಯಿರುತ್ತದೆ.
ಬೇಕಾಗುವ ಪದಾರ್ಥಗಳು:
ಈರುಳ್ಳಿ-1, ತೆಂಗಿನ ತುರಿ-ಅರ್ಧ ಬಟ್ಟಲು, ಕೊತ್ತಂಬರಿ ಸೊಪ್ಪು-1/2 ಬೌಲ್, ಉಪ್ಪು-ರುಚಿಗೆ ತಕ್ಕಷ್ಟು, ನಿಂಬೆರಸ-2-3 ಟೇಬಲ್ ಸ್ಪೂನ್, ಹಸಿಮೆಣಸಿನಕಾಯಿ- 3, ಸಂಡಿಗೆ ಪುಡಿ-1/2 ಬೌಲ್,
ಮಾಡುವ ವಿಧಾನ:
ಒಂದು ಬೌಲ್‍ನಲ್ಲಿ ಹೆಚ್ಚಿದ ಈರುಳ್ಳಿ, ತೆಂಗಿನ ತುರಿ, ಕೊತ್ತಂಬರಿ, ಉಪ್ಪು, ನಿಂಬೆಹಣ್ಣಿನ ರಸ, ಹಸಿಮೆಣಿಸಿನ ಕಾಯಿ, ಕೊನೆಯಲ್ಲಿ ಕರಿದ ಸಂಡಿಗೆ ಪುಡಿ ಇಷ್ಟನ್ನು ಹಾಕಿ ಚೆನ್ನಾಗಿ ಕಲಸಿದರೆ ಸಂಡಿಗೆ ಕೋಸಂಬರಿ ತಿನ್ನಲು ಸಿದ್ಧವಾಗಿರುತ್ತದೆ.
#balkaninews #food #sandigekosambari #preparation #eveningsnacks #tastyfood
Tags


ಕಿರಿಯರ ಏಷ್ಯಾ ಕಪ್ ಕ್ರಿಕೆಟ್ ಟೂರ್ನಿ: ಭಾರತಕ್ಕೆ ಮಣಿದ ಪಾಕಿಸ್ತಾನ
ಕಿರಿಯರ ಏಷ್ಯಾ ಕಪ್ ಕ್ರಿಕೆಟ್ ಟೂರ್ನಿ: ಭಾರತಕ್ಕೆ ಮಣಿದ ಪಾಕಿಸ್ತಾನ
ಪಿಟಿಐ
08 ಸೆಪ್ಟೆಂಬರ್ 2019, 01:45  IST
Updated:
08 ಸೆಪ್ಟೆಂಬರ್ 2019, 01:45  IST
ಅಕ್ಷರ ಗಾತ್ರ :
ಆ
ಆ
ಮೊರಾಟುವಾ, ಶ್ರೀಲಂಕಾ (ಪಿಟಿಐ): ಅರ್ಜುನ್ ಆಜಾದ್ ಮತ್ತು ಎನ್.ಟಿ. ತಿಲಕ್ ವರ್ಮಾ ಅವರ ಆಕರ್ಷಕ ಶತಕಗಳ ಬಲದಿಂದ ಭಾರತ ಜೂನಿಯರ್ ತಂಡವು 19 ವರ್ಷದೊಳಗಿನವರ ಏಷ್ಯಾ ಕಪ್ ಟೂರ್ನಿಯಲ್ಲಿ ಪಾಕಿಸ್ತಾನ ವಿರುದ್ಧ ಜಯಿಸಿತು.
ಭಾರತದ ತಂಡವು 60 ರನ್‌ಗಳಿಂದ ಪಾಕಿಸ್ತಾನದ ವಿರುದ್ಧ ಜಯಿಸಿತು.  ಮೊದಲು ಬ್ಯಾಟಿಂಗ್ ಮಾಡಿದ ಭಾರತ ತಂಡವು 50 ಓವರ್‌ಗಳಲ್ಲಿ 9 ವಿಕೆಟ್‌ಗಳಿಗೆ 305 ರನ್ ಗಳಿಸಿತು. ಅರ್ಜುನ್ (121; 111ಎಸೆತ, 11ಬೌಂಡರಿ, 4ಸಿಕ್ಸರ್)  ಮತ್ತು ತಿಲಕ್ (110; 119ಎಸೆತ, 10ಬೌಂಡರಿ, 1ಸಿಕ್ಸರ್) ಅವರು ಎರಡನೇ ವಿಕೆಟ್ ಜೊತೆಯಾಟದಲ್ಲಿ 183 ರನ್ ಗಳಿಸಿ ತಂಡವು ದೊಡ್ಡ ಮೊತ್ತ ಪೇರಿಸಲು ಕಾರಣರಾದರು.
ಗುರಿ ಬೆನ್ನತ್ತಿದ  ಪಾಕ್ ಜೂನಿಯರ್ ತಂಡವು 46.4 ಓವರ್‌ಗಳಲ್ಲಿ 245 ರನ್ ಗಳಿಸಿ ಆಲೌಟ್ ಆಯಿತು. ನಾಯಕ ರೋಹೈಲ್ ಖಾನ್ ಶತಕ (117) ವ್ಯರ್ಥವಾಯಿತು. ಅಥರ್ವ್ ಅಂಕೋಲೆಕರ್ ಮೂರು ವಿಕೆಟ್ ಗಳಿಸಿ ಪಾಕ್ ಆಟಕ್ಕೆ ತಡೆಯೊಡ್ಡಿದರು.
ತಂಡದಲ್ಲಿರುವ ಕನ್ನಡಿಗ, ಮಧ್ಯಮವೇಗಿ ವಿದ್ಯಾಧರ್ ಪಾಟೀಲ ಮತ್ತು ಸುಶಾಂತ್ ಮಿಶ್ರಾ ಅವರು ತಲಾ ಎರಡು ವಿಕೆಟ್ ಗಳಿಸಿದರು.
ಸಂಕ್ಷಿಪ್ತ ಸ್ಕೋರು
ಭಾರತ: 50 ಓವರ್‌ಗಳಲ್ಲಿ 9 ವಿಕೆಟ್‌ಗಳಿಗೆ 305 (ಅರ್ಜುನ್ ಆಜಾದ್ 121, ಎನ್.ಟಿ. ತಿಲಕ್ ವರ್ಮಾ 110, ನಸೀಮ್ ಷಾ 52ಕ್ಕೆ3, ಅಬ್ಬಾಸ್ ಅಫ್ರಿದಿ 72ಕ್ಕೆ3)
ಪಾಕಿಸ್ತಾನ: 46.4 ಓವರ್‌ಗಳಲ್ಲಿ 245 (ರೋಹೈಲ್ ಖಾನ್ 117, ಹ್ಯಾರಿಸ್ ಖಾನ್ 43, ಅಥರ್ವ್ ಅಂಕೋಲೆಕರ್ 36ಕ್ಕೆ3) ಫಲಿತಾಂಶ: ಭಾರತ ತಂಡಕ್ಕೆ 60 ರನ್ ಜಯ.


‘ಭಾರತದ ಪೆಲೆ’ ಕಣ್ಣನ್ ಅಂತಿಮಯಾತ್ರೆ ಇಂದು
‘ಭಾರತದ ಪೆಲೆ’ ಕಣ್ಣನ್ ಅಂತಿಮಯಾತ್ರೆ ಇಂದು
ಪ್ರಜಾವಾಣಿ ವಾರ್ತೆ
Published:
01 ಮೇ 2019, 23:00  IST
Updated:
01 ಮೇ 2019, 23:00  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಹಿರಿಯ ಫುಟ್‌ಬಾಲ್ ಆಟಗಾರ ಪೂಂಗಂ ಕಣ್ಣನ್ ಅವರ ಪಾರ್ಥೀವ ಶರೀರವನ್ನು ಬುಧವಾರ ರಾತ್ರಿ ಬೆಂಗಳೂರಿಗೆ ತರಲಾಗುತ್ತಿದೆ. ಗೌತಮಪುರಂದಲ್ಲಿರುವ ಅವರ ಮನೆಯ ಹತ್ತಿರದ ಫುಟ್‌ಬಾಲ್ ಕ್ರೀಡಾಂಗಣದಲ್ಲಿ ಅಂತಿಮ ದರ್ಶನಕ್ಕೆ ಇಡಲಾಗಿದೆ. ಮೃತರ ಅಂತಿಮ ವಿಧಿವಿಧಾನಗಳು ಗುರುವಾರ ಮಧ್ಯಾಹ್ನ ನೆರವೇರಲಿವೆ ಎಂದು ಕುಟುಂಬದ ಸದಸ್ಯರು ತಿಳಿಸಿದ್ದಾರೆ.
ಅವರು ಭಾರತದ ಪೆಲೆ ಎಂದು ಪ್ರಸಿದ್ಧರಾಗಿದ್ದರು. ಫಾರ್ವರ್ಡ್ ಆಟಗಾರರಾಗಿದ್ದ ಕಣ್ಣನ್ ಭಾರತದ ಪರ 14 ಪಂದ್ಯಗಳನ್ನು ಆಡಿದ್ದರು. ಮೋಹನ್ ಬಾಗನ್ ಪರ ಎಂಟು ವರ್ಷ ಮತ್ತು ಈಸ್ಟ್ ಬೆಂಗಾಲ್ ತಂಡದಲ್ಲಿ ಎರಡು ವರ್ಷ ಆಡಿದ್ದರು. ಹೋದ ಭಾನುವಾರ ಕೋಲ್ಕತ್ತದಲ್ಲಿ ನಿಧನರಾದರು.


Team Udayavani,  Jul 10, 2017, 10:50 AM IST
ಅ
ಅ
ಅ
ಕನ್ನಡ ಚಿತ್ರರಂಗದಲ್ಲಿ ಮತ್ತೂಮ್ಮೆ ಮಳೆಯ ಸೀಸನ್ ಜೋರಾಗುತ್ತಿದೆ. ಕಳೆದ ತಿಂಗಳೊಂದರಲ್ಲೇ 20ಕ್ಕೂ ಹೆಚ್ಚು ಚಿತ್ರಗಳು ಬಿಡುಗಡೆಯಾಗಬಹುದು ಎಂದು ಹೇಳಲಾಗಿತ್ತು. ಅದಕ್ಕೆ ಸರಿಯಾಗಿ ಜೂನ್ 23 ಒಂದು ವಾರ ಬಿಟ್ಟರೆ, ಮಿಕ್ಕಂತೆ ಎಲ್ಲಾ ವಾರಗಳಲ್ಲೂ ಮಿನಿಮಮ್ ಮೂರು ಚಿತ್ರಗಳು ಬಿಡುಗಡೆಯಾಗಿದ್ದವು. ಈ ತಿಂಗಳು ಸಹ ಅದು ಮುಂದುವರೆಯಲಿದೆ.
ಕಳೆದ ವಾರ ಮೊದಲು ಏಳು ಚಿತ್ರಗಳು ಬಿಡುಗಡೆಯಾಗಬೇಕಿತ್ತು. ಆದರೆ, ಕಾರಣಾಂತರಗಳಿಂದ “ವಿಸ್ಮಯ’ ಮತ್ತು “ಶಾಲಿನಿ’ ಚಿತ್ರಗಳು ಬಿಡುಗಡೆಯಾಗಲೇ ಇಲ್ಲ. ಅವೆರಡನ್ನು ಬಿಟ್ಟು ಇನ್ನು ಐದು ಚಿತ್ರಗಳು ಬಿಡುಗಡೆಯಾಗಿವೆ. ಈ ವಾರ ನಾಲ್ಕು ಚಿತ್ರಗಳು ಬಿಡುಗಡೆಯಾಗಲಿದೆ ಎಂದು ಹೇಳಲಾಗುತ್ತಿದೆ. ಈ ಪೈಕಿ ದೊಡ್ಡ ಸಿನಿಮಾ ಎಂದರೆ ಅದು ಶ್ರೀನಿವಾಸರಾಜು ನಿರ್ದೇಶನದ “ದಂಡುಪಾಳ್ಯ’ದ ಮುಂದುವರೆದ ಭಾಗವಾದ “2′.
ಇದಲ್ಲದೆ “ಗ್ಯಾಪಲ್ಲೊಂದು ಸಿನಿಮಾ’, “ಹಳ್ಳಿ ಪಂಚಾಯಿತಿ’, “ಹೊಸ ಅನುಭವ’ ಚಿತ್ರಗಳು ಬಿಡುಗಡೆಯಾಗುತ್ತಿವೆ. ಇನ್ನು ಅದರ ಮುಂದಿನ ವಾರವೂ ನಾಲ್ಕು ಚಿತ್ರಗಳು.ಸುನಿ ನಿರ್ದೇಶನದ “ಆಪರೇಷನ್ ಅಲಮೇಲಮ್ಮ’, ಅಜೇಯ್ ರಾವ್ ಅಭಿನಯದ “ಧೈರ್ಯಂ’, “ಗೊಂಬೆಗಳ ಲವ್’ ಅರುಣ್ ಅಭಿನಯದ “ದಾದಾ ಈಸ್ ಬ್ಯಾಕ್’ ಚಿತ್ರಗಳು ಬಿಡುಗಡೆಯಾಗುತ್ತಿವೆ. ಇದರ ಜೊತೆಗೆ “ಸ್ನೇಹ ಚಕ್ರ’ ಎಂಬ ಹೊಸಬರ ಚಿತ್ರ ಸಹ ಬಿಡುಗಡೆಯಾಗುತ್ತಿದೆ.
ಜುಲೈ 28ಕ್ಕೆ “ಹುಲಿರಾಯ’ ಬರುತ್ತಾನಂತೆ. ಆಗಸ್ಟ್ 4ಕ್ಕೆ “ರಾಜ್-ವಿಷ್ಣು’ ಆಗಮನವಾಗಲಿದೆ. ಅದರ ಮುಂದಿನ ವಾರ ಶಿವರಾಜಕುಮಾರ್ ಅಭಿನಯದ “ಮಾಸ್ ಲೀಡರ್’ ಬಿಡುಗಡೆಯಾಗುವುದಕ್ಕೆ ಸಜಾಗಿದೆ. ಇನ್ನು “ಮುಗುಳು ನಗೆ’ ಮತ್ತು “ಭರ್ಜರಿ’ ಚಿತ್ರಗಳು ಸಹ ಆಗಸ್ಟ್ ಮೂರು ಅಥವಾ ನಾಲ್ಕನೇ ವಾರದಲ್ಲಿ ಬಿಡುಗಡೆಯಾಗಲಿದೆ ಎಂದು ಹೇಳಲಾಗುತ್ತಿದೆ.
ಇದೆಲ್ಲದರ ಮಧ್ಯೆ ಒಂದಿಷ್ಟು ಹೊಸಬರ ಚಿತ್ರಗಳು ಕಾಯುತ್ತಿವೆ. ದೊಡ್ಡವರ ಚಿತ್ರಗಳ ನಡುವೆ ಸೈಕಲ್ ಗ್ಯಾಪ್ ಸಿಕ್ಕರೂ ನುಗಿ ಬಿಡೋಣ ಎಂದು ಹಲವರು ಕಾದಿದ್ದಾರೆ. ಹಾಗಾಗಿ ಇನ್ನು ಮುಂದಿನ ಎರಡು ತಿಂಗಳು ಪ್ರೇಕ್ಷಕರಿಗೆ ಅವರನ್‌ಬಿಟ್, ಇವರನ್‌ಬಿಟ್, ಯಾರನ್ ನೋಡೋದು ಅನ್ನೋದೇ ದೊಡ್ಡ ಗೊಂದಲ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಏಷ್ಯನ್ ಕ್ರೀಡಾಕೂಟ: ಒಂದೇ ದಿನ ಎರಡು ದಾಖಲೆ, ಆದರೂ ಕೈಗೂಡದ ಪದಕದ ಆಸೆ
200 ಮೀ.ಬ್ಯಾಕ್‌ಸ್ಟ್ರೋಕ್‌ನಲ್ಲಿ ಶ್ರೀಹರಿಗೆ ನಿರಾಸೆ
ಏಷ್ಯನ್ ಕ್ರೀಡಾಕೂಟ: ಒಂದೇ ದಿನ ಎರಡು ದಾಖಲೆ, ಆದರೂ ಕೈಗೂಡದ ಪದಕದ ಆಸೆ
ಪ್ರಜಾವಾಣಿ ವಾರ್ತೆ
Published:
23 ಆಗಸ್ಟ್ 2018, 20:39  IST
Updated:
23 ಆಗಸ್ಟ್ 2018, 20:39  IST
ಅಕ್ಷರ ಗಾತ್ರ :
ಆ
ಆ
ಜಕಾರ್ತ: ಭಾರತದ ಈಜು ಪಟು ಶ್ರೀಹರಿ ನಟರಾಜ್ ಅವರು ಗುರುವಾರ ಎರಡು ರಾಷ್ಟ್ರೀಯ ದಾಖಲೆಗಳನ್ನು ನಿರ್ಮಿಸಿದರು. ಹೀಗಿದ್ದರೂ ಏಷ್ಯನ್ ಕೂಟದಲ್ಲಿ ಪದಕ ಗೆಲ್ಲುವ ಅವರ ಕನಸು ಕೈಗೂಡಲಿಲ್ಲ.
ಜಿಬಿಕೆ ಈಜುಕೊಳದಲ್ಲಿ ನಡೆದ ಪುರುಷರ 200 ಮೀಟರ್ಸ್ ಬ್ಯಾಕ್‌ಸ್ಟ್ರೋಕ್‌ನಲ್ಲಿ ಕರ್ನಾಟಕದ ಶ್ರೀಹರಿ ಆರನೆ ಸ್ಥಾನ ಗಳಿಸಿದರು.
ಬೆಳಿಗ್ಗೆ ನಡೆದಿದ್ದ ಹೀಟ್ಸ್‌ನಲ್ಲಿ ಬೆಂಗಳೂರಿನ ಶ್ರೀಹರಿ 2 ನಿಮಿಷ 02.97 ಸೆಕೆಂಡುಗಳಲ್ಲಿ ಗುರಿ ಮುಟ್ಟಿದ್ದರು. ಇದರೊಂದಿಗೆ ತಮ್ಮದೇ ಹೆಸರಿನಲ್ಲಿದ್ದ (2ನಿ.03.17ಸೆ.) ರಾಷ್ಟ್ರೀಯ ದಾಖಲೆಯನ್ನು ಉತ್ತಮಪಡಿಸಿಕೊಂಡಿದ್ದರು.
ಫೈನಲ್‌ನಲ್ಲೂ ಕರ್ನಾಟಕದ ಈಜುಪಟು ಅಮೋಘ ಸಾಮರ್ಥ್ಯ ತೋರಿದರು. ಅವರು 2 ನಿಮಿಷ 02.83 ಸೆಕೆಂಡುಗಳಲ್ಲಿ ಗುರಿ ಕ್ರಮಿಸಿ ಗಮನ ಸೆಳೆದರು. ಈ ಮೂಲಕ ದಾಖಲೆಯನ್ನು ಇನ್ನಷ್ಟು ಉತ್ತಪಡಿಸಿಕೊಂಡರು.
ಚೀನಾದ ಕ್ಸು ಜಿಯಾಯು ಈ ವಿಭಾಗದ ಚಿನ್ನದ ಪದಕಕ್ಕೆ ಕೊರಳೊಡ್ಡಿದರು. ಕ್ಸು 1 ನಿಮಿಷ 53.99 ಸೆಕೆಂಡುಗಳಲ್ಲಿ  ಗುರಿ ತಲುಪಿದರು.
ಜಪಾನ್‌ನ ರ‍್ಯೊಸುಕೆ ಇರೀ (1ನಿ, 55.11ಸೆ.) ಮತ್ತು ಕಿಯೆಟಾ ಸುನಾಮ (1ನಿ,55.54ಸೆ.) ಕ್ರಮವಾಗಿ ಬೆಳ್ಳಿ ಮತ್ತು ಕಂಚಿನ ಪದಕಗಳನ್ನು ಜಯಿಸಿದರು.
ಖಾಡೆಗೂ ನಿರಾಸೆ: 50 ಮೀಟರ್ಸ್ ಬಟರ್‌ಫ್ಲೈ ವಿಭಾಗದಲ್ಲಿ ಕಣದಲ್ಲಿದ್ದ ವೀರ್‌ಧವಳ್ ಖಾಡೆ ಎಂಟನೆ ಎಂಟನೆ ಸ್ಥಾನಕ್ಕೆ ತೃಪ್ತಿಪಟ್ಟರು.
ಫೈನಲ್‌ನಲ್ಲಿ ಅವರು 24.48 ಸೆಕೆಂಡುಗಳಲ್ಲಿ ಗುರಿ ಕ್ರಮಿಸಿದ್ದರು.
ಇದಕ್ಕೂ ಮುನ್ನ ನಡೆದಿದ್ದ ಹೀಟ್ಸ್‌ನಲ್ಲಿ ಖಾಡೆ, 24.09 ಸೆಕೆಂಡುಗಳ ಸಾಮರ್ಥ್ಯ ತೋರಿ ತಮ್ಮದೇ ಹೆಸರಿನಲ್ಲಿದ್ದ ಒಂಬತ್ತು ವರ್ಷಗಳ ಹಿಂದಿನ ರಾಷ್ಟ್ರೀಯ ದಾಖಲೆ ಉತ್ತಮಪಡಿಸಿಕೊಂಡಿದ್ದರು.
ಸಿಂಗಪುರದ ಜೋಸೆಫ್ ಸ್ಕೂಲಿಂಗ್ ಈ ವಿಭಾಗದ ಚಿನ್ನದ ಪದಕ ಜಯಿಸಿದರು. ಫೈನಲ್‌ನಲ್ಲಿ ಅವರು 23.61 ಸೆಕೆಂಡುಗಳಲ್ಲಿ ಗುರಿ ಸೇರಿದರು. ಸ್ಕೂಲಿಂಗ್ ಅವರು ಒಲಿಂಪಿಕ್ಸ್‌ನಲ್ಲಿ ಚಿನ್ನದ ಪದಕ ಗೆದ್ದ ಸಾಧನೆ ಮಾಡಿದ್ದರು.
0 Post Comments (+)
X


|
Updated: Monday, November 27, 2017, 17:59 [IST]
ದಿನನಿತ್ಯದ ಚಟುವಟಿಕೆಯಲ್ಲಿ ನಿದ್ರೆಯೂ ಒಂದು. ಉತ್ತಮ ಆರೋಗ್ಯಕ್ಕೆ ಪೌಷ್ಟಿಕಾಂಶ ಭರಿತ ಆಹಾರ ಮುಖ್ಯವಾದಂತೆ ಉತ್ತಮ ನಿದ್ರೆಗೂ ನಾವು ಸೇವಿಸುವ ಆಹಾರ ಮಹತ್ತರವಾದ ಪಾತ್ರವನ್ನು ವಹಿಸುತ್ತದೆ. ಈ ವಿಚಾರದ ಕುರಿತು ಅನೇಕ ಸಂಶೋಧನೆ ಹಾಗೂ ಅಧ್ಯಯನವನ್ನು ನಡೆಸಲಾಗಿದೆ. ಅದರ ಅನ್ವಯದಲ್ಲಿ ಕೆಲವು ಆಹಾರವು ಉತ್ತಮ ನಿದ್ರೆಗೆ ಪ್ರಚೋದನೆ ನೀಡುತ್ತವೆ. ಕೆಲವು ಆಹಾರವು ನಿದ್ರೆಗೆ ಭಂಗವನ್ನುಂಟುಮಾಡುತ್ತವೆ ಎಂದು ಹೇಳಲಾಗಿದೆ.
ನಿದ್ರೆಗೆ ಪ್ರೋತ್ಸಾಹ ನೀಡುವ ಆಹಾರಗಳನ್ನು ಸೇವಿಸುವುದರಿಂದ ಯಾವುದೇ ತೊಂದರೆಗೆ ಒಳಗಾಗದೇ ಸುಲಭವಾಗಿ ನಿದ್ರೆಗೆ ಜಾರಬಹುದು. ಕೆಲವರು ನಿದ್ರಾ ಹೀನತೆಯಿಂದ ಪಾರಾಗಲು ಔಷಧಗಳನ್ನು ಸೇವಿಸುತ್ತಾರೆ. ಔಷಧಿಯಿಂದ ಆರೋಗ್ಯದ ಮೇಲೆ ಅಡ್ಡ ಪರಿಣಾಮ ಬೀರುವ ಸಾಧ್ಯತೆಗಳಿರುತ್ತವೆ. ಹಾಗಾಗಿ ನೈಸರ್ಗಿಕವಾಗಿ ದೊರೆಯುವ ಆಹಾರ ಪದಾರ್ಥಗಳನ್ನು ಸೇವಿಸಿದರೆ ಉತ್ತಮ ನಿದ್ರೆಯನ್ನು ಹೊಂದಬಹುದು. ಮಲಗುವ ಮುನ್ನ ಕೆಲವು ಆಹಾರ ಪದಾರ್ಥಗಳನ್ನು ಸೇವಿಸುವುದರಿಂದ ನಿದ್ರೆಯು ತಾನಾಗಿಯೇ ಒಲಿದು ಬರುತ್ತದೆ. ಹಾಗಾದರೆ ಆ ಆಹಾರ ಪದಾರ್ಥಗಳು ಯಾವವು? ಎನ್ನುವ ಸಂಕ್ಷಿಪ್ತ ವಿವರಣೆಯನ್ನು ಬೋಲ್ಡ್ ಸ್ಕೈ ನಿಮಗೆ ಪರಿಚಯಿಸುತ್ತಿದೆ...
ಧಾನ್ಯಗಳು
ನಿದ್ರೆಗೆ ಮುಂಚೆ ಧಾನ್ಯಗಳಿಂದ ಕೂಡಿರುವ ಆಹಾರವನ್ನು ಸೇವಿಸಬೇಕು. ಕೆನೆತೆಗೆದ ಹಾಲಿನೊಂದಿಗೆ ಧಾನ್ಯಗಳ ಮಿಶ್ರಣದ ಆಹಾರವನ್ನು ಸೇವಿಸುವುದರಿಂದ ಕ್ಯಾಲ್ಸಿಯಂ ಮತ್ತು ಕಾರ್ಬೋಹೈಡ್ರೇಟ್ಗಳು ಉತ್ತಮ ಮೂಲವಾಗಿದೆ. ಈ ಪೋಷಕಾಂಶವು ಹೊಟ್ಟೆಗೆ ಯಾವುದೇ ತೊಂದರೆ ನೀಡದರೆ ಉತ್ತಮ ನಿದ್ರೆಗೆ ಜಾರುವಂತೆ ಮಾಡುತ್ತದೆ. ಜೊತೆಗೆ ಹಸಿವೆಯಿಂದ ನಿದ್ರೆಗೆ ಭಂಗವಾಗುವುದನ್ನು ತಡೆಯುತ್ತದೆ.
ಬಾದಾಮಿ
ಬಾದಾಮಿಗಳು ಗುಣಮಟ್ಟದ ನಿದ್ರೆ ಪಡೆಯಲು ಸರಿಯಾದ ಪೋಷಕಾಂಶಗಳನ್ನು ಹೊಂದಿರುತ್ತವೆ. ಟ್ರಿಪ್ಟೊಫಾನ್ ಮತ್ತು ಮೆಗ್ನೀಸಿಯಮ್ ಗಳಿಂದ ಭರಿತವಾಗಿರುತ್ತದೆ.ಇದು ಅಗತ್ಯವಾದ ವಿಶ್ರಾಂತಿಗಾಗಿ ನರ ಮತ್ತು ಸ್ನಾಯುವಿನ ಕಾರ್ಯವನ್ನು ನೈಸರ್ಗಿಕವಾಗಿ ಕಡಿಮೆ ಮಾಡಲು ಸಹಾಯ ಮಾಡುತ್ತದೆ. ನಾವು ನಿದ್ದೆ ಮಾಡುವಾಗ ಹೃದಯವು ಸ್ಥಿರ ಮತ್ತು ಮೃದುವಾದ ಲಯದಲ್ಲಿ ಕೆಲಸ ಮಾಡಲು ಉತ್ತಮವಾಗಿರುತ್ತದೆ.
ಬಸಳೆ
ಬಸಳೆ ಅತ್ಯುತ್ತಮ ನಿದ್ರೆ ಪ್ರೇರಿತವಾಗಿದೆ. ಪೋಲೆಟ್, ಮೆಗ್ನೀಸಿಯಮ್ ಮತ್ತು B6 ಮತ್ತು C ನಂತಹ ವಿಟಮಿನ್ ಗಳಂತಹ ಪೌಷ್ಟಿಕಾಂಶಗಳ ಹೊರತಾಗಿ, ಅವುಗಳು ಶಾಂತಿಯುತ ನಿದ್ರೆಗಾಗಿ ಹೆಚ್ಚಿನ ಪ್ರಮಾಣದ ಕೊಡುಗೆ ನೀಡುವ ಗ್ಲುಟಮೈನ್ ಎಂಬ ಅಮೈನೊ ಆಮ್ಲದ ಸಹಾಯ ಮಾಡುವುದು.
ನವಧಾನ್ಯಗಳು
ನವಧಾನ್ಯಗಳ ಆಹಾರ ಪದಾರ್ಥಗಳು ಉತ್ತಮ ನಿದ್ರೆಯನ್ನು ಪ್ರಚೋದಿಸುತ್ತದೆ. ಸಿರೋಟೋನಿನ್ ನಂತಹ ವಿಶ್ರಾಂತಿ ವಿಶ್ರಾಂತಿಹಾರ್ಮೋನ್ಗಳನ್ನು ಉತ್ತೇಜಿಸುತ್ತವೆ. ಗಣನೀಯವಾಗಿ ಇವುಗಳನ್ನು ಸೇವಿಸುವುದರಿಂದ ಗುಣಮಟ್ಟದ ನಿದ್ರೆಯನ್ನು ಪಡೆಯ ಬಹುದು. ನವಧಾನ್ಯಗಳಲ್ಲಿ ಮ್ಯಾಗ್ನೀಸಿಯಂ ಸಮೃದ್ಧವಾಗಿ ಇರುವುದರಿಂದ ಆರೋಗ್ಯದ ಸುಧಾರಣೆಗೆ ಹಾಗೂ ಉತ್ತಮ ನಿದ್ರೆಗೆ ಸಹಾಯವಾಗುವುದು.
ಬಾಳೆಹಣ್ಣು
ಪೊಟ್ಯಾಸಿಯಮ್ ಮತ್ತು ಮೆಗ್ನೀಸಿಯಮ್ ಗಳಂತಹ ನಿದ್ರೆ-ಪ್ರಚೋದಿಸುವ ಪೋಷಕಾಂಶಗಳ ಅತ್ಯುತ್ತಮ ಮೂಲವಾಗಿದೆ. ಇದು ಟೈಪ್ಟೋಫಾನ್ನಿಂದ ಕೂಡಿರುವ ಉತ್ತಮ ಆಹಾರವಾಗಿದೆ. ಅವು ಸಿರೊಟೋನಿನ್ ಮತ್ತು ಮೆಲಟೋನಿನ್ ನಂತಹ ನಿದ್ರೆ ಹಾರ್ಮೋನುಗಳನ್ನು ಬಿಡುಗಡೆ ಮಾಡುವಲ್ಲಿ ಪ್ರಮುಖ ಪಾತ್ರ ವಹಿಸುತ್ತವೆ. ಹಾಗಾಗಿ ಮಲಗುವ ಮುನ್ನ ನೀವು ಬಾಳೆ ಹಣ್ಣನ್ನು ಸೇವಿಸಿದರೆ ಉತ್ತಮ ನಿದ್ರೆಯನ್ನು ಪಡೆಯಬಹುದು.
ಜೇನುತುಪ್ಪ
ಜೇನುತುಪ್ಪವು ಮೆಲಟೋನಿನ್ ಬಿಡುಗಡೆ ಮಾಡಲು ಪ್ರಚೋದಿಸುವುದರ ಮೂಲಕ ಮೆದುಳಿಗೆ ಎಚ್ಚರಿಕೆಯನ್ನು ನೀಡುತ್ತದೆ. ಜೇನುತುಪ್ಪವು ಓರೆಕ್ಸಿನ್ ಬಿಡುಗಡೆ ಮಾಡುವ ಮೂಲಕ ದೇಹವನ್ನು ಸಡಿಲ ಗೊಳಿಸುತ್ತದೆ. ಆದ್ದರಿಂದ ಮಲಗುವ ಮುನ್ನ ಒಂದು ಚಮಚ ಜೇನುತುಪ್ಪವನ್ನು ಸೇವಿಸಿದರೆ ಉತ್ತಮ ನಿದ್ರೆಯನ್ನು ಪಡೆಯಬಹುದು.
ಓಟ್ಸ್
ಉಪಹಾರಕ್ಕೆ ಪ್ರಸಿದ್ಧಿ ಪಡೆದ ತಿಂಡಿಗಳಲ್ಲಿ ಓಟ್ಸ್ ಸಹ ಒಂದು. ರಾತ್ರಿ ವೇಳೆ ಇದನ್ನು ಲಘುವಾಗಿ ಸೇವಿಸುವುದರಿಂದ ಸಂಕೀರ್ಣವಾದ ಕಾರ್ಬೋಹೈಡ್ರೇಟ್ಗಳನ್ನು ಪಡೆಯಬಹುದು. ಇವು ಜೀರ್ಣವಾಗಲು ಧೀರ್ಘ ಸಮಯ ತೆಗೆದುಕೊಳ್ಳುತ್ತದೆ. ಹಾಗಾಗಿ ರಾತ್ರಿ ನಿದ್ರೆಯ ನಡುವೆ ಹಸಿವನ್ನು ತಡೆಯುತ್ತದೆ. ಇದರಲ್ಲಿ ಸೆರೋಟೋನಿನ್ ಮತ್ತು ಮೆಲಟೋನಿನ್ ಅನ್ನು ಉತ್ತೇಜಿಸುತ್ತದೆ. ಇವು ಉತ್ತಮ ನಿದ್ರೆಗೆ ಉತ್ತಮ ಪ್ರಚೋದನೆಯನ್ನು ನೀಡುತ್ತವೆ.
ಸಿಹಿ ಗೆಣಸು
ಸಿಹಿ ಗೆಣಸು ಅತ್ಯುತ್ತಮ ನಿದ್ರೆ ಪಡೆಯಲು ಮೊದಲ ಆಯ್ಕೆಯಾಗಿ ಪರಿಗಣಿಸಬಹುದು. ಇದು ನಿದ್ರೆ-ಉತ್ತೇಜಿಸುವ ಸಂಕೀರ್ಣ ಕಾರ್ಬೋಹೈಡ್ರೇಟ್ ಗಳನ್ನು ಮತ್ತು ಪೊಟ್ಯಾಸಿಯಮ್ ಗಳನ್ನು ಸಮೃದ್ಧವಾಗಿ ಪಡೆದುಕೊಂಡಿದೆ. ಇದು ಸ್ನಾಯುಗಳ ವಿಶ್ರಾಂತಿಗೆ ಉತ್ತೇಜಿಸಿ, ಸೊಂಪಾದ ನಿದ್ರೆಗೆ ಅವಕಾಶ ಕಲ್ಪಿಸಿಕೊಡುತ್ತದೆ.
ಒಂದು ಗ್ಲಾಸ್ ಬೆಚ್ಚಗಿನ ಹಾಲು
ಮಕ್ಕಳಿರುವಾಗ ಮಲಗುವ ಮುನ್ನ ಒಂದು ಗ್ಲಾಸ್ ಹಾಲನ್ನು ಕುಡಿದು ಮಲಗುತ್ತಿದ್ದೆವು ಎನ್ನುವುದು ಆಗಾಗ ನಿಮಗೆ ನೆನಪಾಗಬಹುದು. ಹೌದು, ಮಲಗುವ ಮುನ್ನ ಒಂದು ಗ್ಲಾಸ್ ಹಾಲನ್ನು ಸೇವಿಸಿದರೆ ಉತ್ತಮ ನಿದ್ರೆಯನ್ನು ಪಡೆಯಬಹುದು. ಹಾಲಿನಲ್ಲಿ ಸಮೃದ್ಧವಾದ ಕ್ಯಾಲ್ಸಿಯಂ ಇರುತ್ತದೆ. ಇದು ನಿದ್ರೆಗೆ ಸಹಾಯ ಮಾಡುವ ಮೆಲಟೋನಿನ್ಅನ್ನು ಉತ್ತೇಜಿಸುತ್ತದೆ. ನೈಸರ್ಗಿಕವಾಗಿ ಮೆಲಟೋನಿನ್ ಶ್ರವಿಕೆ ಉಂಟಾಗುವುದರಿಂದ ಉತ್ತಮ ನಿದ್ರೆಯನ್ನು ಪಡೆಯಬಹುದಾಗಿದೆ.
ಡಾರ್ಕ್ ಚಾಕೋಲೇಟ್ಸ್
ಡಾರ್ಕ್ ಚಾಕೋಲೇಟ್ಸ್ ಸಿರೋಟಿನ್‌ಗಳನ್ನು ಒಳಗೊಂಡಿರುತ್ತದೆ.ಇದು ಮನಸ್ಸು ಮತ್ತು ದೇಹವನ್ನು ಉತ್ತಮ ರೀತಿಯಲ್ಲಿ ವಿಶ್ರಾಂತಿಗೆ ಒಳಗಾಗುವಂತೆ ಮಾಡುತ್ತದೆ.ನಿದ್ರಾಹೀನತೆಯಿಂದ ದೂರವಾಗಲು ಔಷಧವನ್ನು ಸೇವಿಸುವ ಬದಲು ರಾತ್ರಿ ಮಲಗುವ ಮುನ್ನ ಒಂದು ಡಾರ್ಕ್ ಚಾಕಲೇಟ್ ತಿಂದರೆ ಸಾಕು. ನಿಮಗೆ ಕಣ್ತುಂಬ ನಿದ್ರೆ ಬರುತ್ತದೆ.


|
Updated: Tuesday, August  9, 2016, 12:50 [IST]
ಭಾರತದ ಅತ್ಯಂತ ಜನಪ್ರಿಯ ಪೇಯವೆಂದರೆ ಟೀ ಅಥವಾ ಚಹಾ. ಅಂತೆಯೇ ಟೀ ಇಲ್ಲದ ಮನೆ ಅಥವಾ ಹೋಟೆಲು ಇಡಿಯ ಭಾರತದಲ್ಲಿಲ್ಲ. ಬೆಳಗ್ಗಿನ ಪ್ರಥಮ ಆಹಾರವಾಗಿ ಪ್ರಾರಂಭಿಸಿ ದಿನದ ಕಟ್ಟಕಡೆಯ ಆಹಾರವಾಗಿ ಸೇವಿಸಲ್ಪಡುತ್ತಾ ಬಂದಿರುವ ಪೇಯವೇ ಚಹಾ. ಒಂದು ಸಮೀಕ್ಷೆಯ ಪ್ರಕಾರ ಶೇ. ತೊಂಬತ್ತಕ್ಕೂ ಹೆಚ್ಚು ಭಾರತೀಯರು ನಿತ್ಯವೂ ಕನಿಷ್ಠ ಮೂರು ಕಪ್ ಚಹಾ ಕುಡಿಯುತ್ತಾರೆ.
ಕನಿಷ್ಠ ಮೂರು ಸರಿ, ಗರಿಷ್ಟ? ಇದಕ್ಕೆ ಸರಿಯಾದ ಉತ್ತರ ದೊರಕುವುದಿಲ್ಲ, ಸಂದರ್ಭಕ್ಕೆ ಅನುಸಾರವಾಗಿ ನಾಲ್ಕರಿಂದ ಇಪ್ಪತ್ತೈದು ಕಪ್ ಸಹಾ ಆಗಬಹುದು. ಆದರೆ ಚಹಾ ಕುಡಿಯುವವರಲ್ಲಿ ಹೆಚ್ಚಿನವರು ದಿನದ ಪ್ರಥಮ ಆಹಾರವಾಗಿ ಒಂದು ಟೀ ಸೇವಿಸುತ್ತಾರೆ. ಕೆಲವರಂತೂ ಹಾಸಿಗೆಯಿಂದ ಏಳುವ ಮುನ್ನವೇ ಬೆಡ್ ಟೀ ಎಂದು ಕುಡಿಯುತ್ತಾರೆ. ಆದರೆ ಇದು ಆರೋಗ್ಯಕರವೇ? ತಜ್ಞರಲ್ಲಿ ಈ ಪ್ರಶ್ನೆಯನ್ನು ಕೇಳಿದರೆ ಖಾಲಿ ಹೊಟ್ಟೆಯಲ್ಲಿ ಟೀ ಸೇವಿಸುವುದು ಅತ್ಯಂತ ಅನಾರೋಗ್ಯಕರ ಅಭ್ಯಾಸ ಎಂಬ ಉತ್ತರ ಸಿಗುತ್ತದೆ. ಟೀ ಕಾಫಿ ಸೇವನೆ ಅತಿಯಾದರೆ, ಅಪಾಯ ಬೆನ್ನೇರಿ ಕಾಡಲಿದೆ!
ಹಾಗಾದರೆ ಟೀ ಯಾವಾಗ ಕುಡಿಯಬೇಕು ಎಂಬ ಪ್ರಶ್ನೆಗೆ ತಜ್ಞರು ಬೆಳಗ್ಗಿನ ಉಪಾಹಾರದ ಬಳಿಕ ಸೇವಿಸುವುದು ಉತ್ತಮ ಎಂಬ ಉತ್ತರ ನೀಡುತ್ತಾರೆ. ಆದರೆ ಟೀ ಸೇವನೆಯ ಪ್ರಮಾಣ ಇಡಿಯ ದಿನದಲ್ಲಿ ಮಿತವಾಗಿರುವುದೂ ಅಗತ್ಯ. ಏಕೆಂದರೆ ಹೆಚ್ಚಿನ ಟೀ ಸೇವನೆ ಆರೋಗ್ಯಕ್ಕೆ ಹಾನಿಕರ. ವಿಶೇಷವಾಗಿ ಹೊಟ್ಟೆ ಮತ್ತು ಕರುಳುಗಳ ಒಳಭಾಗದ ಪದರವನ್ನು ಟೀಯಲ್ಲಿರುವ ರಾಸಾಯನಿಕಗಳು ಘಾಸಿಗೊಳಿಸುತ್ತವೆ. ಅದರಲ್ಲೂ ಹಾಲಿಲ್ಲದ ಚಹಾ ಸೇವನೆ ಇನ್ನಷ್ಟು ಹಾನಿಕರ. ಮಗುವಿಗೂ ಟೀ ಕುಡಿಸುತ್ತಿದ್ದಿರಾ? ಹಾಗಾದರೆ ಇಂದೇ ನಿಲ್ಲಿಸಿ!
ರುಚಿಗೆ ಸೇರಿಸಿರುವ ಸಕ್ಕರೆಯ ಕಾರಣ ಇಡಿಯ ದಿನ ಅನಗತ್ಯ ಕ್ಯಾಲೋರಿಗಳನ್ನೂ ಪಡೆದುಕೊಳ್ಳುತ್ತಾ ಹೋಗುತ್ತೇವೆ. ಚಹಾದ ಪ್ರಮಾಣ ಹೆಚ್ಚಾದಷ್ಟೂ ಸಕ್ಕರೆ ಮತ್ತು ಅದರ ಮೂಲಕ ಕ್ಯಾಲೋರಿಗಳೂ ಹೆಚ್ಚಾಗುತ್ತಾ ಹೋಗುತ್ತವೆ. ಇದು ತೂಕದ ಹೆಚ್ಚಳಕ್ಕೆ ಕಾರಣವಾಗುತ್ತದೆ. ತಜ್ಞರ ಪ್ರಕಾರ ದಿನಕ್ಕೆ ಮೂರು ಕಪ್ ಟೀ ಸೂಕ್ತವಾಗಿದೆ. ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಟೀಕುಡಿಯುವುದು ಎಷ್ಟು ಮಾರಕವಾಗಬಹುದು ಎಂಬ ಮಾಹಿತಿಯನ್ನು ಇಲ್ಲಿ ನೀಡಿದ್ದೇವೆ ಮುಂದೆ ಓದಿ...
ಟೀ ಕುಡಿಯುವುದರಿಂದ ವಾಕರಿಕೆ ಬರುತ್ತದೆಯೇ?
ಟೀ ಕ್ಷಾರೀಯವೂ ಆಗಿದೆ ಕೊಂಚ ಆಮ್ಲೀಯವೂ ಆಗಿದೆ. ಬೆಳಿಗ್ಗೆ ಖಾಲಿ ಹೊಟ್ಟೆಯಲ್ಲಿ ಟೀ ಕುಡಿಯುವುದರಿಂದ ಹೊಟ್ಟೆಯಲ್ಲಿರುವ ಜೀರ್ಣರಸಗಳ ಪ್ರಭಾವ ಏರುಪೇರಾಗುತ್ತದೆ. ಈ ಏರುಪೇರು ವಾಕರಿಕೆ ಬರಿಸುತ್ತದೆ.
ಹಾಗಾದರೆ ಕಪ್ಪು ಟೀ ಸುರಕ್ಷಿತವೇ?
ಕಪ್ಪು ಟೀ ಎಂದರೆ ಹೆಚ್ಚು ಕುದಿಸದ ಮತ್ತು ಹಾಲು ಸೇರಿಸದ ಟೀ. ಇದು ತೂಕ ಇಳಿಸಲು ಉತ್ತಮವಾದರೂ ಖಾಲಿ ಹೊಟ್ಟೆಯಲ್ಲಿ ಕುಡಿಯುವ ಮೂಲಕ ಆಮ್ಲೀಯತೆ ಹೆಚ್ಚುತ್ತದೆ, ಇದರಿಂದ ಹೊಟ್ಟೆಯ ಜೀರ್ಣರಸಗಳೂ ಪ್ರಭಾವಕ್ಕೊಳಗಾಗಿ ಹೊಟ್ಟೆಯುಬ್ಬರಿಕೆ ಮತ್ತು ಹೊಟ್ಟೆ ತುಂಬಿರುವ ಹುಸಿಭಾವನೆಯನ್ನು ಮೂಡಿಸುತ್ತದೆ.
ಹಾಲು ಸೇರಿಸಿದ ಟೀ ಕುಡಿದರೆ ಆಗುವ ಅಡ್ಡಪರಿಣಾಮಗಳೇನು?
ಭಾರತದಲ್ಲಿ ಟೀ ಕುಡಿಯುವ ತೊಂಭತ್ತು ಶೇಖಡಾ ಜನರಲ್ಲಿ ಎಂಭತ್ತೊಂಭತ್ತು ಶೇಖಡಾ ಜನರು ಹಾಲು ಸೇರಿಸಿದ ಟೀ ಕುಡಿಯುತ್ತಾರೆ. ಆದರೆ ದಿನಕ್ಕೆ ಮೂರಕ್ಕಿಂತ ಹೆಚ್ಚು ಕಪ್ ಕುಡಿದರೆ ಇದು ಅನಗತ್ಯ ಕೊಬ್ಬು, ಆಮ್ಲೀಯತೆ ಮತ್ತು ಟಿನ್ನಿಟಸ್ (tinnitus) ಅಥವಾ ಕಿವಿಗಳಲ್ಲಿ ಗುಂಯ್ಗುಡುವ ತೊಂದರೆಯನ್ನು ತಂದಿಡುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಹಾಲು ಸೇರಿಸಿದ ಟೀ ಕುಡಿದರೆ ಆಗುವ ಅಡ್ಡಪರಿಣಾಮಗಳೇನು?
ಅದರಲ್ಲೂ ಮುಂಜಾನೆ ಖಾಲಿ ಹೊಟ್ಟೆಯಲ್ಲಿ ಕುಡಿದರೆ ಸುಸ್ತಾದ ಭಾವನೆ, ಹೊಟ್ಟೆಯುಬ್ಬರಿಕೆ, ಜೀರ್ಣರಸಗಳು ಪ್ರಭಾವ ಕಳೆದುಕೊಳ್ಳುವುದು ಮೊದಲಾದ ತೊಂದರೆಗಳು ಎದುರಾಗಬಹುದು.
ಸ್ಟ್ರಾಂಗ್ ಟೀ ಕುಡಿದರೆ ಯಾವ ದುಷ್ಪರಿಣಾಮಗಳಾಗುತ್ತವೆ?
ಹೆಚ್ಚಿನ ರುಚಿ ಪಡೆಯಲು ಎರಡು ವಿಧಾನಗಳಿವೆ. ಮೊದಲನೆಯದು ಟೀಪುಡಿಯನ್ನು ಹೆಚ್ಚು ಸಮಯದವರೆಗೆ ಕುದಿಸುವುದು. ಎರಡನೆಯದು ಹೆಚ್ಚಿನ ಪ್ರಮಾಣದ ಟೀ ಪುಡಿಹಾಕಿ ಕೊಂಚ ಸಮಯದ ವರೆಗೆ ಕುದಿಸುವುದು. ಆದರೆ ಖಾಲಿ ಹೊಟ್ಟೆಯಲ್ಲಿ ಕುಡಿಯುವುದಾದರೆ ಎರಡೂ ವಿಧಾನಗಳು ಮಾರಕವಾಗಿವೆ. ಅದರಲ್ಲೂ ಹಾಲಿಲ್ಲದ ಸ್ಟ್ರಾಂಗ್ ಟೀ ಕುಡಿಯುವುದರ ಮೂಲಕ ಜೀರ್ಣವ್ಯವಸ್ಥೆಯನ್ನೇ ಅಲ್ಲೋಲ ಕಲ್ಲೋಲವಾಗಿಸಿಬಿಡುತ್ತದೆ.
ಸ್ಟ್ರಾಂಗ್ ಟೀ ಕುಡಿದರೆ ಯಾವ ದುಷ್ಪರಿಣಾಮಗಳಾಗುತ್ತವೆ?
ಏಕೆಂದರೆ ಅತಿ ಹೆಚ್ಚಿನ ಪ್ರಮಾಣದಲ್ಲಿರುವ ಆಮ್ಲಗಳು ಜೀರ್ಣರಸಗಳ ರಚನೆಯನ್ನೇ ಬದಲಿಸಿಬಿಡುತ್ತವೆ. ಇದು ಅಲ್ಸರ್, ಹುಳಿತೇಗು, ಹೊಟ್ಟೆಯುರಿ, ಎದೆಯುರಿ ಮೊದಲಾದವುಗಳಿಗೆ ನೇರವಾಗಿ ಕಾರಣವಾಗುತ್ತದೆ. ಸ್ಟ್ರಾಂಗ್ ಟೀ ಬೇಕೆಂದರೆ ಎರಡನೆಯ ವಿಧಾನವೇ ಸೂಕ್ತ. ಮೊದಲ ವಿಧಾನದಲ್ಲಿ ಹೆಚ್ಚು ಕುದಿಸಿದ ಟೀಯಲ್ಲಿ ಅಗತ್ಯ ಪೋಷಕಾಂಶಗಳು ಹೆಚ್ಚು ಬಿಸಿಯಾಗಿ ಕ್ಷಮತೆಯನ್ನು ಕಳೆದುಕೊಂಡಿರುವುದು ಮಾತ್ರವಲ್ಲ, ವಿಪರೀತವೂ ಆಗಿರುತ್ತದೆ.
ನಾಲ್ಕೈದು ಬಗೆಯ ಟೀಪುಡಿ ಬೆರೆಸಿದರೆ ಏನಾಗುತ್ತದೆ
ಇದೇನೂ ಹೊಸಬಗೆಯಲ್ಲ, ಟೀ ಪುಡಿ ಪ್ರಾರಂಭವಾಗಿದಂದಿನಿಂದಲೂ ಈ ಪ್ರಕ್ರಿಯೆ ನಡೆಯುತ್ತಾ ಬಂದಿದೆ. ಫ್ಯಾಕ್ಟರಿಯಲ್ಲಿ ತ್ಯಾಜ್ಯವಾಗಿ ಹೋಗಬಹುದಾದ, ಆದರೆ ಕೊಂಚ ಟೀ ಅಂಶವಿರುವ ಪುಡಿಯನ್ನು ಅಲ್ಪ ಪ್ರಮಾಣದಲ್ಲಿ ಟೀಪುಡಿಯಲ್ಲಿ ಬೆರೆಸಿ ಲಾಭ ಮಾಡಿಕೊಳ್ಳಲಾಗುತ್ತದೆ. ಅಗ್ಗದ ಟೀಪುಡಿಯನ್ನು ದುಬಾರಿ ಟೀಪುಡಿಯೊಂದಿಗೂ ಬೆರೆಸಿ ಲಾಭ ಮಾಡಿಕೊಳ್ಳಲಾಗುತ್ತದೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ನಾಲ್ಕೈದು ಬಗೆಯ ಟೀಪುಡಿ ಬೆರೆಸಿದರೆ ಏನಾಗುತ್ತದೆ.
ಆದರೆ ಪ್ರತಿಷ್ಠಿತ ಸಂಸ್ಥೆಗಳು ನುರಿತ ಚಹಾ ರುಚಿ ನೋಡುವವರ ಮೂಲಕ (professional tea tasters) ಒಂದು ನಿರ್ದಿಷ್ಟ ಪ್ರಮಾಣದಲ್ಲಿ ಎರಡು ಅಥವಾ ಹೆಚ್ಚು ಪುಡಿಗಳನ್ನು ಬೆರೆಸಿ ಪರೀಕ್ಷಿಸಿ ಸುರಕ್ಷಿತ ಎಂದು ಪ್ರಮಾಣಿಸಿ ಮಾರುಕಟ್ಟೆಗೆ ಬಿಡುಗಡೆ ಮಾಡುತ್ತಾರೆ. ಇದಕ್ಕೆ blend ಎಂದು ಕರೆಯುತ್ತಾರೆ. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ನಾಲ್ಕೈದು ಬಗೆಯ ಟೀಪುಡಿ ಬೆರೆಸಿದರೆ ಏನಾಗುತ್ತದೆ.
ಈ ಬ್ಲೆಂಡ್ ಟೀಪುಡಿ ಕುಡಿಯುವುದು ಸುರಕ್ಷಿತವೇ ಹೊರತು ನಾವಾಗಿ ನಮ್ಮ ಮನಸ್ಸಿಗೆ ಬಂದಂತೆ ಎರಡು ಅಥವಾ ಹೆಚ್ಚಿನ ಟೀಪುಡಿಗಳನ್ನು ಸೇರಿಸಿ ಕುಡಿಯುವುದು ಆರೋಗ್ಯಕ್ಕೆ ಮಾರಕ ಹಾಗೂ ಇದು ಪಾನಮತ್ತನಾಗಿರುವ ಅನುಭವವನ್ನೂ ನೀಡಬಹುದು ಎಂದು ತಜ್ಞರು ಎಚ್ಚರಿಸುತ್ತಾರೆ. ಮಾರುಕಟ್ಟೆಯಲ್ಲಿ ಸಿಗುವ ಥ್ರೀಮಿಕ್ಸ್, ಸೆವೆನ್ ಮಿಕ್ಸ್ ಎಲ್ಲವೂ ವ್ಯಾಪಾರದ ತಂತ್ರಗಳೇ ಹೊರತು ಆರೋಗ್ಯಕರವಲ್ಲ.
ಟೀ ಮತ್ತು ಬಿಸ್ಕತ್ ಸೇವನೆ ಉತ್ತಮವೇ?
ಭಾರತದಲ್ಲಿ ಅತಿ ಸಾಮಾನ್ಯವಾದ ಧಿಡೀರ್ ನಾಷ್ಟಾ ಎಂದರೆ ಟೀ ಮತ್ತು ಬಿಸ್ಕತ್. ಯಾವುದೇ ಊರಿಗೆ ಹೋದರೂ ಪ್ರಾತಃಕಾಲ ತೆರೆಯುವ ಯಾವುದೇ ಹೋಟೆಲಿನಲ್ಲಿ ಏನಿಲ್ಲದಿದ್ದರೂ ಇವೆರಡಂತೂ ಖಂಡಿತಾ ಇರುತ್ತವೆ. ಟೀ ಮತ್ತು ಬಿಸ್ಕತ್ ತಿನ್ನುವುದು ಉತ್ತಮ ಅಭ್ಯಾಸ ಎಂದು ತಜ್ಞರು ಅಭಿಪ್ರಾಯಪಡುತ್ತಾರೆ. ಬಿಸ್ಕತ್ ಬದಲಿಗೆ ಟೋಸ್ಟ್ ರಸ್ಕ್ ಮೊದಲಾದವುಗಳನ್ನೂ ಸೇವಿಸಬಹುದು. ಮುಂದಿನ ಸ್ಲೈಡ್ ಕ್ಲಿಕ್ ಮಾಡಿ
ಟೀ ಮತ್ತು ಬಿಸ್ಕತ್ ಸೇವನೆ ಉತ್ತಮವೇ?
ಇವುಗಳಲ್ಲಿರುವ ಹಿಟ್ಟಿನ ಅಂಶ ಟೀ ಯಲ್ಲಿರುವ ಆಮ್ಲೀಯತೆಯನ್ನು ಹೀರಿಕೊಳ್ಳುವ ಕಾರಣ ಜೀರ್ಣರಸಗಳು ಹೆಚ್ಚು ಪ್ರಭಾವಕ್ಕೊಳಗಾಗುವುದಿಲ್ಲ. ಟೀ ಒಟ್ಟಿಗೆ ಸಿಹಿ ಅಥವಾ ಉಪ್ಪಿನ ಅಂಶವಿರುವ ತಿಂಡಿಗಳನ್ನು ತಿನ್ನುವ ಮೂಲಕ ದೇಹಕ್ಕೆ ಅಗತ್ಯವಾದ ಸೋಡಿಯಂ ಅಂಶವನ್ನು ಪಡೆದುಕೊಂಡು ಹೊಟ್ಟೆಯ ಮತ್ತು ಕರುಳಿನ ಹುಣ್ಣು (ಅಲ್ಸರ್) ನಿಂದ ಪಾರಾಗಬಹುದು.
ಟೀ ಕುಡಿಯುವುದರಲ್ಲಿ ಅತಿಕೆಟ್ಟ ಅಭ್ಯಾಸ ಯಾವುದು
ಟೀ ಯಲ್ಲಿ ಕೆಫೀನ್ ಜೊತೆಗೇ ಟ್ಯಾನಿನ್ ಎಂಬ ಅಂಶವೂ ಇದೆ. ಇದು ಸ್ಟ್ರಾಂಗ್ ಟೀ ಯಲ್ಲಿ ಹೆಚ್ಚು ಪ್ರಮಾಣದಲ್ಲಿರುತ್ತದೆ. ಇದು ಕಬ್ಬಿಣದೊಂದಿಗೆ ಪ್ರತಿಕ್ರಿಯೆ ಹೊಂದುವ ಮೂಲಕ ಆಹಾರದಲ್ಲಿರುವ ಕಬ್ಬಿಣ ರಕ್ತಕ್ಕೆ ದೊರಕದಂತೆ ಮಾಡುತ್ತದೆ. ಆದ್ದರಿಂದ ಆಹಾರ ಸೇವನೆಯ ಬಳಿಕ ಟೀ ಕುಡಿಯುವುದು ಕೆಟ್ಟ ಅಭ್ಯಾಸವಾಗಿದೆ.


Bangalore, First Published 13, Sep 2019, 2:44 PM IST
Highlights

ಸ್ಯಾಂಡಲ್‌ವುಡ್ ಅಂದ್ರೆ ಡಾ. ರಾಜ್ ಕುಮಾರ್. ರಾಜ್ ಅಂದ್ರೆ ಸ್ಯಾಂಡಲ್‌ವುಡ್. ಇದು ಕನ್ನಡ ಚಿತ್ರರಂಗಕ್ಕೆ ಹಾಗೂ ಕನ್ನಡಿಗರಿಗೆ ಮಾತ್ರ ಸೀಮಿತವಲ್ಲ ಬಿ-ಟೌನ್ ಮಂದಿಗೂ ರಾಜ್ ಮೇಲೆ ಅಪಾರ ಗೌರವವಿದೆ. ಭಾರತದ ಈ ಮಹಾನ್ ನಟನನ್ನು ಬಾಲಿವುಡ್ ಸ್ಟಾರ್ ಒಬ್ಬರು ನೆನಪಿಸಿಕೊಂಡಿದ್ದಾರೆ. ಹೇಗೆ?

ಬೆಂಗಳೂರಿನಲ್ಲಿ ನಡೆದ ಅದ್ಧೂರಿ ‘ಬೆಂಗಳೂರು ಉತ್ಸವ’ ಕಾರ್ಯಕ್ರಮದಲ್ಲಿ ಗಾಯಕ ವಿಜಯ್ ಪ್ರಕಾಶ್ ಜೊತೆ ಪಾಲ್ಗೊಂಡ ಬಾಲಿವುಡ್ ನಟ ಅನಿಲ್ ಕಪೂರ್ ಸಿಲಿಕಾನ್ ಸಿಟಿ ಜನರನ್ನ ರಂಜಿಸಿದರೆ. ಕನ್ನಡ, ಬೆಂಗಳೂರು ಹಾಗೂ ಕರುನಾಡ ಜತೆ ತಮಗಿರುವ ನಂಟನ್ನು ನೆನಪಿಸಿಕೊಂಡರು.

ಡಾ. ರಾಜ್ ಕುಮಾರ್ ಬಗ್ಗೆ ಕೇಳಿದ ಪ್ರಶ್ನೆಗೆ ಉತ್ತರಿಸಿದ ಬಾಲಿವುಡ್ ಎವರ್‌ಗ್ರೀನ್ ಹೀರೋ, ' ಡಾ. ರಾಜ್ ಕುಮಾರ್ ಕನ್ನಡ ಚಿತ್ರರಂಗದ ಚಕ್ರವರ್ತಿ. ನಟರಿಗೆ ನಟರು. ಚಿತ್ರರಂಗಕ್ಕೆ ಅವರ ಕೊಡುಗೆ ಅಪಾರ. ಅವರು ದೇಶಕ್ಕೇ ಹೆಸರು ತಂದವರು. ಅವರು ಸದಾಕಾಲ ನಮ್ಮ ಹೃದಯದಲ್ಲಿರುತ್ತಾರೆ,' ಎನ್ನುವ ಮೂಲಕ ಕನ್ನಡಿಗರೂ ಮತ್ತಷ್ಟು ಹತ್ತಿರವಾದರು.

ಗಿರೀಶ್ ಕಾರ್ನಾಡ್ ಬಗ್ಗೆ...
ಕಾರ್ನಾಡ್ ಕಲೆ ಹಾಗೂ ಸಾಹಿತ್ಯ ಜ್ಞಾನದ ಬಗ್ಗೆ ನನಗೆ ಅಪಾರ ಗೌರವವಿದೆ. ಅವರೊಂದಿಗೆ ಒಂದೆರಡು ಸಿನಿಮಾಗಳಲ್ಲಿ ಅಭಿನಯಿಸುವ ಅವಕಾಶ ನನಗೆ ಸಿಕ್ಕಿತು. ಅವರೊಂದಿಗೆ ನಾಟಕದಲ್ಲಿಯೂ ನಟಿಸಿ, ನಿರ್ದೇಶಿಸುವ ಆಸೆ ಇತ್ತು. ಅವರು ದೈಹಿಕವಾಗಿ ನಮ್ಮೊಂದಿಗೆ ಇಲ್ಲದಿದ್ದರೂ, ಅವರ ಕೆಲಸವಿದೆ, ಎಂದರು.


ವಾರ್ಷಿಕ ₹ 18 ಲಕ್ಷ ಪ್ಯಾಕೇಜ್ ವೇತನದ ಕೆಲಸ ಕೈಚೆಲ್ಲಿದ ವಿರಾಟನ ‘ಕಿಸ್’
ವಾರ್ಷಿಕ ₹ 18 ಲಕ್ಷ ಪ್ಯಾಕೇಜ್ ವೇತನದ ಕೆಲಸ ಕೈಚೆಲ್ಲಿದ ವಿರಾಟನ ‘ಕಿಸ್’
ಕೆ.ಎಂ. ಸಂತೋಷ್‌ಕುಮಾರ್
Published:
20 ಸೆಪ್ಟೆಂಬರ್ 2019, 01:00  IST
Updated:
20 ಸೆಪ್ಟೆಂಬರ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಕ್ರಿಕೆಟ್‌ನಲ್ಲಿ ಸೆಂಚುರಿ ಬಾರಿಸುವ ವಿರಾಟ್ ಕೊಹ್ಲಿಯಂತೆ, ಸಿನಿಮಾದಲ್ಲಿ ಯಶಸ್ಸಿನ ಸೆಂಚುರಿ ಬಾರಿಸುವ ಕನಸಿನೊಂದಿಗೆ ಕನ್ನಡ ಚಿತ್ರರಂಗಕ್ಕೆ ಅಡಿ ಇಟ್ಟಿದ್ದಾರೆ ಮೈಸೂರಿನ ಯುವ ನಟ ವಿರಾಟ್. ಹೆತ್ತವರು ಇವರಿಗೆ ಇಟ್ಟ ಹೆಸರು ಕಾರ್ತಿಕ್ ಎಸ್. ಕುಮಾರ್. ಚಿತ್ರರಂಗದಲ್ಲಿ ನೆಲೆ ಮತ್ತು ಯಶಸ್ಸು ಕಾಣಲೆಂದು ಈ ನಟನಿಗೆ ಚಾಮುಂಡಿಯ ಭಂಟನ ಹೆಸರನ್ನೇ ಇಟ್ಟಿದ್ದಾರೆ ನಿರ್ದೇಶಕ ಎ.ಪಿ. ಅರ್ಜುನ್. ವಿರಾಟ್ ಓದಿದ್ದು ಎಂಜಿನಿಯರಿಂಗ್. ಅವರನ್ನು ಸೆಳೆದಿದ್ದು ಮಾತ್ರ ಬಣ್ಣದ ಬದುಕು.
‘ಅದ್ದೂರಿ’, ‘ಐರಾವತ’, ‘ರಾಟೆ’, ‘ಅಂಬಾರಿ’ ಚಿತ್ರಗಳ ಖ್ಯಾತಿಯ ಅರ್ಜುನ್ ನಿರ್ದೇಶನದ ‘ಕಿಸ್’ ಸಿನಿಮಾ ಮೂಲಕ ಈ ನಟ ಕನ್ನಡ ಚಿತ್ರರಂಗಕ್ಕೆ ಎಂಟ್ರಿ ಕೊಡುತ್ತಿದ್ದಾರೆ. ಚಿತ್ರದ ಟೀಸರ್ ನೋಡಿದ ನಟ ಯಶ್, ‘ಈತ ಕನ್ನಡ ಚಿತ್ರರಂಗಕ್ಕೆ ಒಳ್ಳೆಯ ಆಸ್ತಿಯಾಗುತ್ತಾನೆ’ ಎನ್ನುವ ಮೆಚ್ಚುಗೆಯ ಮಾತು ಹೇಳಿರುವುದು ವಿರಾಟ್ ಅವರ ಹುಮ್ಮಸ್ಸನ್ನು ಹೆಚ್ಚಿಸಿದೆ.
‘ಕಿಸ್’ ಚಿತ್ರ ಇದೇ 27ರಂದು ತೆರೆಗೆ ಬರುತ್ತಿದ್ದು, ತಮ್ಮ ಬಣ್ಣದ ಬದುಕಿನ ಬಗ್ಗೆ ಹಲವು ಸಂಗತಿಗಳನ್ನು ‘ಸಿನಿಮಾ ಪುರವಣಿ’ ಜೊತೆಗೆ ಹಂಚಿಕೊಂಡಿದ್ದಾರೆ.
ಕೈತುಂಬಾ ವೇತನದ ಉದ್ಯೋಗ ಬಿಟ್ಟು ಸಿನಿಮಾಕ್ಕೆ ಬಂದಿದ್ದು ಏಕೆ?
ಎಂಜಿನಿಯರಿಂಗ್ ಮುಗಿಯುವಷ್ಟರಲ್ಲೇ ಕ್ಯಾಂಪಸ್ ಸೆಲೆಕ್ಷನ್‌ನಲ್ಲಿ ವಾರ್ಷಿಕ ₹ 18 ಲಕ್ಷ ಪ್ಯಾಕೇಜ್ ವೇತನದ ಉದ್ಯೋಗ ಸಿಕ್ಕಿತ್ತು. ಜರ್ಮನಿಯ ಹ್ಯಾಂಬರ್ಗ್‌ನಲ್ಲಿ ಕೆಲಸ ಮಾಡುವ ಅವಕಾಶವನ್ನು ನಟನೆಯ ಆಸಕ್ತಿಯಿಂದಾಗಿ ಕೈಚೆಲ್ಲಿದೆ. ಇದು ನನ್ನ ಹೆತ್ತವರಿಗೂ ಕೊಂಚ ಬೇಸರ ಮೂಡಿಸಿದ್ದು ಸುಳ್ಳಲ್ಲ. ರೋಬೊಟಿಕ್ಸ್ ಕುರಿತ ವಿಶೇಷ ಕೋರ್ಸ್‌ನ ಅಧ್ಯಯನಕ್ಕಾಗಿ ದೆಹಲಿಯ ಐಐಟಿ ಸೇರಿದ್ದೆ. ಪ್ರಾಜೆಕ್ಟ್ ಸಿದ್ಧಪಡಿಸಿ ಸಲ್ಲಿಸಬೇಕಾಗಿದ್ದ ಅಂತಿಮ ಹಂತದಲ್ಲಿ ನನ್ನೊಳಗೆ ಆರಂಭದ ಆಸಕ್ತಿ ಕಾಣಿಸಲಿಲ್ಲ. ಅದನ್ನು ಕೈಬಿಟ್ಟು ಸಿನಿಮಾ ರಂಗಕ್ಕೆ ಬಂದೆ.
ನೀವು ಬಣ್ಣದ ಲೋಕದ ಸೆಳೆತಕ್ಕೆ ಸಿಲುಕಿದ್ದು ಯಾವಾಗ?
ಚಿಕ್ಕವನಿದ್ದಾಗ ಸಾಕಷ್ಟು ಸಿನಿಮಾಗಳನ್ನು ನೋಡುತ್ತಿದ್ದೆ. ನಾನು ನಟನಾಗಬೇಕೆಂಬ ಆಸೆ ಚಿಗುರೊಡೆದಿದ್ದು ಆಗಲೇ. ಶಾಲೆಯಲ್ಲಿ ಶಿಕ್ಷಕರು ನೀನು ಮುಂದೆ ಏನಾಗುತ್ತೀಯಾ ಎಂದಾಗ ‘ಹೀರೊ ಆಗುತ್ತೇನೆ’ ಎಂದು ಥಟ್ಟನೆ ಉತ್ತರಿಸುತ್ತಿದ್ದೆ. ಆಗ ಎಲ್ಲರೂ ನಗುತ್ತಿದ್ದರು. ಚೆನ್ನಾಗಿ ಡಾನ್ಸ್ ಮಾಡುತ್ತಿದ್ದೆ. ಡಾನ್ಸ್‌ನಲ್ಲಿದ್ದ ಆಸಕ್ತಿ, ರಂಗಭೂಮಿ ಬಗೆಗಿನ ಒಲವು ನನ್ನೊಳಗಿನ ನಟನೆಯ ಕನಸನ್ನು ಜೀವಂತವಾಗಿಟ್ಟಿತ್ತು. ಎಂಜಿನಿಯರಿಂಗ್ ಓದುವ ವೇಳೆಗೆ ಅದು ಹೆಮ್ಮರವಾಯಿತು. ಆಗ ಕಿರುತೆರೆ, ಹಿರಿತೆರೆಯತ್ತ ಮುಖ ಮಾಡಿದೆ.
ಸಿನಿಯಾನದ ಆರಂಭದಲ್ಲಿ ಏನಾದರೂ ಸಿದ್ಧತೆ ಮಾಡಿಕೊಂಡಿದ್ದಿರಾ?
ಅಂತಿಮ ವರ್ಷದ ಬಿ.ಇಯಲ್ಲಿರುವಾಗಲೇ ನಟನಾಗಬೇಕೆಂಬ ಆಸಕ್ತಿಯಿಂದ ರಂಗಾಯಣ ಸೇರಿಕೊಂಡಿದ್ದೆ. ರಂಗಾಯಣ ನನಗೆ ಎರಡನೇ ಮನೆಯಾಗಿತ್ತು. ರಂಗಕರ್ಮಿಗಳಾದ ಸಿ. ಬಸವಲಿಂಗಯ್ಯ, ಸುರೇಶ್ ಬಾಬು ಅವರ ನಿರ್ದೇಶನದಲ್ಲಿ ಸಾಕಷ್ಟು ನಾಟಕಗಳಲ್ಲಿ ಅಭಿನಯಿಸಿದ್ದೇನೆ. ನನಗೆ ಸಿನಿಮಾ ಹೊಸದು. ನಾನು ಹೇಗೆ ಡೈನಾಮಿಕ್ ಆಗಿರಬೇಕೆನ್ನುವುದನ್ನು, ಹೇಗೆ ನಟಿಸಬೇಕೆನ್ನುವುದನ್ನು ಅರ್ಜುನ್ ಸರ್ ಹೇಳಿಕೊಟ್ಟಿದ್ದಾರೆ. ಜತೆಗೆ ಶಿವಣ್ಣ, ಪುನೀತ್ ಸರ್, ಯಶ್ ಸರ್, ಧ್ರುವ ಸರ್ ಸಾಕಷ್ಟು ಪ್ರೋತ್ಸಾಹ ನೀಡಿದ್ದಾರೆ.
ಚೊಚ್ಚಲು ಸಿನಿಮಾ ‘ಕಿಸ್’ನಿಂದ ನಿಮ್ಮ ನಿರೀಕ್ಷೆಗಳೇನು?
ಎದ್ದರೂ, ಕುಳಿತರೂ, ಮಲಗಿದರೂ ‘ಕಿಸ್’ ಬಗ್ಗೆಯೇ ಯೋಚಿಸುತ್ತಿದ್ದೇನೆ. ಇದರಲ್ಲಿ ನನ್ನ ಕನಸುಗಳೂ ಇವೆ. ಪ್ರತಿಕ್ಷಣವೂ ‘ಕಿಸ್’ ಸಕ್ಸಸ್ ಆಗಲೆಂದು ದೇವರಲ್ಲಿ ಬೇಡಿಕೊಳ್ಳುತ್ತಿದ್ದೇನೆ. ಒಳ್ಳೆಯ ಫಲಿತಾಂಶ ಬಂದರೆ ಅಷ್ಟೇ ಸಾಕು. ಈ ಸಿನಿಮಾ ಅಮ್ಮ ಮಾಡಿದ ಹೋಳಿಗೆಯಂತಿದೆ. ಆರನೇ ವರ್ಷದಿಂದ ಅರವತ್ತು ವರ್ಷದವರೆಗಿನ ಎಲ್ಲರೂ ನೋಡಬಹುದು.
ಈ ಚಿತ್ರದಲ್ಲಿ ನಟನೆಗೆ ಅವಕಾಶ ಸಿಕ್ಕ ಹಿನ್ನೆಲೆ ಬಗ್ಗೆ ಹೇಳಿ...
ಸೀರಿಯಲ್‌ನಲ್ಲಿ ನಟಿಸಿದ ನಂತರ ಸಿನಿಮಾದಲ್ಲಿ ನಟಿಸುವ ಅವಕಾಶಕ್ಕಾಗಿ ಒಂದು ವರ್ಷದಿಂದ ಅಲೆಯುತ್ತಿದ್ದೆ. ‘ಅದ್ದೂರಿ’ ಸಿನಿಮಾ ನೋಡಿದ ಮೇಲೆ ಅರ್ಜುನ್ ಸರ್ ಜತೆಗೆ ಸಿನಿಮಾ ಮಾಡಬೇಕೆಂದು ಕನಸು ಕಟ್ಟಿಕೊಂಡಿದ್ದೆ. ನಲವತ್ತೈದು ಬಾರಿ ಅವರನ್ನು ಭೇಟಿ ಮಾಡಿ ಅವಕಾಶ ಕೇಳಲು ಅವರ ಮನೆಗೆ ಹೋಗಿದ್ದೆ. ಅವರ ತಾಯಿ ನನಗೆ ನಟನೆಗೆ ಅವಕಾಶ ಕೊಡಿಸಿದರು.
ಚಿತ್ರದಲ್ಲಿನ ನಿಮ್ಮ ಪಾತ್ರದ ಬಗ್ಗೆ ಹೇಳಿ...
ಪಾತ್ರದ ಹೆಸರು ಅರ್ಜುನ. ಆಡಿ ಕಾರು, ಸೂಪರ್ ಬೈಕ್ ಬಳಸುವ ತುಂಬಾ ಶ್ರೀಮಂತ ಯುವಕನ ಪಾತ್ರವದು. ಆತ ಪ್ರೀತಿಗಾಗಿ ಪ್ರಾಣ ಬೇಕಾದರೂ ಕೊಡುತ್ತಾನೆ. ಅದೇ ಗಾಂಚಾಲಿ ತೋರಿಸುವವರಿಗೆ ಆಟಿಟ್ಯೂಡ್ ತೋರಿಸುತ್ತಾನೆ. ಆಟಿಟ್ಯೂಡ್‌ಗೆ ಇವನೇ ಬ್ರ್ಯಾಂಡ್ ಎನ್ನುವಂತಿದೆ ನನ್ನ ಪಾತ್ರ.
ಸಿನಿಮಾದ ಟೈಟಲ್ ಕೇಳಿದ ತಕ್ಷಣ ಏನೋ ಒಂದು ಭಾವನೆಯಲ್ಲಿ ಕಿಸ್ಸಾ ಎನ್ನುತ್ತಿದ್ದವರು ಹಾಡುಗಳನ್ನು ಕೇಳಿ, ಟ್ರೇಲರ್ ನೋಡಿದಮೇಲೆ ಆಶ್ಚರ್ಯಪಟ್ಟಿದ್ದಾರೆ. ಸಿನಿಮಾದಲ್ಲಿ ಅಶ್ಲೀಲತೆ ಇಲ್ಲ. ಪರಿಶುದ್ಧ ಪ್ರೇಮ ಇದರಲ್ಲಿದೆ.
ತೆರೆಯ ಮೇಲೆ ನಿಮ್ಮ ಮತ್ತು ಶ್ರೀಲೀಲಾ ಕೆಮಿಸ್ಟ್ರಿ ಹೇಗಿದೆ?
ಶ್ರೀಲೀಲಾ ಕ್ಯೂಟಾಗಿ, ಬಬ್ಲಿಯಾಗಿ ನಟಿಸಿದ್ದಾರೆ. ಚಿತ್ರೀಕರಣದ ಆರಂಭಕ್ಕೂ ಮೊದಲು ವರ್ಕ್‌ಶಾಪ್ ಮಾಡಿ ತರಬೇತಿ ನೀಡಿದ್ದರು. ಹಾಗಾಗಿ ನಮಗೆ ನಟನೆ ಹೊಸತು ಎನಿಸಲಿಲ್ಲ. ಕ್ಯಾಮೆರಾ ಮುಂದೆ ನಿಲ್ಲುವ ಮೊದಲು ತಾಲೀಮು ನಡೆಸುತ್ತಿದ್ದೆವು. ಎಲ್ಲಿಯೂ ರೀಟೇಕ್ ತೆಗೆದುಕೊಳ್ಳಲಿಲ್ಲ. ಲೀಲಾಜಾಲವಾಗಿ ನಟಿಸಿದ್ದೇವೆ.
ನಿಮ್ಮ ಮುಂದಿನ ಯೋಜನೆಗಳೇನು?
ಸದ್ಯಕ್ಕೆ ನನ್ನ ಮುಂದಿರುವುದು ‘ಕಿಸ್’ ಚಿತ್ರವಷ್ಟೇ. ಇದು ಮುಗಿಯುವವರೆಗೆ ಹೊಸ ಪ್ರಾಜೆಕ್ಟ್ ಒಪ್ಪಿಕೊಳ್ಳಲ್ಲ. ಮುಂದೆ ಒಳ್ಳೊಳ್ಳೆಯ ಸಿನಿಮಾ ಮಾಡಬೇಕೆಂಬ ಕನಸುಗಳಂತೂ ಇವೆ.


ಟೆನ್ನಿಸ್
ಸೆರೆನಾಗೆ ಸೋಲು; ನಡಾಲ್, ಸ್ಟೆಫನೋಸ್ ಕದನ ಕುತೂಹಲ
ಆಸ್ಟ್ರೇಲಿಯಾ ಓಪನ್ ಟೆನಿಸ್ ಟೂರ್ನಿ: ಜೊಕೊವಿಚ್, ಲೂಕಾಸ್, ಪೆಟ್ರಾ ಕ್ವಿಟೋವ ಸೆಮಿಫೈನಲ್‌ಗೆ ಲಗ್ಗೆ
ಸೆರೆನಾಗೆ ಸೋಲು; ನಡಾಲ್, ಸ್ಟೆಫನೋಸ್ ಕದನ ಕುತೂಹಲ
ಪ್ರಜಾವಾಣಿ ವಾರ್ತೆ
Published:
24 ಜನವರಿ 2019, 00:53  IST
Updated:
24 ಜನವರಿ 2019, 00:53  IST
ಅಕ್ಷರ ಗಾತ್ರ :
ಆ
ಆ
ಮೆಲ್ಬರ್ನ್: ಹಾಲಿ ಚಾಂಪಿಯನ್ ರೋಜರ್ ಫೆಡರರ್ ಅವರನ್ನು ಸೋಲಿಸಿ ಗಮನ ಸೆಳೆದಿದ್ದ ಗ್ರೀಸ್‌ನ ಸ್ಟೆಫನೋಸ್ ಸಿಸಿಪಸ್ ಆಸ್ಟ್ರೇಲಿಯಾ ಓಪನ್ ಟೆನಿಸ್ ಟೂರ್ನಿಯ ಸೆಮಿಫೈನಲ್ ಪಂದ್ಯದಲ್ಲಿ ಗುರುವಾರ ಸ್ಪೇನ್‌ನ ರಫೆಲ್ ನಡಾಲ್ ಎದುರು ಸೆಣಸಲಿದ್ದಾರೆ.
ಆಸ್ಟ್ರೇಲಿಯಾ ಓಪನ್‌ನಲ್ಲಿ ಐದನೇ ಬಾರಿ ಪ್ರಶಸ್ತಿ ಸುತ್ತು ಪ್ರವೇಶಿಸುವ ಹಂಬದಲ್ಲಿರುವ ನಡಾಲ್ ಮತ್ತು ಯುವ ಆಟಗಾರ ಸಿಸಿಪಸ್ ನಡುವಿನ ಹಣಾಹಣಿ ಕುತೂಹಲ ಕೆರಳಿಸಿದೆ. ಮಹಿಳೆಯರ ವಿಭಾಗದ ಸೆಮಿಫೈನಲ್ಲಿ ಕಣಕ್ಕೆ ಇಳಿಯಲಿರುವ ಚೆಕ್ ಗಣರಾಜ್ಯದ ಪೆಟ್ರಾ ಕ್ವಿಟೋವ ಸತತ 10ನೇ ಜಯದ ಮೂಲಕ ಫೈನಲ್ ಪ್ರವೇಶಿಸುವ ಭರವಸೆಯಲ್ಲಿದ್ದಾರೆ.
ನಿಶಿಕೋರಿಗೆ ‘ಗಾಯ’: ಪುರುಷರ ವಿಭಾಗದ ಕ್ವಾರ್ಟರ್ ಫೈನಲ್‌ನಲ್ಲಿ ಜಪಾನ್‌ನ ಕೀ ನಿಶಿಕೋರಿ ಬುಧವಾರ ನಿರಾಸೆಗೆ ಒಳಗಾದರು. ಸರ್ಬಿಯಾದ ನೊವಾಕ್ ಜೊಕೊವಿಚ್ ಎದುರಿನ ಪಂದ್ಯದಲ್ಲಿ ಅವರು ತೊಡೆಯ ಸ್ನಾಯು ಸೆಳೆತಕ್ಕೆ ಒಳಗಾಗಿ ನಿವೃತ್ತರಾದರು. ಈ ಸಂದರ್ಭದಲ್ಲಿ ನೊವಾಕ್ 6–1, 4–1ರ ಮುನ್ನಡೆ ಸಾಧಿಸಿದ್ದರು.
ದಾಖಲೆಯ ಏಳನೇ ಪ್ರಶಸ್ತಿ ಮೇಲೆ ಕಣ್ಣಿಟ್ಟಿರುವ ನೊವಾಕ್ ಮುಂದಿನ ಪಂದ್ಯದಲ್ಲಿ 28ನೇ ಶ್ರೇಯಾಂಕದ ಫ್ರಾನ್ಸ್‌ನ ಲೂಕಾಸ್ ಪೌಲಿ ಅವರನ್ನು ಶುಕ್ರವಾರ ಎದುರಿಸುವರು. ಕ್ವಾರ್ಟರ್ ಫೈನಲ್‌ನಲ್ಲಿ ಲೂಕಾಸ್, ಕೆನಡಾದ ಮಿಲಾಸ್ ರಾನಿಕ್ ವಿರುದ್ಧ 7-6 (7/4), 6-3, 6-7 (2/7), 6-4ರಿಂದ ಗೆದ್ದರು.
ಲುಕಾಸ್ ಮೊದಲ ಸೆಟ್‌ನಲ್ಲಿ ಪ್ರಯಾಸದ ಜಯ ಸಾಧಿಸಿದರು. ಎರಡನೇ ಸೆಟ್‌ನಲ್ಲಿ ಸುಲಭವಾಗಿ ಗೆದ್ದರೂ ಮೂರನೇ ಸೆಟ್‌ನಲ್ಲಿ ಪ್ರಬಲ ಪೈಪೋಟಿ ನೀಡಿದ ಮಿಲಾಸ್ ಪಂದ್ಯದ ರೋಚಕತೆಯನ್ನು ಹೆಚ್ಚಿಸಿದರು. ಚೇತರಿಸಿಕೊಂಡ ಲೂಕಾಸ್ ನಿರ್ಣಾಯಕ ಸೆಟ್‌ನಲ್ಲಿ ಗೆದ್ದು ಸಂಭ್ರಮಿಸಿದರು. 24 ವರ್ಷದ ಲೂಕಾಸ್ ಮೆಲ್ಬರ್ನ್ ಪಾರ್ಕ್ ಅಂಗಣದಲ್ಲಿ ಪಂದ್ಯವೊಂದನ್ನು ಗೆದ್ದಿರುವುದು ಇದೇ ಮೊದಲು. ತಮ್ಮ ಸಾಧನೆಗೆ ಹೊಸ ಕೋಚ್ ಅಮೆಲಿ ಮೌರೆಸ್ಮೊ ಕಾರಣ ಎಂದು ಲೂಕಾಸ್ ಹೇಳಿಕೊಂಡಿದ್ದಾರೆ.
ಸೆರೆನಾ ವಿಲಿಯಮ್ಸ್‌ಗೆ ನಿರಾಸೆ: ವರ್ಷದ ಮೊದಲ ಗ್ರ್ಯಾನ್ ಸ್ಲಾಮ್ ಟೂರ್ನಿಯ 10ನೇ ದಿನವಾದ ಬುಧವಾರ ಮೆಲ್ಬರ್ನ್ ಪಾರ್ಕ್ ಅಚ್ಚರಿಗೆ ಫಲಿತಾಂಶಕ್ಕೆ ಸಾಕ್ಷಿಯಾಯಿತು. 24ನೇ ಗ್ರ್ಯಾನ್‌ಸ್ಲಾಮ್ ಪ್ರಶಸ್ತಿ ಗೆದ್ದು ದಾಖಲೆ ಸರಿಗಟ್ಟುವ ಕನಸು ಹೊತ್ತಿದ್ದ ಅಮೆರಿಕದ ಸೆರೆನಾ ವಿಲಿಯಮ್ಸ್ ನಿರಾಸೆ ಅನುಭವಿಸಿದರು.
ಏಳನೇ ಶ್ರೇಯಾಂಕದ, ಚೆಕ್ ಗಣರಾಜ್ಯದ ಕರೊಲಿನಾ ಪ್ಲಿಸ್ಕೋವ 6-4, 4-6, 7-5ರಿಂದ ಸೆರೆನಾ ಅವರನ್ನು ಮಣಿಸಿ ಸೆಮಿಫೈನಲ್‌ಗೆ ಪ್ರವೇಶಿಸಿದರು. ನಾಲ್ಕರ ಘಟ್ಟದಲ್ಲಿ ಅವರು ಜಪಾನ್‌ನ ನವೊಮೊ ಒಸಾಕ ಎದುರಾಳಿ. ಗಾಯದ ಸಮಸ್ಯೆ ಲೆಕ್ಕಿಸದೆ ಆಡಿದ ಉಕ್ರೇನ್‌ನ ಎಲಿನಾ ಸ್ವಿಟೊಲಿನಾ ಅವರನ್ನು ನವೊಮಿ 6–4, 6–1ರಿಂದ ಎಂಟರ ಘಟ್ಟದಲ್ಲಿ ಮಣಿಸಿದರು.
ಮೊದಲ ಸೆಟ್‌ನಲ್ಲಿ ಸೋತರೂ ತಿರುಗೇಟು ನೀಡಿದ್ದ ಸೆರೆನಾ ಗೆಲುವಿನತ್ತ ಹೆಜ್ಜೆ ಇಟ್ಟಿದ್ದರು. ಆದರೆ ಕೊನೆಯ ಕ್ಷಣದಲ್ಲಿ ಮಾಡಿದ ಸ್ವಯಂ ತಪ್ಪುಗಳು, ಅವರು ಟೂರ್ನಿಯಿಂದಲೇ ಹೊರಬೀಳುವಂತೆ ಮಾಡಿದವು. ನಿರ್ಣಾಯಕ ಮೂರನೇ ಸೆಟ್‌ನಲ್ಲಿ 5–1ರ ಮುನ್ನಡೆ ಸಾಧಿಸಿದ್ದ ಅವರು ನಂತರ ಎದುರಾಳಿಗೆ ಸುಲಭವಾಗಿ ಮ್ಯಾಚ್ ಪಾಯಿಂಟ್‌ಗಳನ್ನು ಬಿಟ್ಟುಕೊಟ್ಟು ಕೈಸುಟ್ಟುಕೊಂಡರು.


ವರ್ಷದೊಳಗಿನ ಮಕ್ಕಳಿಗೆ ಈ ‘ಆಹಾರ’ ಪದಾರ್ಥಗಳನ್ನು ಕೊಡಬೇಡಿ
  04-04-2019 3:04PM IST    /     No Comments    /     Posted In: Featured News , Recipies
ಮಗುವಿಗೆ 6 ತಿಂಗಳು ತುಂಬಿದ ಮೇಲೆ ಆಹಾರವನ್ನು ಕೊಡಲು ಪೋಷಕರು ಪ್ರಾರಂಭಿಸುತ್ತಾರೆ. ಆದರೆ ಪೋಷಕರು ಆಹಾರವನ್ನು ಆಯ್ಕೆ ಮಾಡುವಾಗ ಹೆಚ್ಚು ಜಾಗರೂಕರಾಗಿರಬೇಕು.
ಆಹಾರ ತಜ್ಞರ ಪ್ರಕಾರ ಒಂದು ವರ್ಷದ ಒಳಗಿನ ಮಕ್ಕಳಿಗೆ ಯಾವ ಆಹಾರ ಪದಾರ್ಥಗಳನ್ನು ಕೊಡಬಾರದು ಎಂಬುದರ ಲಿಸ್ಟ್ ಇಲ್ಲಿದೆ.
ಹಾಲು : ಹಸು ಅಥವಾ ಎಮ್ಮೆ ಹಾಲಿನಲ್ಲಿ ಪ್ರೋಟೀನ್ಸ್ ಮತ್ತು ಮಿನರಲ್ಸ್ ಗಳು ಅತ್ಯಧಿಕವಾಗಿರುವುದರಿಂದ ಮಕ್ಕಳು ಲ್ಯಾಕ್ಟೋಸ್ ಅಸಹಿಷ್ಣುತೆಗೆ ಒಳಗಾಗುತ್ತಾರೆ. ಆದ್ದರಿಂದ ಒಂದು ವರ್ಷದ ಒಳಗಿನ ಮಕ್ಕಳಿಗೆ ತಾಯಿ ಹಾಲು ಅಥವಾ ಫಾರ್ಮುಲಾವನ್ನು ಮಾತ್ರ ಕೊಡಬೇಕು.
ಸಿಟ್ರಸ್ ಹಣ್ಣುಗಳು : ಸ್ಟ್ರಾಬೆರೀಸ್, ರಾಸ್ಪ್ ಬೆರೀಸ್, ಬ್ಲೂಬೆರೀಸ್ ಮತ್ತು ಬ್ಲಾಕ್ ಬೆರೀಸ್ ಹಣ್ಣುಗಳಲ್ಲಿ ಪ್ರೊಟೀನ್ ಅಧಿಕವಿರುವುದರಿಂದ ಮಕ್ಕಳು ಇದನ್ನು ಜೀರ್ಣಿಸಿಕೊಳ್ಳಲು ಕಷ್ಟವಾಗುತ್ತದೆ.
ಜೇನು : ಜೇನಿನಲ್ಲಿ ಯಥೇಚ್ಛವಾಗಿ ಬ್ಯಾಕ್ಟೀರಿಯಾ ಇರುವುದರಿಂದ ಮಗುವಿನಲ್ಲಿ ಬೊಟುಲಿಸಮ್ ಗೆ ಕಾರಣವಾಗುತ್ತದೆ. (ಬೊಟುಲಿಸಮ್ ನ ಲಕ್ಷಣಗಳು – ಮಲಬದ್ಧತೆ, ಅಳು, ಹಾಲು ಕುಡಿಯದೇ ಇರುವುದು.}
ಕಡಲೆಬೀಜ : ಇದು ಕೂಡ ಮಕ್ಕಳಲ್ಲಿ ಅಲರ್ಜಿಗೆ ಕಾರಣವಾಗುತ್ತದೆ.
ಕೆಲವು ತರಕಾರಿ : ಸಾಮಾನ್ಯ ತರಕಾರಿಗಳಾದ ಪಾಲಕ್, ಬೀಟ್ರೋಟ್ ನಲ್ಲಿ ನೈಟ್ರೇಟ್ ಪ್ರಮಾಣ ಅಧಿಕವಾಗಿರುವುದರಿಂದ ಮಕ್ಕಳಲ್ಲಿ ಅಜೀರ್ಣಕ್ಕೆ ಕಾರಣವಾಗುತ್ತದೆ. ಆದ್ದರಿಂದ ಹೆಚ್ಚು ವಿಟಮಿನ್ಸ್ ಇರುವ ತರಕಾರಿಗಳನ್ನು ಕೊಡುವುದು ಉತ್ತಮ. ಹೆಚ್ಚು ನೈಟ್ರೇಟ್ ಇರುವ ತರಕಾರಿಗಳನ್ನು ತ್ಯಜಿಸಬೇಕು.
ಉಪ್ಪು : ಮಕ್ಕಳಿಗೆ ದಿನಕ್ಕೆ ಒಂದು ಗ್ರಾಂ ನಷ್ಟು ಮಾತ್ರ ಉಪ್ಪಿನ ಅವಶ್ಯಕತೆ ಇದೆ. ಅದು ಎದೆ ಹಾಲಿನಲ್ಲಿ ಅಥವಾ ಫಾರ್ಮುಲಾದಲ್ಲಿ ಸಿಗುತ್ತದೆ. ಮಕ್ಕಳ ಕಿಡ್ನಿಗಳು ಇನ್ನೂ ಸರಿಯಾಗಿ ಅಭಿವೃದ್ಧಿಯಾಗದ ಕಾರಣ ಹೆಚ್ಚಿನ ಉಪ್ಪನ್ನು ಪ್ರಕ್ರಿಯೆಗೊಳಿಸಲು ಕಷ್ಟವಾಗುತ್ತದೆ.
ನಟ್ಸ್ : ನಟ್ಸ್ ಗಳು ಮಕ್ಕಳಿಗೆ ಅಲರ್ಜಿಯಾದ ಕಾರಣ ಕೊಡಲೇಬಾರದು.
ಚಾಕೊಲೇಟ್ : ಎಲ್ಲಾ ಮಕ್ಕಳಿಗೆ ಚಾಕೊಲೇಟ್ ಇಷ್ಟವಾಗುತ್ತದೆ. ಅದರಲ್ಲಿ ಕೆಫಿನ್ ಅಂಶ ಇರುವುದರಿಂದ ಮಕ್ಕಳ ಬೆಳೆವಣಿಗೆಗೆ ಪರಿಣಾಮ ಬೀರುತ್ತದೆ.
ಪಾಪ್ ಕಾರ್ನ್ : ಪಾಪ್ ಕಾರ್ನ್ ಮಧ್ಯದ ಭಾಗ ಗಟ್ಟಿಯಾಗಿರುವುದರಿಂದ ಅನ್ನನಾಳದಲ್ಲಿ ಕರಗಲು ಕಷ್ಟವಾಗಿ ತೊಂದರೆಯಾಗುತ್ತದೆ.


ಉತ್ತಮ ಆಟಗಾರ ಪ್ರಶಸ್ತಿ ಪಟ್ಟಿಯಲ್ಲಿ ರೊನಾಲ್ಡೊ, ಮಾಡ್ರಿಚ್
ಉತ್ತಮ ಆಟಗಾರ ಪ್ರಶಸ್ತಿ ಪಟ್ಟಿಯಲ್ಲಿ ರೊನಾಲ್ಡೊ, ಮಾಡ್ರಿಚ್
ಎಎಫ್‌ಪಿ
04 ಸೆಪ್ಟೆಂಬರ್ 2018, 01:00  IST
Updated:
04 ಸೆಪ್ಟೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ಲಂಡನ್: ಪೋರ್ಚುಗಲ್‌ನ ಕ್ರಿಸ್ಟಿಯಾನೊ ರೊನಾಲ್ಡೊ, ಕ್ರೊವೇಷ್ಯಾದ ಲೂಕಾ ಮಾಡ್ರಿಚ್ ಮತ್ತು ಈಜಿಪ್ಟ್‌ನ ಮೊಹಮ್ಮದ್ ಸಲಾ ಅವರು ಫಿಫಾ ನೀಡುವ ವರ್ಷದ ಉತ್ತಮ ಆಟಗಾರ ಪ್ರಶಸ್ತಿಯ ಅಂತಿಮ ಪಟ್ಟಿಯಲ್ಲಿ ಸ್ಥಾನ ಗಳಿಸಿದ್ದಾರೆ.
ರೊನಾಲ್ಡೊ ಈ ಸಲವೂ ಈ ಪ್ರಶಸ್ತಿ ಗಳಿಸಿದರೆ ಆರು ಬಾರಿ ಈ ಗರಿಮೆಗೆ ಪಾತ್ರರಾದ ಆಟಗಾರ ಎನಿಸಲಿದ್ದಾರೆ. ಒಂದು ದಶಕದಿಂದ ರೊನಾಲ್ಡೊ ಜೊತೆ ಪ್ರಶಸ್ತಿಗೆ ಪೈಪೋಟಿಯಲ್ಲಿರುತ್ತಿದ್ದ ಲಯೊನೆಲ್ ಮೆಸ್ಸಿ ಅವರನ್ನು ಪಟ್ಟಿಯಿಂದ ಕೈಬಿಡಲಾಗಿದೆ.
ಈ ಬಾರಿಯ ವಿಶ್ವಕಪ್‌ನ ಮೊದಲ ಪಂದ್ಯದಲ್ಲಿ ಹ್ಯಾಟ್ರಿಕ್ ಗೋಲು ಗಳಿಸಿದ್ದ ರೊನಾಲ್ಡೊ ನಂತರ ನಿರೀಕ್ಷಿತ ಸಾಮರ್ಥ್ಯ ತೋರಲು ವಿಫಲರಾಗಿದ್ದರು. ಆದರೆ ಚಾಂಪಿಯನ್ಸ್ ಲೀಗ್‌ನಲ್ಲಿ ಮಿಂಚಿ ನಾಲ್ಕನೇ ಬಾರಿ ಪ್ರಶಸ್ತಿ ಎತ್ತಿ ಹಿಡಿದಿದ್ದರು. ಜುಲೈನಲ್ಲಿ ಯುವೆಂಟಸ್ ತಂಡವನ್ನು ಸೇರಿದ್ದರು.
ಉತ್ತಮ ಕೋಚ್ ಪ್ರಶಸ್ತಿ ಪಟ್ಟಿಯಲ್ಲಿ ಫ್ರಾನ್ಸ್‌ನ ಡಿಡಿಯರ್ ದೆಶ್ಚಾಂಪ್ಸ್, ಜಿನೆದಿನ್ ಜಿದಾನೆ ಮತ್ತು ಕ್ರೊವೇಷ್ಯಾದ ಲಾಟ್ಕೊ ಡಾಲಿಚ್ ಉತ್ತಮ ಕೋಚ್ ಪ್ರಶಸ್ತಿಯ ಪಟ್ಟಿಯಲ್ಲಿದ್ದಾರೆ.
ವೈಫಲ್ಯ ಕಾಣುತ್ತಿರುವ ರೊನಾಲ್ಡೊ
ರೋಮ್ (ಎಪಿ): ಯುವೆಂಟಸ್ ತಂಡವನ್ನು ಸೇರಿದ ನಂತರ ರೊನಾಲ್ಡೊ ನಿರಂತರ ವೈಫಲ್ಯ ಕಾಣುತ್ತಿದ್ದಾರೆ. ಸೀರಿ ಎ ಟೂರ್ನಿಯ ಮೂರನೇ ಪಂದ್ಯದಲ್ಲೂ ಅವರಿಗೆ ಗೋಲು ಗಳಿಸಲು ಸಾಧ್ಯವಾಗಲಿಲ್ಲ. ಭಾನುವಾರ ರಾತ್ರಿ ನಡೆದ ಪಾರ್ಮ ತಂಡದ ಎದುರಿನ ಪಂದ್ಯದಲ್ಲಿ ಯುವೆಂಟಸ್ 3–0 ಅಂತರದಿಂದ ಗೆದ್ದಿತು. ಆದರೆ ರೊನಾಲ್ಡೊ ಸಂಪಾದನೆ ಶೂನ್ಯವಾಗಿತ್ತು.


ಸುದೀಪ್-ಅಪ್ಪು ಅಭಿಮಾನಿಗಳಿಗೆ ಖುಷಿ ಸುದ್ದಿ
  23-09-2017 7:34AM IST    /     No Comments    /     Posted In: Latest News , Entertainment
ಅಭಿನಯ ಚಕ್ರವರ್ತಿ ಕಿಚ್ಚ ಸುದೀಪ್ ‘ದಿ ವಿಲನ್’ ಚಿತ್ರದಲ್ಲಿ ಕರುನಾಡ ಚಕ್ರವರ್ತಿ ಶಿವರಾಜ್ ಕುಮಾರ್ ಅವರೊಂದಿಗೆ ಕಾಣಿಸಿಕೊಂಡಿದ್ದಾರೆ.
ಮತ್ತೊಂದು ಮಲ್ಟಿ ಸ್ಟಾರ್ ಚಿತ್ರದಲ್ಲಿ ಸುದೀಪ್ ಕಾಣಿಸಿಕೊಳ್ಳಲಿದ್ದಾರೆ. ತಮಿಳಿನಲ್ಲಿ ಮಾಧವನ್ ಮತ್ತು ವಿಜಯ್ ಸೇತುಪತಿ ಅಭಿನಯಿಸಿದ್ದ ‘ವಿಕ್ರಂ ವೇದ’ ರಿಮೇಕ್ ಚಿತ್ರದಲ್ಲಿ ಸುದೀಪ್ ಹಾಗೂ ಪುನೀತ್ ರಾಜ್ ಕುಮಾರ್ ಕಾಣಿಸಿಕೊಳ್ಳಲಿದ್ದಾರೆ.
ಭರ್ಜರಿ ಯಶಸ್ಸು ಕಂಡ ‘ವಿಕ್ರಂ ವೇದ’ ಚಿತ್ರದ ರಿಮೇಕ್ ಹಕ್ಕನ್ನು ನಿರ್ಮಾಪಕ ಸಿ.ಆರ್. ಮನೋಹರ್ ಖರೀದಿಸಿದ್ದಾರೆ. ಈ ಚಿತ್ರದಲ್ಲಿ ಸುದೀಪ್ ಮತ್ತು ಪುನೀತ್ ರಾಜ್ ಕುಮಾರ್ ಅಭಿನಯಿಸಲಿದ್ದಾರೆ ಎನ್ನುವ ಸುದ್ದಿ ಹರಿದಾಡ್ತಿದೆ.
ಸಿ.ಆರ್. ಮನೋಹರ್ ಈ ಚಿತ್ರವನ್ನು ಕನ್ನಡ ಮಾತ್ರವಲ್ಲದೇ, ಮತ್ತೆರಡು ಭಾಷೆಗಳಲ್ಲಿಯೂ ನಿರ್ಮಿಸಲಿದ್ದು, ಸುದೀಪ್ ಮತ್ತು ಪುನೀತ್ ಅವರೊಂದಿಗೆ ಮಾತುಕತೆ ನಡೆಸಲಿದ್ದಾರೆ.
ಬಿಗ್ ಸ್ಟಾರ್ ಗಳಿಬ್ಬರು ಒಪ್ಪಿಗೆ ಸೂಚಿಸಿದಲ್ಲಿ ಅವರ ಅಭಿಮಾನಿಗಳು ನೆಚ್ಚಿನ ನಟರನ್ನು ಒಂದೇ ಚಿತ್ರದಲ್ಲಿ ಕಣ್ತುಂಬಿಕೊಳ್ಳುವ ಅವಕಾಶ ಸಿಗಲಿದೆ.


ಮೀ ಟೂ ಜಟಾಪಟಿ; ಶ್ರುತಿ ಹರಿಹರನ್ ವಿರುದ್ಧ ವಾಣಿಜ್ಯ ಮಂಡಳಿಗೆ ದೂರು
Team Udayavani,  Oct 22, 2018, 3:49 PM IST
ಅ
ಅ
ಅ
ಬೆಂಗಳೂರು: ಮೀ ಟೂ ಅಭಿಯಾನದಲ್ಲಿ ಅರ್ಜುನ್ ಸರ್ಜಾ ವಿರುದ್ಧ ಆರೋಪ ಮಾಡಿರುವ ನಟಿ ಶ್ರುತಿ ಹರಿಹರನ್ ವಿರುದ್ಧ ಹಿರಿಯ ನಟ, ಅರ್ಜುನ್ ಸರ್ಜಾ ಮಾವ ರಾಜೇಶ್ ಅವರು ವಾಣಿಜ್ಯ ಮಂಡಳಿಗೆ ದೂರು ನೀಡಿದ್ದಾರೆ. ಮತ್ತೊಂದೆಡೆ ಶ್ರುತಿ ಹರಿಹರನ್ ವಿರುದ್ಧ ಕೋರ್ಟ್ ಮೆಟ್ಟಿಲೇರುವುದಾಗಿಯೂ ಎಚ್ಚರಿಕೆ ನೀಡಿದ್ದಾರೆ.
ಲೂಸಿಯಾ ಖ್ಯಾತಿಯ ನಟಿ ಹರಿಹರನ್ ಮೀ ಟೂ ಅಭಿಯಾನದಡಿಯಲ್ಲಿ ದಕ್ಷಿಣ ಭಾರತದ ಖ್ಯಾತ ನಟ ಅರ್ಜುನ್ ಸರ್ಜಾ ವಿರುದ್ಧ ಮಾಡಿರುವ ಲೈಂಗಿಕ ಕಿರುಕುಳದ ಆರೋಪ ಇದೀಗ ಭಾರೀ ಆರೋಪ, ಪ್ರತ್ಯಾರೋಪಕ್ಕೆ ಎಡೆ ಮಾಡಿಕೊಟ್ಟಿದೆ.
ಅಷ್ಟೇ ಅಲ್ಲ ಶ್ರುತಿ ಹರಿಹರನ್ ಗೆ ನಟ ಚೇತನ್, ಪ್ರಕಾಶ್ ರೈ ಸೇರಿದಂತೆ ಹಲವರು ಬೆಂಬಲ ನೀಡಿದ್ದರೆ, ಅರ್ಜುನ್ ಸರ್ಜಾಗೂ ಕೂಡಾ ಹಿರಿಯ ನಟಿ ಸರೋಜಾದೇವಿ ಸೇರಿದಂತೆ ಘಟಾನುಘಟಿ ನಟರು ಬೆಂಬಲ ನೀಡಿದ್ದಾರೆ.
ಸೋಮವಾರ ಬೆಳಗ್ಗೆ ವಾಣಿಜ್ಯ ಮಂಡಳಿಗೆ ಹಿರಿಯ ನಟ ರಾಜೇಶ್ ಅವರು ಆಗಮಿಸಿ, ಅಧ್ಯಕ್ಷ ಚಿನ್ನೇಗೌಡರಿಗೆ ಶ್ರುತಿ ಹರಿಹರನ್ ವಿರುದ್ಧ ದೂರು ನೀಡಿದ್ದಾರೆ. ಬಳಿಕ ಸುದ್ದಿಗಾರರ ಜೊತೆ ಮಾತನಾಡಿದ ಅವರು, ಚಿತ್ರರಂಗದಲ್ಲಿ ಮಡಿವಂತಿಕೆ, ಮೈಲಿಗೆ ಇಲ್ಲ. ತಮ್ಮ ಅಳಿಯನ ವಿರುದ್ಧ ಷಡ್ಯಂತ್ರ ಮಾಡಿ ಆರೋಪಿಸಿದ್ದಾರೆ. ಈ ನಿಟ್ಟಿನಲ್ಲಿ ವಾಣಿಜ್ಯ ಮಂಡಳಿಯವರು ಕೈಗೊಳ್ಳುವ ತೀರ್ಮಾನಕ್ಕೆ ತಾವು ಬದ್ಧ ಎಂದು ಹೇಳಿದರು.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


|
Updated: Tuesday, October  9, 2018, 14:40 [IST]
ಅಡುಗೆ ಮಾಡುವುದು ಕೂಡ ಒಂದು ರೀತಿಯ ಕಲೆ. ಇದು ಪ್ರತಿಯೊಬ್ಬರಿಗೂ ಒಲಿದು ಬರುವುದಿಲ್ಲ. ಇದನ್ನು ಒಲಿಸಿಕೊಳ್ಳಲು ಶ್ರಮ ಕೂಡ ಅಗತ್ಯ. ಅಡುಗೆ ತಯಾರಿಸುವ ಪಾತ್ರೆಯಿಂದ ಹಿಡಿದು ತಾಜಾ ತರಕಾರಿಗಳು, ಬಳಸುವ ಸಾಂಬಾರ ಪದಾರ್ಥಗಳು ಹೀಗೆ ಪ್ರತಿಯೊಂದನ್ನು ತುಂಬಾ ಗಮನಿಸಿದರೆ ಆಗ ಆರೋಗ್ಯಕರವಾಗಿರುವ ಆಹಾರವು ತಯಾರಾಗುವುದು.
ಆದರೆ ಕೆಲವೊಂದು ಲೋಹಗಳ ಪಾತ್ರೆಗಳಲ್ಲಿ ಅಡುಗೆ ತಯಾರಿಸಿದರೆ ಅದು ಆರೋಗ್ಯಕ್ಕೆ ಒಳ್ಳೆಯದಲ್ಲ ಎಂದು ನಿಮಗೆ ತಿಳಿದಿದೆಯಾ? ನಿಮ್ಮ ಕುಟುಂಬಕ್ಕೆ ಆರೋಗ್ಯಕರವಾಗಿರುವ ಆಹಾರವನ್ನು ತಯಾರು ಮಾಡಲು ನೀವು ಮೊದಲ ಆದ್ಯತೆ ನೀಡುವಿರಾದರೆ ಕೆಲವೊಂದು ಲೋಹದ ಪಾತ್ರೆಗಳ ಬಗ್ಗೆ ಗಮನಹರಿಸಬೇಕು. ಯಾಕೆಂದರೆ ಇದು ದೇಹದಲ್ಲಿ ರಾಸಾಯನಿಕ ಪ್ರಕ್ರಿಯೆ ಉಂಟು ಮಾಡಬಹುದು ಮತ್ತು ಆರೋಗ್ಯಕ್ಕೆ ಹಾನಿಯಾಗಬಹುದು. ಇಂತಹ ಪಾತ್ರೆಗಳು ಯಾವುದು ಎಂದು ತಿಳಿಯಿರಿ....
1.ಹೊಳಪಿನ ಲೇಪನದ ಪಾತ್ರೆಗಳನ್ನು ಖರೀದಿಸಬೇಡಿ
ತಾಮ್ರದ ಪಾತ್ರೆಗಳು ಅಡುಗೆ ಮಾಡಲು ತುಂಬಾ ಆರೋಗ್ಯಕಾರಿ ಆಯ್ಕೆಯೆಂದು ಪರಿಗಣಿಸಲಾಗಿದೆ. ಇದು ಅಡುಗೆಯನ್ನು ದೀರ್ಘಕಾಲದ ತನಕ ಬಿಸಿಯಾಗಿಡುವುದು. ಆದರೆ ಉಪ್ಪಿನಾಂಶ ಹೆಚ್ಚಿರುವಂತಹ ಆಹಾರವನ್ನು ತಾಮ್ರದ ಪಾತ್ರೆಗಳಲ್ಲಿ ತಯಾರಿಸಬಾರದು. ಯಾಕೆಂದರೆ ಐಯೋಡಿನ್ ವೇಗವಾಗಿ ತಾಮ್ರದೊಂದಿಗೆ ಬೇಗನೆ ಪ್ರತಿಕ್ರಿಯಿಸುವುದು. ಇದು ಹೆಚ್ಚಿನ ತಾಮ್ರದ ಅಂಶಗಳನ್ನು ಬಿಡುಗಡೆ ಮಾಡುವುದು. ಇದರಿಂದ ಇಂತಹ ಪಾತ್ರೆಗಳಲ್ಲಿ ಅಡುಗೆ ಮಾಡುವಾಗ ಎಚ್ಚರಿಕೆ ವಹಿಸಬೇಕು.
Most Read: ನಿಮಗೆ ಗೊತ್ತೇ? ಮಶ್ರೂಮ್‌ನ್ನು ಔಷಧಿಗಳಲ್ಲಿಯೂ ಬಳಸುತ್ತಾರಂತೆ!
2.ಅಲ್ಯೂಮಿನಿಯಂ ಪಾತ್ರೆ ಖರೀದಿಸುವ ಮೊದಲು ಗಮನಿಸಿ
ಅಲ್ಯೂಮಿನಿಯಂ ಪಾತ್ರೆಯನ್ನು ಹೆಚ್ಚಾಗಿ ಬಳಸಿಕೊಳ್ಳುತ್ತೇವೆ. ಆದರೆ ಇದು ಹಳದಿಯಾಗಿರುವುದೆಲ್ಲವೂ ಬಂಗಾರವಲ್ಲ. ಅಲ್ಯೂಮಿನಿಯಂನಿಂದ ಮಾಡಿರುವಂತಹ ಪಾತ್ರೆಗಳು ಅಡುಗೆ ಮಾಡಲು ಒಳ್ಳೆಯದಲ್ಲ. ಈ ಪಾತ್ರೆಗಳು ಬೇಗನೆ ಬಿಸಿಯಾಗುವುದು ಮತ್ತು ಆಮ್ಲೀಯ ತರಕಾರಿಗಳ ಜತೆಗೆ ಬೇಗನೆ ಪ್ರತಿಕ್ರಿಯಿಸುವುದು. ಇದರಿಂದ ಇಂತಹ ಪಾತ್ರೆಗಳಿಂದ ದೂರವಿರಿ. ಈ ರಾಸಾಯನಿಕ ಪ್ರತಿಕ್ರಿಯೆಯು ಪ್ರತಿರೋಧಕ ವ್ಯವಸ್ಥೆ ಹಾನಿಯುಂಟು ಮಾಡುವುದು.
Most Read: ಅಲ್ಯುಮಿನಿಯಂ: ಪ್ರಾಣಕ್ಕೆ ಸಂಚಕಾರ ತರುವ ಸಂಚುಕೋರ
3.ಕಣ್ಣು ಮುಚ್ಚಿ ಸಂಪ್ರದಾಯನಿಕ ಅಡುಗೆ ವಿಧಾನ ಪಾಲಿಸಬೇಡಿ
ನಮ್ಮ ಹಿರಿಯರು ಹಿತ್ತಾಳೆ ಪಾತ್ರೆಗಳನ್ನು ಅಡುಗೆ ಮಾಡಲು ಬಳಸುತ್ತಿದ್ದರು. ಆದರೆ ಇದು ತುಂಬಾ ಭಾರವಾಗಿರುವುದು ಮತ್ತು ಅವುಗಳನ್ನು ಎತ್ತುವುದು ತುಂಬಾ ಕಷ್ಟ. ಹಿತ್ತಾಳೆ ಪಾತ್ರೆಯಿಂದ ಅಡುಗೆ ಮಾಡುವುದು ಮತ್ತು ಬಟ್ಟಲಿನಲ್ಲಿ ಊಟ ಮಾಡುವುದು ಆರೋಗ್ಯಕ್ಕೆ ಒಳ್ಳೆಯದು ಎಂದು ಪರಿಗಣಿಸಲಾಗಿದೆ. ಹಿತ್ತಾಳೆ ಬಟ್ಟಲಿನಲ್ಲಿ ಊಟ ಮಾಡಿದರೆ ಯಾವುದೇ ಹಾನಿಯಾಗುವುದಿಲ್ಲ. ಆದರೆ ಅಡುಗೆ ಮಾಡುವಾಗ ಹಿತ್ತಾಳೆಯು ಉಪ್ಪು ಮತ್ತು ಆಮ್ಲೀಯ ಆಹಾರಕ್ಕೆ ಬೇಗನೆ ಪ್ರತಿಕ್ರಿಯಿಸುವುದು. ಇದರಿಂದ ಇದನ್ನು ಕಡೆಗಣಿಸಬೇಕು.
4.ಸ್ಟೈನ್ ಲೆಸ್ ಸ್ಟೀಲ್ ಗಳೂ ಒಳ್ಳೆಯದಲ್ಲ
ಇಂದಿನ ದಿನಗಳಲ್ಲಿ ಹೆಚ್ಚಾಗಿ ಸ್ಟೈನ್ ಲೆಸ್ ಸ್ಟೀಲ್ ನಲ್ಲಿ ಜನರು ಅಡುಗೆ ಮಾಡಿಕೊಳ್ಳುವರು. ಆದರೆ ನಿಮ್ಮ ಇಷ್ಟದ ಆಹಾರವನ್ನು ತಯಾರಿಸಲು ಇದು ಒಳ್ಳೆಯ ಪಾತ್ರೆಯಲ್ಲವೆಂದು ಹೆಚ್ಚಿನವರಿಗೆ ತಿಳಿದಿಲ್ಲ. ಕ್ರೋಮಿಯಂ, ನಿಕೆಲ್, ಸಿಲಿಕಾನ್ ಮತ್ತು ಕಾರ್ಬನ್ ನ ಮಿಶ್ರಣ ಇದಾಗಿದೆ. ಆಮ್ಲೀಯ ಆಹಾರದೊಂದಿಗೆ ಇದು ಬೇಗನೆ ಪ್ರತಿಕ್ರಿಯಿಸುವುದಿಲ್ಲ. ಆದರೆ ಸ್ಟೈನ್ ಲೆಸ್ ಸ್ಟೀಲ್ ಪಾತ್ರೆಗಳನ್ನು ಖರೀದಿಸುವ ಮೊದಲು ನೀವು ಇದರ ಗುಣಮಟ್ಟ ಪರೀಕ್ಷೆ ಮಾಡಿಕೊಳ್ಳಿ. ಸರಿಯಾದ ಕ್ರಮದಲ್ಲಿ ಇದನ್ನು ತಯಾರಿಸದೆ ಇದ್ದರೆ ದೇಹಕ್ಕೆ ಹಾನಿಯಾಗಬಹುದು. ಒಳ್ಳೆಯ ಗುಣಮಟ್ಟದ ಪಾತ್ರೆಗಳನ್ನು ನೀವು ಬಳಸಿ.
5.ಆರೋಗ್ಯಕರ ಅಡುಗೆಗೆ ಕಬ್ಬಿಣದ ಪಾತ್ರೆಗಳು
ಕಬ್ಬಿಣದ ಪಾತ್ರೆಗಳು ಬೇರೆಲ್ಲಾ ಪಾತ್ರೆಗಳಿಗಿಂತ ತುಂಬಾ ಒಳ್ಳೆಯ ಆಯ್ಕೆ. ಯಾಕೆಂದರೆ ಇದು ನೈಸರ್ಗಿಕವಾಗಿ ಕಬ್ಬಿಣ ಬಿಡುಗಡೆ ಮಾಡುವುದು. ಇದು ನಮ್ಮ ದೇಹಕ್ಕೆ ಪ್ರಮುಖವಾಗಿ ಬೇಕಿರುವುದು. ಕಬ್ಬಿಣದ ಪಾತ್ರೆಗಳಲ್ಲಿ ಅಡುಗೆ ಮಾಡಿದರೆ ಅದು ಗರ್ಭವತಿ ಮಹಿಳೆಯರಿಗೆ ತುಂಬಾ ಒಳ್ಳೆಯದು ಎಂದು ಕೆಲವು ಅಧ್ಯಯನಗಳು ಹೇಳಿವೆ. ಇದು ತಾಯಿ ಗರ್ಭದಲ್ಲಿರುವ ಮಗುವಿನ ಪ್ರಮುಖ ಪೋಷಕಾಂಶ ನೀಡುವುದು.


ದುನಿಯಾ ವಿಜಯ್’ಗೆ ಮಗಳೇ ವಿಲನ್..?
24, Oct 2018, 9:13 PM IST
ಎಲ್ಲವೂ ಸರಿ ಆಯ್ತು ಅಂದಕೊಳ್ಳುತ್ತಿರುವಾಗಲೇ ದುನಿಯಾ ವಿಜಯ್’ಗೆ ಗ್ರಹಚಾರ ಬೆನ್ನು ಬಿಡುವಂತೆ ಕಾಣಿಸುತ್ತಿಲ್ಲ. ಪಾನಿಪುರಿ ಕಿಟ್ಟಿ ಜತೆ ಕಿತ್ತಾಟ, ಪತ್ನಿ ನಾಗರತ್ನಾ ಜತೆ ಕಿರಿಕ್ ಬಳಿಕ ಇದೀಗ ಮಗಳೇ ಅಪ್ಪನ ವಿರುದ್ಧ ತಿರುಗಿ ಬಿದ್ದಿದ್ದಾಳೆ.
ಅಪ್ಪ-ಮಗಳ ಗಲಾಟೆ ಪೊಲೀಸ್ ಠಾಣೆಯ ಮೆಟ್ಟಿಲೇರುವ ಹಂತಕ್ಕೆ ಬಂದಿದೆ. ಏನದು ವಿಜಿ ಹಾಗೂ ಮಗಳ ಕಿತ್ತಾಟ..? ಮಗಳು ಬಂದಾಗ ಮನೆಯಲ್ಲಿ ನಡೆದದ್ದು ಆದ್ರೂ ಏನು..? ಎಂಬ ನಿಮ್ಮ ಕುತೂಹಲಕ್ಕೆ ಇಲ್ಲಿದೆ ಉತ್ತರ...


icc world cup 2019 team india all rounder vijay shankar injured and ruled out
ಟೀಂ ಇಂಡಿಯಾಗೆ ಮತ್ತೊಂದು ಆಘಾತ: ವಿಜಯ್ ಶಂಕರ್ ಔಟ್
ಈ ಬಾರಿಯ ವಿಶ್ವಕಪ್ ಟೂರ್ನಿಯಲ್ಲಿ ಟೀಂ ಇಂಡಿಯಾ ಉತ್ತಮ ಪ್ರದರ್ಶನ ನೀಡುತ್ತಿದ್ದರೂ, ಮೂವರು ಪ್ರಮುಖ ಆಟಗಾರರು ಗಾಯದ ಸಮಸ್ಯೆಗೆ ತುತ್ತಾಗಿರುವುದು ಬಹುದೊಡ್ಡ ಸಂಕಷ್ಟವಾಗಿದೆ.
Agencies | Updated:
Jul 1, 2019, 04:57PM IST
X
ಕೋಚ್ ರೇಸ್‌ನಲ್ಲಿ 6 ಮಂದಿ; ಯಾ...
ಲಂಡನ್: ಪ್ರಸಕ್ತ ಸಾಲಿನ ವಿಶ್ವಕಪ್ ಟೂರ್ನಿಯಲ್ಲಿ ಟೀಂ ಇಂಡಿಯಾ ಆಟಗಾರರಿಗೆ ಗಾಯದ ಸಮಸ್ಯೆ ಕಾಡುತ್ತಿದೆ. ತಂಡದಲ್ಲಿ ಸವ್ಯಸಾಚಿ ಆಟಗಾರರಾಗಿದ್ದ, ವಿಜಯ್ ಶಂಕರ್ ಕಾಲಿನ ಹೆಬ್ಬೆರಳಿನ ಗಾಯಕ್ಕೆ ತುತ್ತಾಗಿದ್ದಾರೆ. ಹೀಗಾಗಿ ವಿಜಯ್ ಶಂಕರ್ ಟೂರ್ನಿಯಿಂದ ಹೊರಗುಳಿಯಬೇಕಿದೆ.
ಭಾನುವಾರದ ಇಂಗ್ಲೆಂಡ್ ವಿರುದ್ಧದ ಪಂದ್ಯಕ್ಕೂ ಮುಂಚೆ ಟೀಂ ಇಂಡಿಯಾ ಆಟಗಾರರು ಅಭ್ಯಾಸದಲ್ಲಿ ತೊಡಗಿದ್ದ ಸಂದರ್ಭದಲ್ಲಿ ಜಸ್ಪ್ರೀತ್ ಬೂಮ್ರಾ ಬೌಲಿಂಗ್ ಪ್ರಾಕ್ಟಿಸ್ ವೇಳೆ ಶಂಕರ್ ಕಾಲಿಗೆ ಬಾಲ್ ತಾಗಿ ಗಾಯವಾಗಿತ್ತು. ಅದರಿಂದ ಭಾನುವಾರ ವಿಜಯ್ ಶಂಕರ್ ಇಂಗ್ಲೆಂಡ್ ವಿರುದ್ಧದ ಪಂದ್ಯದಲ್ಲಿ ಆಟವಾಡಿರಲಿಲ್ಲ.
ಗಾಯಗೊಂಡ ಆಟಗಾರ ಗುಣಮುಖರಾಗದ ಕಾರಣ, ಮುಂದಿನ ಪಂದ್ಯಕ್ಕೆ ಅವರು ಲಭ್ಯವಿರುವುದಿಲ್ಲ. ಪ್ರಸಕ್ತ ಸಾಲಿನ ವಿಶ್ವಕಪ್ ಟೂರ್ನಿಯಿಂದ ವಿಜಯ್ ಶಂಕರ್ ಹೊರಗುಳಿಯಬೇಕಿದೆ ಎಂದು ಬಿಸಿಸಿಐ ಹೇಳಿಕೆ ನೀಡಿದೆ.
ಅಲ್ಲದೆ ವಿಜಯ್ ಶಂಕರ್ ಸ್ಥಾನಕ್ಕೆ ಕರ್ನಾಟಕ ಮೂಲದ ಮಯಾಂಕ್ ಅಗರ್ವಾಲ್ ಆಯ್ಕೆಯಾಗಿದ್ದಾರೆ.
ಈ ಮೊದಲು ಬ್ಯಾಟ್ಸ್‌ಮನ್ ಶಿಖರ್ ಧವನ್ ಗಾಯಗೊಂಡು, ತಂಡಕ್ಕೆ ಅಲಭ್ಯವಾಗಿದ್ದರೆ, ಮತ್ತೊಮ್ಮೆ ಭುವನೇಶ್ವರ್ ಕುಮಾರ್ ಕೂಡ ಗಾಯಗೊಂಡು ಸಮಸ್ಯೆಗೆ ತುತ್ತಾಗಿದ್ದರು. ಇದೀಗ ವಿಜಯ್ ಶಂಕರ್ ಕೂಡ ಗಾಯದ ಸಮಸ್ಯೆಗೆ ತುತ್ತಾಗಿ ಟೂರ್ನಿಯಿಂದ ಹೊರನಡೆಯುತ್ತಿರುವುದು ಟೀಂ ಇಂಡಿಯಾಗೆ ಅನಾನುಕೂಲವಾಗಲಿದೆ.


ಎದೆಯಲ್ಲಿ ಉಂಟಾಗುವ ದಟ್ಟಣೆಯನ್ನು ಹೀಗೆ ತಿಳಿಗೊಳಿಸಿ
Wellness
|
Published: Saturday, September 17, 2016, 23:18 [IST]
ದೇಹದ ಪ್ರತಿಯೊಂದು ಅಂಗದ ಆರೈಕೆಯು ತುಂಬಾ ಮುಖ್ಯ. ನಾವು ಒಂದು ಅಂಗವನ್ನು ಕಡೆಗಣಿಸಿದರೂ ಅದರಿಂದ ಸಮಸ್ಯೆಗಳು ಆರಂಭವಾಗುತ್ತದೆ. ಇದಕ್ಕಾಗಿಯೇ ಯೋಗ ಮತ್ತು ವ್ಯಾಯಾಮ ಮಾಡಿದರೆ ಪ್ರತಿಯೊಂದು ಅಂಗಗಳು ಸರಿಯಾಗಿ ಇರುತ್ತದೆ.
ಶ್ವಾಸಕೋಶದಲ್ಲಿ ಕಫ ತುಂಬಿಕೊಳ್ಳುವ ಕಾರಣದಿಂದಾಗಿ ಎದೆಯಲ್ಲಿ ದಟ್ಟನೆ ಉಂಟಾಗಬಹುದು. ಇದರಿಂದ ಎದೆಯ ಭಾಗ ಭಾರವಾಗಿರುವ ಅನುಭವವಾಗಬಹುದು. ಸಣ್ಣ ಮಟ್ಟದ ಎದೆ ನೋವು, ಕಫ, ಉಸಿರಾಟದ ಸಮಸ್ಯೆ, ಕಿರಿಕಿರಿ ಮತ್ತು ಆಯಾಸ ಎದೆ ದಟ್ಟನೆಯ ಅಥವಾ ಎದೆ ಕಂಜೆಷನ್‌ನ ಕೆಲವೊಂದು ಲಕ್ಷಣಗಳಾಗಿವೆ. ಎಚ್ಚರ: ಎದೆ ನೋವು ಎನ್ನುವುದು ಸಾಮಾನ್ಯ ಕಾಯಿಲೆ ಅಲ್ಲ..!
ಸಾಮಾನ್ಯವಾಗಿ ಕಾಡುವಂತಹ ಶೀತದಿಂದಾಗಿಯೂ ಈ ಸಮಸ್ಯೆಯಾಗಬಹುದು. ಜ್ವರ, ಕ್ಷಯರೋಗ, ಅಸ್ತಮಾ, ಗಂಟಲ ಊತ, ನಿಮ್ಯೋನಿಯಾದಂತಹ ಕೆಲವೊಂದು ಸೋಂಕುಗಳು ಇದಕ್ಕೆ ಕಾರಣವಾಗಿರಬಹುದು. ಕೆಲವೊಮ್ಮೆ ಈ ಲೇಖನದಲ್ಲಿ ನೀಡಿರುವಂತಹ ಮನೆಮದ್ದುಗಳು ಕೆಲಸ ಮಾಡಬಹುದು.
ಆದರೆ ವೈದ್ಯರನ್ನು ಭೇಟಿಯಾಗುವುದು ಅತ್ಯಗತ್ಯ. ಸರಿಯಾಗಿ ನಿದ್ರೆ ಮಾಡಿದರೆ ಪ್ರತಿರೋಧಕ ಶಕ್ತಿಯು ಹೆಚ್ಚಾಗುವುದು. ಬೆಡ್ ರೂಮ್ ನಲ್ಲಿ ಧೂಳು ಇಲ್ಲದಂತೆ ನೋಡಿಕೊಳ್ಳಿ. ಹಾಲು ಹಾಗೂ ಹಾಲಿನ ಉತ್ಪನ್ನಗಳನ್ನು ಕಡಿಮೆ ಮಾಡಿಕೊಳ್ಳಿ. ಹಣ್ಣುಗಳು ಹಾಗೂ ತರಕಾರಿ ಸೇವನೆ ಮಾಡಿ....
ಉಪ್ಪು + ಬಿಸಿ ನೀರು


ಮಕ್ಕಳು ಇಷ್ಟಪಡುವ ಚಿರೋಟಿ ರವೆ ಪಡ್ಡು
  06-09-2019 10:23AM IST    /     No Comments    /     Posted In: Featured News , Recipies
ಮಕ್ಕಳು ಇಷ್ಟಪಟ್ಟು ತಿನ್ನುವ ತಿಂಡಿಗಳಲ್ಲಿ ಪುಟ್ಟ-ಪುಟ್ಟ ಪಡ್ಡು ಪ್ರಮುಖ ಸ್ಥಾನ ಪಡೆದಿವೆ. ಪಡ್ಡುಗಳನ್ನು ಅನೇಕ ವಿಧಗಳಲ್ಲಿ ತಯಾರಿಸಬಹುದು. ಅದರಲ್ಲೂ ಚಿರೋಟಿ ರವೆ ಪಡ್ಡು ರುಚಿ ರುಚಿಯಾಗಿರುತ್ತದೆ. ಇದನ್ನು ತಯಾರಿಸುವ ವಿಧಾನ ಇಲ್ಲಿದೆ.
ಬೇಕಾಗುವ ಸಾಮಾಗ್ರಿಗಳು
ಉದ್ದಿನ ಬೇಳೆ – 1 ಬಟ್ಟಲು
ಕೊತ್ತಂಬರಿ ಸೊಪ್ಪು – 6 ಎಸಳು
ಕರಿಬೇವು – 4 ಎಸಳು
ಹಸಿಮೆಣಸಿನಕಾಯಿ- 2 ರಿಂದ 3
ಹಸಿಶುಂಠಿ – ಸಣ್ಣ ಚೂರು
ಮಾಡುವ ವಿಧಾನ
ಮೂರು ಗಂಟೆಗಳ ಕಾಲ ನೆನೆಸಿದ ಉದ್ದಿನಬೇಳೆಯನ್ನು ಇಡ್ಲಿ ಹಿಟ್ಟಿನ ಹದದಲ್ಲಿ ರುಬ್ಬಿಟ್ಟುಕೊಳ್ಳಬೇಕು. ಮರುದಿನ ಚಿರೋಟಿ ರವೆ ಸ್ವಲ್ಪ ಬೆಚ್ಚಗೆ ಮಾಡಿ, ಆರಿದ ನಂತರ ಒಂದೆರಡು ಸಲ ನೀರಿನಿಂದ ತೊಳೆದು ಗಟ್ಟಿಯಾಗಿ ನೀರು ಹಿಂಡಿ ಉದ್ದಿನ ಹಿಟ್ಟಿಗೆ ಹಾಕಬೇಕು.
ಕೊತ್ತಂಬರಿ ಸೊಪ್ಪು, ಕರಿಬೇವಿನ ಸೊಪ್ಪು, ಹಸಿ ಮೆಣಸಿನಕಾಯಿ, ಸಣ್ಣಗೆ ಹೆಚ್ಚಿದ ಶುಂಠಿ, ಸ್ವಲ್ಪ ಉಪ್ಪು ಸೇರಿಸಿ ರುಬ್ಬಿದ ಹಿಟ್ಟಿಗೆ ಹಾಕಬೇಕು.
ಪಡ್ಡು ಕಾವಲಿಗೆ ಎಣ್ಣೆ ಹಾಕಿ ಕಾದ ನಂತರ ಸಿದ್ಧಪಡಿಸಿದ ಹಿಟ್ಟು ಹಾಕಿ ಸ್ವಲ್ಪ ಹೊತ್ತು ಮುಚ್ಚಿ. ಎರಡು ಕಡೆ ಬೆಂದ ನಂತರ ಚಿರೋಟಿ ರವೆ ಪಡ್ಡುಗಳನ್ನು ಕಾಯಿ ಚಟ್ನಿ ಅಥವಾ ಟೊಮೆಟೊ ಚಟ್ನಿ, ಮೊಸರು ಗೊಜ್ಜಿನೊಂದಿಗೆ ಕೂಡ ತಿನ್ನಬಹುದು.


ಸಮಯಕ್ಕಿಂತ ಮೊದಲು ಮುಟ್ಟಾಗಲು ಇಲ್ಲಿದೆ ‘ಮನೆ ಮದ್ದು’
  31-08-2019 5:34AM IST    /     No Comments    /     Posted In: Latest News , Health
ಹಿಂದಿನ ಕಾಲದಿಂದ ನಡೆದು ಬಂದ ಕೆಲವೊಂದು ಸಂಪ್ರದಾಯಗಳನ್ನು ಮಹಿಳೆಯರು ಈಗಲೂ ಪಾಲಿಸಿಕೊಂಡು ಬಂದಿದ್ದಾರೆ. ಮುಟ್ಟಿನ ವೇಳೆ ಅವರು ದೇವರ ಪೂಜೆ ಸೇರಿದಂತೆ ಕೆಲವೊಂದು ಸಭೆ ಸಮಾರಂಭಗಳಲ್ಲಿ ಪಾಲ್ಗೊಳ್ಳುವುದಿಲ್ಲ. ಮುಟ್ಟಿನ ದಿನ ಹತ್ತಿರ ಬರ್ತಾ ಇದೆ. ಅದೇ ದಿನಾಂಕದಂದು ಮನೆಯಲ್ಲಿ ವಿಶೇಷ ಪೂಜೆ ಇದೆ ಎಂದಾದ್ರೆ ಮಹಿಳೆ ಇರಲಿ, ಹುಡುಗಿ ಇರಲಿ ಚಿಂತೆಗೆ ಬೀಳ್ತಾಳೆ. ಮುಟ್ಟು ಮುಂದೆ ಹೋಗಲು ಅಥವಾ ಹಿಂದೆ ಬರುವಂತೆ ಔಷಧಿ ತೆಗೆದುಕೊಳ್ಳಲು ಮುಂದಾಗ್ತಾಳೆ. ಮಾತ್ರೆಗಳ ಮೊರೆ ಹೋಗ್ತಾಳೆ. ಪದೇ ಪದೇ ಮಾತ್ರೆ ನುಂಗಿದ್ರೆ ಅಪಾಯ ನಿಶ್ಚಿತ. ಹಾಗಾಗಿ ಮನೆಯಲ್ಲಿರುವ ಪದಾರ್ಥಗಳನ್ನು ಬಳಸಿಕೊಂಡು ಮುಟ್ಟನ್ನು ಹಿಂದೆ ಹಾಕಿಕೊಳ್ಳುವ ಸುಲಭ ಉಪಾಯವನ್ನು ನಾವು ಹೇಳ್ತೇವೆ ಕೇಳಿ.
ಅರಿಶಿನ : ನಿಯಮಿತ ಮುಟ್ಟಿಗೆ ಈ ಅರಿಶಿನ ಎಷ್ಟು ಉಪಕಾರಿಯೋ ಅಷ್ಟೇ ಮುಟ್ಟು ಹಿಂದೆ ಬರಲು ಇದು ನೆರವಾಗುತ್ತದೆ. ಮುಟ್ಟು ಐದು ದಿನ ಮೊದಲೇ ಆಗಲು ಅರಿಶಿನ ಒಳ್ಳೆಯ ಔಷಧಿ. ಮುಟ್ಟಿನ ದಿನಾಂಕಕ್ಕಿಂತ 15 ದಿನ ಮೊದಲು ಕುದಿಯುತ್ತಿರುವ ನೀರಿಗೆ ಒಂದು ಚಿಟಕಿ ಅರಿಶಿನ ಹಾಕಿ ಬೆಳಿಗ್ಗೆ ಹಾಗೂ ರಾತ್ರಿ ಕುಡಿಯುತ್ತ ಬಂದ್ರೆ ಮುಟ್ಟು ನಿಗದಿತ ಸಮಯಕ್ಕಿಂತ ಐದು ದಿನ ಮೊದಲಾಗುತ್ತದೆ.
ಕ್ಯಾರೆಟ್ : ಕ್ಯಾರೆಟ್ ನಲ್ಲಿ ಕ್ಯಾರೋಟಿನ್ ಅಂಶ ಜಾಸ್ತಿ ಇರುತ್ತದೆ. ಅದು ಮುಟ್ಟು ಹಿಂದೆ ಬರಲು ನೆರವಾಗುತ್ತದೆ. ಪ್ರತಿದಿನ ಮೂರರಿಂದ ನಾಲ್ಕು ಬಾರಿ ತಾಜಾ ಕ್ಯಾರೆಟ್ ತಿನ್ನುತ್ತ ಬಂದ್ರೆ ಮುಟ್ಟು ಹಿಂದಕ್ಕೆ ಬರುತ್ತದೆ.
ಎಳ್ಳು : ಎಳ್ಳಿನ ಸೇವನೆಯಿಂದ ದೇಹದ ಉಷ್ಣತೆ ಹೆಚ್ಚಾಗುತ್ತದೆ. ಹಾಗಾಗಿ ಮುಟ್ಟು ನಿಗದಿತ ಸಮಯಕ್ಕಿಂತ ಮೊದಲಾಗುತ್ತದೆ. ನಿಗದಿತ ಸಮಯಕ್ಕಿಂತ 15 ದಿನ ಮೊದಲು ಬಿಸಿ ನೀರಿಗೆ ಸ್ವಲ್ಪ ಎಳ್ಳನ್ನು ಸೇರಿಸಿ ದಿನಕ್ಕೆ ಎರಡು ಬಾರಿ ಕುಡಿಯುತ್ತ ಬಂದ್ರೆ ಬೇಗ ಋತುಮತಿಯಾಗಬಹುದು.
ಕಾಕಂಬಿ, ಶುಂಠಿ ರಸ : ಮುಟ್ಟು ಹಿಂದೆ ಬರಬೇಕೆಂದಿದ್ದವರು ಶುಂಠಿ ರಸ ಸೇವನೆ ಮಾಡಬೇಕು. ನೀರಿಗೆ ಶುಂಠಿ ರಸ, ಕಾಕಂಬಿ ಹಾಗೂ ಸ್ವಲ್ಪ ಸಕ್ಕರೆ ಬೆರೆಸಿ ಕುಡಿಯುತ್ತ ಬಂದರೆ ಫಲಿತಾಂಶ ನಿಶ್ಚಿತ.
ಪಪ್ಪಾಯಿ : ಕ್ಯಾರೋಟಿನ್ ಅಂಶ ಅತಿ ಹೆಚ್ಚಿರುವ ಹಣ್ಣುಗಳಲ್ಲಿ ಪಪ್ಪಾಯಿ ಕೂಡ ಒಂದು. ಪಪ್ಪಾಯಿ ಸೇವನೆಯಿಂದ ಮುಟ್ಟಿನ ದಿನಾಂಕವನ್ನು ಸುಲಭವಾಗಿ ಹಿಂದಕ್ಕೆ ಹಾಕಬಹುದು. ಜೊತೆಗೆ ಯಾವುದೇ ಅಡ್ಡ ಪರಿಣಾಮವಿಲ್ಲ. ಮುಟ್ಟಿನ ವೇಳೆ ಕಾಣಿಸಿಕೊಳ್ಳುವ ನೋವನ್ನು ಕೂಡ ಇದು ಶಮನ ಮಾಡುತ್ತದೆ.


ಮಿಕ್ಸ್ ಮಾರ್ಷಲ್ ಆರ್ಟ್ಸ್‌ನಲ್ಲಿದೆ ಆರೋಗ್ಯ ಸೂತ್ರ
ಮಿಕ್ಸ್ ಮಾರ್ಷಲ್ ಆರ್ಟ್ಸ್‌ನಲ್ಲಿದೆ ಆರೋಗ್ಯ ಸೂತ್ರ
ರೂಪಾ ಕೆ.ಎಂ.
19 ಆಗಸ್ಟ್ 2019, 01:00  IST
Updated:
19 ಆಗಸ್ಟ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಆರೋಗ್ಯವೆಂದರೆ ಕೇವಲ ಮಾಂಸಖಂಡಗಳನ್ನು ಬೆಳೆಸುವುದಲ್ಲ. ದೇಹದಾರ್ಢ್ಯ ಗಳಿಸುವ ಸಲುವಾಗಿಯೇ ನಿತ್ಯ ಜಿಮ್‌ನಲ್ಲಿ ಬೆವರು ಸುರಿಸುವವರಿದ್ದಾರೆ. ಆದರೆ, ಆರೋಗ್ಯದ ಗುಟ್ಟು ಕೇವಲ ಮಾಂಸಖಂಡಗಳಲ್ಲಿ ಇಲ್ಲ ಎಂಬುದನ್ನು ಮೊದಲು ಅರ್ಥಮಾಡಿಕೊಳ್ಳಬೇಕಿದೆ ಎನ್ನುತ್ತಾರೆ ರೂಪದರ್ಶಿ ಚಿರಾಗ್ ಡಿ. ಕುಂದಾಪುರ.
ಮೊದಲೇ ರೂಪದರ್ಶಿ, ಕಾಯವನ್ನು ಕಟೆದಿಟ್ಟುಕೊಂಡೇ ಇರಬೇಕು. ಅದಕ್ಕಾಗಿಯೇ ಅವರು ಮಿಕ್ಸ್ ಮಾರ್ಷಲ್ ಆರ್ಟ್ಸ್‌ನ ಮೊರೆ ಹೋಗಿದ್ದಾರೆ. ಬಾಕ್ಸಿಂಗ್, ಕಿಕ್ ಬಾಕ್ಸಿಂಗ್, ಕರಾಟೆ, ಜುಡೊ, ಕುಸ್ತಿ, ಸ್ಕಿಪ್ಪಿಂಗ್ ಹೀಗೆ ಎಲ್ಲ ಕ್ರೀಡೆಗಳ ಪಟ್ಟುಗಳು ಸೇರಿ ರೂಪುಗೊಂಡಿರುವುದೇ ಮಿಕ್ಸ್ ಮಾರ್ಷಲ್ ಆರ್ಟ್ಸ್. ಇತ್ತೀಚಿನ ದಿನಗಳಲ್ಲಿ ಇದಕ್ಕೆ ಹೆಚ್ಚಿನ  ಬೇಡಿಕೆ ಇದೆ. ಕುಸ್ತಿ ಮಾಡುವವನು ಹೊಡೆಯುವುದಿಲ್ಲ. ಎತ್ತಿ ಬಿಸಾಕುತ್ತಾನೆ. ಕಿಕ್ ಬಾಕ್ಸಿಂಗ್ ಮಾಡುವವನು ಹೊಡೆಯುತ್ತಾನೆ.  ಎರಡೂ ಪಟ್ಟುಗಳನ್ನು ಏಕಕಾಲಕ್ಕೆ ಕಲಿಯುವುದರಿಂದ ದೇಹದ ಕಾರ್ಯಕ್ಷಮತೆ ಹೆಚ್ಚುತ್ತದೆ. ಹಾಗಾಗಿ ನಾನು ಮಿಕ್ಸ್ ಮಾರ್ಷಲ್ ಆರ್ಟ್ಸ್ (ಎಂ.ಎಂ.ಎ) ಅನ್ನು ಬಹುವಾಗಿ ಮೆಚ್ಚಿಕೊಂಡಿದ್ದೇನೆ ಎನ್ನುತ್ತಾರೆ ಅವರು.
ಈ ಮಿಕ್ಸ್ ಮಾರ್ಷಲ್ ಆರ್ಟ್ಸ್ (ಎಂ.ಎಂ.ಎ) ಮಾಡುವ ಮುಂಚೆ ಸರ್ಕ್ಯುಟ್ ಟ್ರೇನಿಂಗ್ (ಕ್ರಾಸ್ ಫಿಟ್ ) ಮಾಡಲಾಗುತ್ತದೆ. ಇದು ಬಹಳ ಮುಖ್ಯ. ದೇಹವನ್ನು ಈ ಮಿಕ್ಸ್ ಮಾರ್ಷಲ್ ಆರ್ಟ್ಸ್‌ಗೆ ಒಗ್ಗಿಸಲು ಬೇಕಾದ ಕೆಲವು ಪೂರ್ವ ವ್ಯಾಯಾಮಗಳನ್ನು ಮಾಡಿಸಲಾಗುತ್ತದೆ. ಇದು ಬಹಳ ಉಪಯುಕ್ತವಾಗಿದ್ದು, ಬೊಜ್ಜು ಇಳಿಸಲು ಸಹಕಾರಿ. ಟೂರ್ನಮೆಂಟ್‌ನಲ್ಲಿ  ಭಾಗವಹಿಸಲು ಕೆಲವರು ಎಂ.ಎಂ.ಎ ತರಬೇತಿ ಪಡೆಯುವವರಿದ್ದಾರೆ. ಆದರೆ ನನ್ನ ಫಿಟ್‌ನೆಸ್ ಮಂತ್ರ ಇದರಲ್ಲಿಯೇ ಇದೆ  ಎಂದು ಆತ್ಮವಿಶ್ವಾಸ ಮಾತುಗಳನ್ನಾಡುತ್ತಾರೆ ಚಿರಾಗ್.
ಕೆಲವು ಜಿಮ್‌ಗಳಲ್ಲಿ ಮಾಂಸಖಂಡಗಳು ಬೆಳೆಯಲು ಪೌಷ್ಟಿಕಾಂಶಗಳ ಪೌಡರ್‌ಗಳನ್ನು ಮಾರಾಟ ಮಾಡಲಾಗುತ್ತದೆ. ಬಹುತೇಕ ಪೌಡರ್‌ಗಳಲ್ಲಿ ಸ್ಟಿರಾಯ್ಡ್‌ಗಳಿರುತ್ತದೆ. ಇದು ಬಹುಬೇಗ ಫಲಿತಾಂಶ ನೀಡುತ್ತದೆ. ಆದರೆ, ಇದರಿಂದ ಅಡ್ಡಪರಿಣಾಮಗಳೇ ಹೆಚ್ಚು. ಆದರೆ, ಎಂ.ಎಂ.ಎನಲ್ಲಿ ಯಾವುದೇ ಪೌಡರ್‌ಗಳನ್ನು ನೀಡುವುದಿಲ್ಲ. ದೇಹವನ್ನು ಕಟೆಯಲು ಯಾವುದೇ ಅಡ್ಡದಾರಿಗಳಿಲ್ಲ. 20 ಸುತ್ತು ಓಡಲು ಬೇಕಾಗುವಷ್ಟು ಕಾರ್ಯಕ್ಷಮತೆ ಪಡೆಯಲು ಶ್ರಮವೊಂದೇ ಮಾರ್ಗ ಎನ್ನುತ್ತ ಫಿಟ್‌ನೆಸ್ ಸೂತ್ರ ಬಿಚ್ಚಿಟ್ಟರು.
ಇನ್‌ಫಿನಿಟಿ ಎಂಟರ್‌ಟೈನ್‌ಮೆಂಟ್ ಆಯೋಜಿಸಿದ್ದ  ಮಿಸ್ಟರ್ ಮಂಗಳೂರು ಸ್ಪರ್ಧೆಯಲ್ಲಿ ಭಾಗವಹಿಸಿ ‘ಮಿಸ್ಟರ್ ಫೋಟೋಜೆನಿಕ್’ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಈವರೆಗೆ ಹಲವು ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಕಿರುಚಿತ್ರಗಳಲ್ಲಿಯೂ ನಟಿಸಿದ್ದಾರೆ. ಇದಲ್ಲದೇ ಹಲವು ಫ್ಯಾಷನ್ ಷೋಗಳ ಆಯೋಜಕರಾಗಿಯೂ ಕೆಲಸ ಮಾಡಿದ್ದಾರೆ. ಥರಂ ಎಂಟರ್‌ಟೈನ್‌ಮೆಂಟ್ಸ್ ಸಂಸ್ಥೆಯಿಂದ ಮಾಡೆಲಿಂಗ್ ಟ್ರೇನರ್ ಆಗಿಯೂ ಕೆಲಸ ಮಾಡಿರುವ ಅವರು, ಹಲವು ಫ್ಯಾಷನ್‌ಶೋಗಳಲ್ಲಿ ರ್‍ಯಾಂಪ್ ಮೇಲೆ ಹೆಜ್ಜೆ ಹಾಕಿರುವುದಾಗಿ ಹೇಳಿಕೊಂಡರು.
ಆಹಾರ ವಿಷಯದಲ್ಲಿ ಕಟ್ಟುನಿಟ್ಟಾಗಿಯೇನೂ ಇಲ್ಲ. ಆದರೆ, ಊಟದಲ್ಲಿ ಯಥೇಚ್ಛವಾಗಿ ತರಕಾರಿ ಇರುವಂತೆ ನೋಡಿಕೊಳ್ಳುತ್ತೇನೆ. ಫಿಜ್ಜಾ, ಬರ್ಗರ್, ಚಾಕಲೇಟ್‌ನಿಂದ ದೂರ. ಊಟದಲ್ಲಿ ಅಗತ್ಯವಿರುವಷ್ಟು ಕಾರ್ಬೋಹೈಡ್ರೇಟ್, ಪೌಷ್ಟಿಕಾಂಶಗಳು ಇರುವಂತೆ ನೋಡಿಕೊಳ್ಳುತ್ತೇನೆ. ನನ್ನ ತಂದೆ, ತಾಯಿ ಇಬ್ಬರೂ ವೈದ್ಯರಾಗಿರುವುದರಿಂದ ಆರೋಗ್ಯದ ಕಾಳಜಿಗೆ ಹೆಚ್ಚಿನ ಒತ್ತು ನೀಡುತ್ತಾರೆ ಎನ್ನುತ್ತಾರೆ ಅವರು.
ವ್ಯಾಯಾಮದಲ್ಲಿ ತೊಡಗಿಕೊಂಡವರ ಮನಸ್ಸು ಪ್ರಶಾಂತವಾಗಿರುತ್ತದೆ. ಗಡಿಬಿಡಿ ಇರುವುದಿಲ್ಲ. ಚಿಕ್ಕಂದಿನಲ್ಲಿ ಇದ್ದ ಸಭಾಕಂಪನ ಮಾಡೆಲಿಂಗ್ ಮತ್ತು ಮಾರ್ಷಲ್ ಆರ್ಟ್ಸ್‌ನಿಂದ ದೂರವಾಗಿದೆ. ಈ ಎಂ.ಎಂ.ಎನಲ್ಲಿ  20 ನಿಮಿಷಗಳ ಕಾಲ ಉಸಿರಾಟದ ವ್ಯಾಯಾಮವಿರುತ್ತದೆ. ತಾಯಿಯಿಂದಲೂ ಯೋಗ ಕಲಿತಿದ್ದೇನೆ. ವ್ಯಾಯಾಮದಿಂದ ಫಿಟ್‌ನೆಸ್ ಮಾತ್ರವಲ್ಲ ಬದುಕಿಗೆ ಅಗತ್ಯವಿರುವ ಆತ್ಮವಿಶ್ವಾಸವನ್ನು ರೂಢಿಸಿಕೊಳ್ಳಲು ಸಾಧ್ಯವಾಗಿದೆ ಎನ್ನುವ ಖುಷಿ ಅವರದ್ದು.


ಹೆಣ್ಮಗುವಿಗೆ ಬಾರ್ಬಿಯೇ  ಏಕೆ?
ಹೆಣ್ಮಗುವಿಗೆ ಬಾರ್ಬಿಯೇ  ಏಕೆ?
ರೇಷ್ಮಾ ಶೆಟ್ಟಿ
22 ಜೂನ್ 2019, 01:00  IST
Updated:
22 ಜೂನ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
‘ನಮ್ಮ ಮಗು ಹೆಣ್ಣಾಗಲಿ, ಗಂಡಾಗಲಿ ಅದನ್ನು ‘ಬೇಬಿ’ ಎಂದೇ ಕರೆಯುವುದು, ಲಿಂಗಭೇದವಿಲ್ಲದೇ ಅದನ್ನು ಬೆಳೆಸುವುದಂತೂ ಗ್ಯಾರಂಟಿ’. ಚೊಚ್ಚಲ ಮಗುವಿನ ನಿರೀಕ್ಷೆಯಲ್ಲಿದ್ದ ಸ್ನೇಹಿತೆ ಮೀರಾ, ಆಕೆಯ ಪತಿ ಎಂಜಿನಿಯರ್ ರಾಘವನ್ ಘೋಷಿಸಿದಾಗ ಸೀಮಂತಕ್ಕೆ ಸೇರಿದ ಬಂಧುಗಳು, ಸ್ನೇಹಿತರೆಲ್ಲ ನಕ್ಕಿದ್ದರು. ಮಿಲೆನಿಯಲ್ ತಲೆಮಾರಿನ ಪೋಷಕರು, ಎಲ್ಲವನ್ನೂ ಭಿನ್ನವಾಗೇ ಮಾಡುವುದು ಎಂದು ತಲೆಯಲ್ಲಿ ತುಂಬಿಕೊಂಡಿದ್ದ ಮೀರಾ ತನ್ನ ಮಗುವಿಗೆ ತೊಡಿಸುವ ಉಡುಪು, ಆಡುವ ಆಟಿಕೆ, ಮುಂದೆ ಸೇರಿಸಬೇಕಾದ ಪಠ್ಯೇತರ ಚಟುವಟಿಕೆಗಳ ತರಗತಿ ಎಲ್ಲವಕ್ಕೂ ಲಿಂಗ ತಾರತಮ್ಯದ ಬಣ್ಣ ಅಂಟದಂತೆ ಮಾಡಬೇಕು ಎಂದು ನಿರ್ಧಾರ ಕೈಗೊಂಡಿದ್ದಂತೂ ಹೌದು.
ಆದರೆ ಹೆಣ್ಣು ಮಗು ಹುಟ್ಟಿದಾಗ ನೋಡಲು ಬಂದ ಆಪ್ತರು ಗುಲಾಬಿ, ಕೆಂಪು ರಂಗಿನ ಫ್ರಾಕ್‌ಗಳನ್ನು ಉಡುಗೊರೆಯಾಗಿ ನೀಡಿ ‘ಕ್ಯೂಟ್’ ಎಂದು ಕೆನ್ನೆ ಸವರಿದರು. ಮೊದಲ ಹುಟ್ಟುಹಬ್ಬಕ್ಕೆ ಟೆಡ್ಡಿ ಬೇರ್, ಬಾರ್ಬಿ ಬೊಂಬೆ ತಂದು ಕೈಲಿಟ್ಟು ‘ನಿನ್ನ ಮಗಳ ಕಣ್ಣು ಡಾನ್ಸರ್‌ಗೆ ಹೇಳಿ ಮಾಡಿಸಿದ ಹಾಗಿದೆ. ಕಥಕ್ ತರಗತಿಗೆ ಸೇರಿಸು’ ಎಂದು ಉಚಿತ ಸಲಹೆಯನ್ನೂ ನೀಡಿದಾಗ ಮೀರಾ– ರಾಘವನ್ ದಂಪತಿ ಅಸಹನೆಯಿಂದ ಮೈ ಪರಚಿಕೊಳ್ಳುವುದೊಂದು ಬಾಕಿ.
ಇದು ಐಪ್ಯಾಡ್‌ನಂತಹ ಆಧುನಿಕ ಗ್ಯಾಜೆಟ್‌ಗಳು, ಟ್ವಿಟರ್‌ನಂತಹ ಸಾಮಾಜಿಕ ಜಾಲತಾಣಗಳ ಯುಗ. ಎಲ್ಲ ವಿಷಯದಲ್ಲೂ ಆಧುನಿಕ ಎನಿಸಿಕೊಳ್ಳುವ ನಾವು ಮಕ್ಕಳಲ್ಲೂ ಲಿಂಗ ತಾರತಮ್ಯ ಎಣಿಸಿದವರಲ್ಲ. ಹೆಣ್ಣೇ ಇರಲಿ, ಗಂಡೇ ಇರಲಿ, ಒಳ್ಳೆಯ ಶಿಕ್ಷಣ, ಉತ್ತಮ ಭವಿಷ್ಯ ಎಂದೆಲ್ಲ ಚಿಕ್ಕ ಮಗುವಾಗಿರುವಾಗಲೇ ಕನಸು ಕಂಡವರು. ಪ್ರಪಂಚದ ಎಲ್ಲ ‘ದಿ ಬೆಸ್ಟ್’ ಎನಿಸುವಂತಹ ವಸ್ತುಗಳು ನಮ್ಮ ಮಕ್ಕಳ ಕೈಯಲ್ಲಿ ಮಿಂಚುತ್ತಿರಬೆಕು ಎಂದು ಅವರು ಬಯಸಿದ್ದನ್ನೆಲ್ಲ ತಂದು ಕೈಗಿಡುವವರು. ಆದರೆ ನಮ್ಮಲ್ಲಿ ಎಷ್ಟು ಮಂದಿ ದಿನನಿತ್ಯದ ವಿಷಯದಲ್ಲಿ ಲಿಂಗಭೇದ ಎಣಿಸದೆ ಆ ಪುಟ್ಟ ಮಕ್ಕಳನ್ನು ನಡೆಸಿಕೊಳ್ಳುತ್ತಿದ್ದೇವೆ ಎಂದು ಪಶ್ನಿಸಿಕೊಂಡರೆ ಈ ಆಧುನಿಕತೆಯ ಟೊಳ್ಳು ಇನ್ನಷ್ಟು ವಿಶಾಲವಾಗುತ್ತ ಹೋಗುತ್ತದೆ.
ಲಿಂಗ ತಟಸ್ಥ ನೀತಿ
ಲಿಂಗ ತಟಸ್ಥ ನೀತಿ ಎಂಬ ಕಲ್ಪನೆಯೇ ಇಲ್ಲದೇ ತಮ್ಮ ಮಕ್ಕಳನ್ನು ಸಮರ್ಥ ವ್ಯಕ್ತಿಯನ್ನಾಗಿ ಬೆಳೆಸಿದ ಪೋಷಕರಿಗೆ ಇದ್ಯಾವ ಹೊಸ ಬಗೆ ಎಂದು ಅಚ್ಚರಿಯಾಗಬಹುದು. ಮಕ್ಕಳಿಗೆ ಪುಲ್ಲಿಂಗವೋ, ಸ್ತ್ರೀಲಿಂಗವೋ ಎಂದು ಹೇಳುವುದು ಬೇಡವೇ, ಅವರು ಇಷ್ಟಪಟ್ಟ ಆಟಿಕೆಗಳ ಜೊತೆ ಆಟವಾಡಲು ಬಿಡದೆ, ಬಣ್ಣಬಣ್ಣದ ಉಡುಪು ತೊಡಲು ಬಿಡದೆ, ಕೇವಲ ಕಪ್ಪು– ಬಿಳುಪಿನ ಬಟ್ಟೆ ಹಾಕುವುದೇ ಲಿಂಗ ತಟಸ್ಥ ನೀತಿಯೇ ಎಂಬ ಕಲ್ಪನೆಗಳನ್ನೂ ಹರಿಯಬಿಡಬಹುದು.
ಆದರೆ ಈ ಲಿಂಗ ತಟಸ್ಥ ನೀತಿ ಅಥವಾ ಮಕ್ಕಳನ್ನು ಲಿಂಗ ಭೇದವಿಲ್ಲದೆ ಬೆಳೆಸುವುದು ಸದ್ಯಕ್ಕಂತೂ ಮಾಧ್ಯಮದಲ್ಲಿ ಬಿಸಿಬಿಸಿ ಚರ್ಚೆಯಾಗುತ್ತಿರುವಂತಹದ್ದು. ಕಳೆದ ಮಹಿಳಾ ದಿನಾಚರಣೆ ಸಂದರ್ಭದಲ್ಲಿ ಬ್ರಿಟನ್ ಸರ್ಕಾರ ಶಾಲಾ ಮಕ್ಕಳ ಸಮವಸ್ತ್ರ ಕುರಿತಂತೆ ಕಾಯ್ದೆಯೊಂದನ್ನು ಅಂಗೀಕರಿಸಿತು. ಮಕ್ಕಳು ತಮ್ಮಿಷ್ಟದ ಸಮವಸ್ತ್ರ, ಅದು ಪ್ಯಾಂಟ್ ಇರಲಿ ಅಥವಾ ಸ್ಕರ್ಟ್ ಇರಲಿ, ಯಾವುದನ್ನು ಬೇಕಾದರೂ ಧರಿಸಲು ಈ ಕಾಯ್ದೆ ಅವಕಾಶ ಮಾಡಿಕೊಟ್ಟಿತು. ಸ್ಕರ್ಟ್ ತೊಟ್ಟ ಹುಡುಗಿಯರು ಶಾಲೆಯಲ್ಲಿ ಬಿಡುವಿನ ಸಮಯದಲ್ಲಿ ಫುಟ್ಬಾಲ್ ಆಡಲು ತೊಡಕುಂಟಾಗುವುದನ್ನು ಗಮನಿಸಿದ ಸಂಸದೆಯೊಬ್ಬರು ಇಂತಹ ಕಾನೂನು ತರಲು ಪ್ರಸ್ತಾವ ಮಂಡಿಸಿದ್ದು ಇಲ್ಲಿ ಗಮನಾರ್ಹ. ತಮ್ಮ ಅಸ್ಮಿತೆಯನ್ನು ಇಟ್ಟುಕೊಂಡೇ ಖುಷಿಖುಷಿಯಾಗಿ, ಆತ್ಮವಿಶ್ವಾಸ ಹೊಂದಿದ ಮಕ್ಕಳನ್ನು ಬೆಳೆಸುವ ಉದ್ದೇಶ ಇದರ ಹಿಂದಿದೆ.
ಪುಟ್ಟ ಮಕ್ಕಳಿಗೇಕೆ ಲಿಂಗಭೇದ?
ಇದರ ಹಿಂದೆ ಸಾಕಷ್ಟು ಸಂಶೋಧನೆಗಳೂ ನಡೆದಿವೆ. ಚಿಕ್ಕಂದಿನಿಂದಲೇ ಹೆಣ್ಣುಮಕ್ಕಳು ‘ಕ್ಯೂಟ್’, ‘ಪ್ರೆಟಿ’ ಎಂಬ ಶಬ್ದಗಳಿಗೆ ಸೀಮಿತವಾಗಿ ಧೈರ್ಯವನ್ನು ಪ್ರದರ್ಶಿಸದೇ, ಕ್ರೀಡೆಗಳಲ್ಲೂ ಹಿಂದುಳಿದಿರುವುದು ಸಾಬೀತಾಗಿದೆ. ‘ಜರ್ನಲ್ ಆಫ್ ಅಡೊಲೆಸೆಂಟ್ ಹೆಲ್ತ್’ನಲ್ಲಿ ಪ್ರಕಟವಾಗಿರುವ ಅಧ್ಯಯನದ ವರದಿ ಪ್ರಕಾರ, ಲಿಂಗಭೇದದ ವಾತಾವರಣದಲ್ಲಿ ಬೆಳೆಯುವ ಮಕ್ಕಳು ಮಾನಸಿಕ ಹಾಗೂ ದೈಹಿಕ ಸಮಸ್ಯೆಗೂ ಈಡಾಗುತ್ತಾರಂತೆ. ಅದೇ ಈ ಲಿಂಗ ತಟಸ್ಥ ವಿಧಾನಗಳಿಂದ ಬೆಳೆಸಿದರೆ ಹೆಚ್ಚು ಅವಕಾಶಗಳು ತೆರೆದುಕೊಳ್ಳುವುದರಿಂದ ಮುಂದೆ ಯಶಸ್ಸು ಕಾಣುವ ಸಾಧ್ಯತೆಯೂ ಬಹಳವಂತೆ.
ಪುಣೆಯ ಮಾಂಟೆಸರಿ ಶಾಲೆಯೊಂದರಲ್ಲಿ ಈ ಸಮವಸ್ತ್ರದ ವಿಷಯದಲ್ಲಿ ಬಹಳ ಹಿಂದೆಯೇ ಪ್ರಯೋಗ ಮಾಡಿರುವ ಪ್ರೊ.ಲೀನಾ ರೋಡ್ರಿಗ್ಸ್, ‘ಸಮವಸ್ತ್ರ, ಕ್ರೀಡೆಯ ವಿಷಯದಲ್ಲಿ ಲಿಂಗ ಸಮಾನತೆ ತತ್ವವನ್ನು ಜಾರಿಗೊಳಿಸಿದಾಗ ಮಕ್ಕಳಲ್ಲಿ ಆತ್ಮವಿಶ್ವಾಸ ಹೆಚ್ಚಿದ್ದಂತೂ ಹೌದು. ಗಂಡು ಮಕ್ಕಳಂತೆ ಹುಡುಗಿಯರು ಸಾಹಸ ಕ್ರೀಡೆಯತ್ತ ವಾಲಿದರೆ, ಹೆಚ್ಚು ನಾಜೂಕು ಬಯಸುವ ಕರಕುಶಲ ಕಲೆಗಳತ್ತ ಹುಡುಗರೂ ಆಸಕ್ತಿ ತೋರಿಸಲು ಆರಂಭಿಸಿದರು’ ಎನ್ನುತ್ತಾರೆ.
‘ನನ್ನ ಮಗ ಮತ್ತು ಮಗಳು ಜಗಳವಾಡಿಕೊಂಡಾಗ, ಆತ ತನ್ನ ತಂಗಿಗೇ ಹೊಡೆಯುವುದಿದೆ. ಎಷ್ಟು ಬುದ್ಧಿ ಹೇಳಿದರೂ ಆತ ತನ್ನ ಈ ಸಿಟ್ಟು, ಆಕ್ರಮಣಶೀಲ ಪ್ರವೃತ್ತಿಯನ್ನು ಬಿಟ್ಟಿಲ್ಲ. ಕೊನೆಗೆ ನಾನೇ ಸೋತು ಮಗಳಿಗೇ ಸುಮ್ಮನಿರುವಂತೆ ಬುದ್ಧಿ ಹೇಳಿದ್ದೇನೆ’ ಎನ್ನುವ ಶಿಕ್ಷಕಿ ರಮಾ ತೇರ್‌ದಾಳ್ ಮಾತಿನಲ್ಲಿ ನೀವು ಎಷ್ಟೇ ಯತ್ನಿಸಿದರೂ ಲಿಂಗ ಭಿನ್ನತೆ ಪೂರ್ವ ನಿರ್ಧಾರಿತ ಎಂಬ ಭಾವವಿತ್ತು.
ಲಿಂಗಭೇದ ಪೂರ್ವ ನಿರ್ಧಾರಿತ ಎಂಬಂತೆ ಸಮಾಜದಲ್ಲಿ ಸಾಮಾನ್ಯವಾಗಿ ಕೇಳಿ ಬರುವ ಕೆಲವು ಹೇಳಿಕೆಗಳೆಂದರೆ..
ಹುಡುಗರು ದೈಹಿಕವಾಗಿ ಹುಡುಗಿಯರಿಗಿಂತ ಬಲಿಷ್ಠ
ಹುಡುಗರು ಅಳಬಾರದು
ಅವಳಿಗೆ ಅಡುಗೆ ಮಾಡಲು ಬರುವುದೇ ಇಲ್ಲ
ಹುಡುಗಿಯಂತೆ ಅಳುತ್ತೀಯಲ್ಲ
ಹುಡುಗರು ತುಂಟರು
ಹುಡುಗರು ಕ್ರೀಡೆಯಲ್ಲಿ, ಹುಡುಗಿಯರು ಕರಕುಶಲ ಕಲೆಯಲ್ಲಿ ನಿಪುಣರು
ಹುಡುಗಿಯರ ಸ್ವಭಾವ ಬಹಳ ಕೋಮಲ
ಹುಡುಗರು ಗಣಿತದಲ್ಲಿ ಮೇಲು
ಹುಡುಗಿಯರ ಡ್ರೆಸ್ ಗುಲಾಬಿ, ಕೆಂಪು ರಂಗಿದ್ದರೆ, ಗಂಡುಮಕ್ಕಳದ್ದು ನೀಲಿ, ಕಪ್ಪು ಇರಬೇಕು
ಶಾಲಾ ಪಠ್ಯದಲ್ಲೂ ಇಂತಹುದೇ ಲಿಂಗಭೇದ ಎಣಿಸುವ ಪಾಠಗಳು ನುಸುಳಿವೆ. ಉದಾಹರಣೆಗೆ ಬಸವನು ತೋಟಕ್ಕೆ ಹೋದನು. ಕಮಲಳು ಅಡುಗೆ ಮಾಡುತ್ತಾಳೆ.
ಮಕ್ಕಳಲ್ಲಿ ಇಂತಹ ಲಿಂಗಭೇದದ ಭಾವನೆ ನುಸುಳಿದರೆ ಅದು ಹಾಗೆಯೇ ಬೆಳೆಯುತ್ತ ಹೋಗುತ್ತದೆ ಎನ್ನುತ್ತಾರೆ ಪ್ರೊ.ಲೀನಾ. ಇಂತಹ ತಾರತಮ್ಯವನ್ನು ಎಳವೆಯಲ್ಲೇ ಚಿವುಟಿ ಹಾಕಿದರೆ ಉತ್ತಮ. ಸಮಾನತೆ ಹಾಗೂ ಸಮಾನ ಗೌರವ ನೀತಿಯನ್ನು ಚಿಕ್ಕಂದಿನಿಂದಲೇ ಹೇಳಿಕೊಡಬಹುದು ಎನ್ನುತ್ತಾರೆ ಅವರು. ‘ಕಿ ಆ್ಯಂಡ್ ಕಾ’ ಬಾಲಿವುಡ್ ಸಿನಿಮಾ ಲಿಂಗ ಸಮಾನತೆ ತತ್ವದ ಮೇಲೇ ನಿರ್ಮಾಣವಾಗಿದ್ದು. ಹೆಣ್ಣು ಕೋಮಲೆಯಲ್ಲ ಎಂಬುದನ್ನು ಬಾಕ್ಸರ್ ಗೀತಾ ಸಿಂಗ್ ಪೋಗಟ್ ನೋಡಿ ತಿಳಿದುಕೊಳ್ಳಬಹುದು.
ಚಿಕ್ಕ ವಯಸ್ಸಿನಲ್ಲೇ ಕೆಲವು ಅಭ್ಯಾಸಗಳು
ಮಕ್ಕಳಿಗೆ ಯಾವ ರಂಗಿನ ಉಡುಪು ಬೇಕೆಂಬುದನ್ನು ಅವರೇ ನಿರ್ಧರಿಸಲಿ
ಗಂಡು ಮಗು ಟೆಡ್ಡಿ ಬೇರ್ ಅಥವಾ ಬಾರ್ಬಿ ಬೊಂಬೆ ಜೊತೆ ಬೇಕಾದರೂ ಆಡಲಿ
ಹುಡುಗಿಯಂತೆ ಅಳಬೇಡ ಎಂದು ಹುಡುಗನಿಗೆ ಹೇಳುವುದನ್ನು ನಿಲ್ಲಿಸಿ.
ಕರಕುಶಲ ಕಲೆಯಲ್ಲಿ ಆಸಕ್ತಿ ಇದ್ದರೆ ಹುಡುಗರೂ ಕಲಿಯಲಿ.
(ಡ್ರೆಸ್ ಡಿಸೈನರ್ ಆಗಬಹುದು)
ಹುಡುಗ ಅಡುಗೆಮನೆಗೆ ಬಂದರೆ ‘ನಿಂಗೇನು ಕೆಲಸ?’ ಎಂದು ಗದರಬೇಡಿ.
(ಸೆಲೆಬ್ರಿಟಿ ಬಾಣಸಿಗ ಸಂಜೀವ್ ಕಪೂರ್ ಅವರನ್ನು ನೆನಪಿಸಿಕೊಳ್ಳಿ)
ಮಕ್ಕಳ ಪಠ್ಯದಲ್ಲಿ ಲಿಂಗ ಸಮಾನತೆ
ತಾಯಿಯೆಂದರೆ ಅಡುಗೆಮನೆಯಲ್ಲಿ ತರಕಾರಿ ಕತ್ತರಿಸುವುದು, ತಂದೆ ಆರಾಮವಾಗಿ ದಿನಪತ್ರಿಕೆ ಓದುವುದು... ಹಿಂದಿನ ತಲೆಮಾರಿನವರು ಇಂತಹ ಚಿತ್ರಗಳಿರುವ ಪಠ್ಯಪುಸ್ತಕವನ್ನೇ ಓದಿ ಬೆಳೆದಿದ್ದು. ಆದರೆ ಮಹಾರಾಷ್ಟ್ರದ ಪಠ್ಯದಲ್ಲಿ ಈ ಚಿತ್ರಣ ಬದಲಾಗಿದೆ. ಬದಲಾಗುತ್ತಿರುವ ಸಾಮಾಜಿಕ ಸ್ಥಿತಿಗತಿಯ ಹಿನ್ನೆಲೆಯಲ್ಲಿ ಲಿಂಗ ಸಮಾನತೆಗೆ ಒತ್ತು ಕೊಟ್ಟಿರುವ ಅಲ್ಲಿಯ ಪಠ್ಯಪುಸ್ತಕ ಮಂಡಳಿ ‘ಬಾಲಭಾರತಿ’  2ನೆ ತರಗತಿಯ ಪಠ್ಯದಲ್ಲಿ ಮಹಿಳೆಯನ್ನು ಹೆಚ್ಚು ಪ್ರಗತಿಪರಳಾಗಿ ಚಿತ್ರಿಸಲಾಗಿದೆ.
ಮಹಿಳಾ ಪೈಲಟ್, ಮಹಿಳಾ ಪೊಲೀಸ್, ಪುರುಷ ಬಾಣಸಿಗ, ಬಟ್ಟೆಗೆ ಇಸ್ತ್ರಿ ಮಾಡುವ ಗಂಡಸು... ಹೀಗೆ ಲಿಂಗ ಸಮಾನತೆ ತೋರಿಸುವ ಚಿತ್ರಗಳನ್ನು ಹಾಗೂ ಪಾಠವನ್ನು ಸೇರಿಸಲಾಗಿದ್ದು, ಪುರುಷ ಹಾಗೂ ಮಹಿಳೆ ಅಕ್ಕಪಕ್ಕದಲ್ಲಿ ಕೂತು ತರಕಾರಿ ಹೆಚ್ಚುವ ಚಿತ್ರವೂ ಇದೆ.
ಚಿಕ್ಕಮಕ್ಕಳಲ್ಲಿ ಲಿಂಗ ಸಮಾನತೆಯ ಪಾಠ ಹೇಳುವುದು ಇದರ ಉದ್ದೇಶವಾಗಿದ್ದು, ಪುರುಷ ಹಾಗೂ ಮಹಿಳೆ ಇಬ್ಬರೂ ಯಾವುದೇ ಭೇದವಿಲ್ಲದೇ ಕೆಲಸ ಮಾಡುತ್ತಾರೆ ಎಂದು ಈ ಚಿತ್ರಗಳೇ ಹೇಳುತ್ತವೆ.


ಚೆನ್ನೈಗೆ ಉತ್ತಮ ಸವಾಲು : ಕೇನ್  7ನೇ ಅರ್ಧ ಶತಕ
Highlights
ಟಾಸ್ ಗೆದ್ದ ಮಹೇಂದ್ರ ಸಿಂಗ್ ಧೋನಿ ಸನ್ ರೈಸರ್ಸ್ ತಂಡವನ್ನು ಬ್ಯಾಟಿಂಗ್ ಆಹ್ವಾನಿಸಿದರು. ಆರಂಭಿಕ ಆಟಗಾರ ಅಲೆಕ್ಸ್ ಹೆಲ್ಸ್ ಔಟಾದ ನಂತರ ಧವನ್ ಹಾಗೂ ಕೇನ್ ವಿಲಿಯಮ್ಸ್'ನ್ 12.3 ಓವರ್'ಗಳಲ್ಲಿ 123 ರನ್ ಪೇರಿಸಿದರು.
ಪುಣೆ(ಮೇ.13): ಶಿಖರ್ ಧವನ್ ಹಾಗೂ ನಾಯಕ ಕೇನ್ ವಿಲಿಯಮ್ಸ್'ನ್ ಅವರ 123 ರನ್ ಜೊತೆಯಾಟದ ನೆರವಿನಿಂದ ಸನ್ ರೈಸರ್ಸ್ ಹೈದರಾಬಾದ್ ತಂಡ ಚೆನ್ನೈ ಸೂಪರ್ ಕಿಂಗ್ಸ್ ತಂಡಕ್ಕೆ 180 ರನ್ ಗುರಿ ನೀಡಿದೆ.
ಟಾಸ್ ಗೆದ್ದ ಮಹೇಂದ್ರ ಸಿಂಗ್ ಧೋನಿ ಸನ್ ರೈಸರ್ಸ್ ತಂಡವನ್ನು ಬ್ಯಾಟಿಂಗ್ ಆಹ್ವಾನಿಸಿದರು. ಆರಂಭಿಕ ಆಟಗಾರ ಅಲೆಕ್ಸ್ ಹೆಲ್ಸ್ ಔಟಾದ ನಂತರ ಧವನ್ ಹಾಗೂ ಕೇನ್ ವಿಲಿಯಮ್ಸ್'ನ್ 12.3 ಓವರ್'ಗಳಲ್ಲಿ 123 ರನ್ ಪೇರಿಸಿದರು.
ಇಬ್ಬರು ಆಟಗಾರರು ಅರ್ಧ ಶತಕ ದಾಖಲಿಸಿದರು. ಹೈದರಾಬಾದ್ ಧವನ್  49 ಎಸೆತಗಳಲ್ಲಿ10 ಬೌಂಡರಿ ಹಾಗೂ 3 ಸಿಕ್ಸ್'ನೊಂದಿಗೆ  79 ರನ್ ಪೇರಿಸಿದರೆ,  ಕೇನ್ 39 ಚಂಡುಗಳಲ್ಲಿ  5ಬೌಂಡರಿ, 2ಸಿಕ್ಸ್ ನೊಂದಿಗೆ 51 ರನ್ ಬಾರಿಸಿದರು.
ಕೇನ್ ಅವರದು ಈ ಆವೃತ್ತಿಯಲ್ಲಿ 7ನೇ ಅರ್ಧ ಶತಕ ಹಾಗೂ ಐಪಿಎಲ್ ವೃತ್ತಿ ಜೀವನದಲ್ಲಿ 10ನೆಯದು.  20ಓವರ್'ಗಳಲ್ಲಿ 179/4 ರನ್ ದಾಖಲಿಸಿದರು.
ಸ್ಕೋರ್
ಸನ್ ರೈಸರ್ಸ್ ಹೈದರಾಬಾದ್ 20 ಓವರ್'ಗಳಲ್ಲಿ 179/4
(ಶಿಖರ್ ಧವನ್ 79, ಕೇನ್ 51
ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ವಿರುದ್ಧ ಪಂದ್ಯ
(ವಿವರ ಅಪೂರ್ಣ)


ಕೆಮಿಸ್ಟ್ರಿ ಆಫ್ ಕರಿಯಪ್ಪನ ಬಗ್ಗೆ ಪ್ರೇಕ್ಷಕರ ಭವಿಷ್ಯವಾಣಿ!
Team Udayavani,  Feb 15, 2019, 4:50 AM IST
ಅ
ಅ
ಅ
ಹಳ್ಳಿ ಸೀಮೆಯ ಬದುಕು, ಭಾವಗಳನ್ನ ಹಾಸ್ಯ ಶೈಲಿಯಲ್ಲಿ ದಾಟಿಸೋ ಧಾಟಿಯ ಚಿತ್ರ ಕೆಮಿಸ್ಟ್ರಿ ಆಫ್ ಕರಿಯಪ್ಪ. ಇದರ ಆಂತರ್ಯದ ಮಜಾ ಎಂಥಾದ್ದೆಂಬುದು ಟ್ರೈಲರ್ ಮೂಲಕವೇ ಜಾಹೀರಾಗಿದೆ. ಇದಕ್ಕೆ ವ್ಯಾಪಕವಾದ ವೀಕ್ಷಣೆ, ಮೆಚ್ಚುಗೆಗಳೆಲ್ಲವೂ ಧಾರಾಳವಾಗಿಯೇ ಸಿಕ್ಕಿವೆ. ಇದೇ ತಿಂಗಳ ಹದಿನೈದರಂದು ಬಿಡುಗಡೆಯಾಗಲಿರೋ ಈ ಸಿನಿಮಾ ಬಗ್ಗೆ ಈಗ ಪ್ರೇಕ್ಷಕರೇ ನಿಖರವಾಗಿ ಗೆಲುವಿನ ಭವಿಷ್ಯ ಹೇಳಲಾರಂಭಿಸಿದ್ದಾರೆ!
ಟ್ರೈಲರ್ ನಲ್ಲಿರುವಂಥಾದ್ದೇ ಮನೋರಂಜನೆ ಇಡೀ ಚಿತ್ರದಲ್ಲೂ ಇದ್ದರೆ ಖಂಡಿತಾ ಸೂಪರ್ ಹಿಟ್ಟಾಗುತ್ತೆ ಅಂತ ಪ್ರೇಕ್ಷಕರೇ ಅಭಿಪ್ರಾಯ ಪಡುತ್ತಿದ್ದಾರೆ. ಖಂಡಿತಾ ಇಡೀ ಚಿತ್ರದಲ್ಲಿ ಅಂಥಾದ್ದೇ ಛಾಯೆಯಿದೆ ಅನ್ನೋ ಭರವಸೆಯನ್ನ ನಿರ್ದೇಶಕರೂ ಕೊಟ್ಟಿದ್ದಾರೆ. ಈ ಬೆಳವಣಿಗೆಗಳೆಲ್ಲವೂ ಕರಿಯಪ್ಪನ ಕೆಮಿಸ್ಟ್ರಿಗೆ ದೊಡ್ಡ ಗೆಲುವು ಸಿಗೋ ಸೂಚನೆಯನ್ನೇ ರವಾನಿಸುತ್ತಿವೆ.
ಒಂದು ಸಿನಿಮಾ ಪ್ರಚಾರದ ಪಟ್ಟುಗಳಾಚೆಗೆ ಪ್ರೇಕ್ಷಕರನ್ನು ಸೆಳೆಯೋದೇ ಗೆಲುವಿನ ಮೊದಲ ಹೆಜ್ಜೆ. ಆ ನಿಟ್ಟಿನಲ್ಲಿ ಕೆಮಿಸ್ಟ್ರಿ ಆಫ್ ಕರಿಯಪ್ಪ ಪಕ್ಕಾ ಗೆಲುವಿನ ಹಾದಿಯಲ್ಲಿದೆ. ಪ್ರೇಕ್ಷಕರ ಅಭಿಪ್ರಾಯವೂ ಇದೇ ಆಗಿದೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಅಂಧರಿಗೆ ಒಲಿದ ಚೆಂದದ ವಿಶ್ವಕಪ್
Highlights
ಭಾರತದ ಪರ ಆರಂಭಿಕರಾದ ಅಜಯ್ ಕುಮಾರ್ ರೆಡ್ಡಿ ಹಾಗೂ ಪ್ರಕಾಶ್ ಜಯರಾಮಯ್ಯ ಭರ್ಜರಿ ಆರಂಭವನ್ನೇ ಒದಗಿಸಿದರು.
ಬೆಂಗಳೂರು(ಫೆ.12): ಅತ್ಯಾಕರ್ಷಕ ಪ್ರದರ್ಶನದ ಮೂಲಕ ಫೈನಲ್ ತಲುಪಿದ್ದ ಅಂಧರ ಟೀಂ ಇಂಡಿಯಾ ಪಾಕಿಸ್ತಾನವನ್ನು 9 ವಿಕೆಟ್'ಗಳ ಅಂತರದಲ್ಲಿ ಮಣಿಸುವ ಮೂಲಕ ಟಿ20 ವಿಶ್ವಕಪ್ ಎತ್ತಿಹಿಡಿಯುವಲ್ಲಿ ಸಫಲವಾಯಿತು.
ನಗರದ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ನಡೆದ ಟಿ20 ಫೈನಲ್ ಪಂದ್ಯದಲ್ಲಿ ಪಾಕಿಸ್ತಾನ ತಂಡ 197 ರನ್ ಕಲೆ ಹಾಕಿತ್ತು. ಈ ಗುರಿ ಬೆನ್ನತ್ತಿದ ಟೀಂ ಇಂಡಿಯಾ ಕೇವಲ ಒಂದು ವಿಕೆಟ್ ಕಳೆದುಕೊಂಡು ಜಯದ ನಗೆ ಬೀರಿತು. ಈ ಮೂಲಕ 2012ರಲ್ಲಿನ ಹಾಲಿಚಾಂಪಿಯನ್ ಪಟ್ಟವನ್ನು ಮತ್ತೊಮ್ಮೆ ಉಳಿಸಿಕೊಳ್ಳುವಲ್ಲಿ ಟೀಂ ಇಂಡಿಯಾ ಯಶಸ್ವಿಯಾಯಿತು.
ಮೊದಲು ಬ್ಯಾಟ್ ಮಾಡಿದ ಪಾಕಿಸ್ತಾನ ತಂಡ 197/7 ರನ್'ಗಳ ಸವಾಲಿನ ಮೊತ್ತ ಪೇರಿಸಿತು. ಪಾಕ್ ಪರ ಬಾದರ್ ಮುನೀರ್ 57 ರನ್ ಬಾರಿಸಿ ತಂಡದ ಮೊತ್ತ ಹೆಚ್ಚಿಸಲು ನೆರವಾದರು. ಭಾರತದ ಪರ ಕೇತನ್ ಪಟೇಲ್ ಹಾಗೂ ಜಾಫರ್ ಇಕ್ಬಾಲ್ ತಲಾ ಎರಡು ವಿಕೆಟ್ ಪಡೆದು ಮಿಂಚಿದರು.
ಭಾರತದ ಪರ ಆರಂಭಿಕರಾದ ಅಜಯ್ ಕುಮಾರ್ ರೆಡ್ಡಿ ಹಾಗೂ ಪ್ರಕಾಶ್ ಜಯರಾಮಯ್ಯ ಭರ್ಜರಿ ಆರಂಭವನ್ನೇ ಒದಗಿಸಿದರು. 10ರ ಸರಾಸರಿಯಲ್ಲಿ ಬ್ಯಾಟ್ ಬೀಸಿದ ಈ ಜೋಡಿ 10 ಓವರ್'ಗಳ ಮುಕ್ತಾಯಕ್ಕೆ 109 ರನ್ ಕಲೆ ಹಾಕಿದರು.
43 ರನ್ ಬಾರಿಸಿ ಅರ್ಧಶತಕದತ್ತ ಮುನ್ನುಗ್ಗುತ್ತಿದ್ದ ಅಜಯ್ ಕುಮಾರ್ ರೆಡ್ಡಿ ಇಶ್ರಾರ್ ಹಸನ್'ಗೆ ವಿಕೆಟ್ ಒಪ್ಪಿಸಿ ಪೆವಿಲಿಯನ್ ಸೇರಿದರು. ಇನ್ನು ಕೇತನ್ ಪಟೇಲ್ 26 ರನ್ ಗಳಿಸಿ ರಿಟೈರ್ಡ್ ಹರ್ಟ್ ತೆಗೆದುಕೊಂಡು ಪೆವಿಲಿಯನ್ ಸೇರಿದರು. ನಂತರ ಜಯರಾಮಯ್ಯಗೆ ಉತ್ತಮ ಸಾಥ್ ನೀಡಿದ ದುನ್ನಾ ವೆಂಕಟೇಶ್ 18ನೇ ಓವರ್'ನಲ್ಲಿ ತಂಡವನ್ನು ಗೆಲುವಿನ ದಡ ಸೇರಿಸಿದರು. ಜಯರಾಮಯ್ಯ ಕೇವಲ ಒಂದು ರನ್'ನಿಂದ ಶತಕವಂಚಿತರಾದರು, ಅಜೇಯರಾಗಿ ತಂಡವನ್ನು ಗುರಿ ತಲುಪಿಸಿದರು.
Last Updated 11, Apr 2018, 12:56 PM IST


ಉಪ್ಪಿ ಹೋಮ್ ಮಿನಿಸ್ಟರ್: ಜನ ಸೇವೆಯೇ ನಮಗೆ ಚೌತಿ!
Team Udayavani,  Aug 23, 2017, 11:01 AM IST
ಅ
ಅ
ಅ
ಪ್ರಜಾಕೀಯ ಪಕ್ಷದ ಮೂಲಕ ರಾಜಕೀಯಕ್ಕೆ ಹೆಜ್ಜೆಯಿಟ್ಟ ನಟ ಉಪೇಂದ್ರ ಹಲವು ಕನಸುಗಳನ್ನು ಕನ್ನಡಿಗರ ಮುಂದೆ ಇಡುತ್ತಲೇ ಇದ್ದಾರೆ. ಈ ಎಲ್ಲ ಕನಸುಗಳನ್ನು ನಾವೆಲ್ಲ ಕೇಳ್ಳೋ ಮೊದಲು ಕಿವಿಗೆ ಬಿದ್ದಿದ್ದು ಉಪೇಂದ್ರ ಅವರ ಪತ್ನಿ ಪ್ರಿಯಾಂಕಾ ಅವರಿಗೆ! ರಾಜಕೀಯಕ್ಕೆ ಬರುವ ಮೊದಲು ಉಪೇಂದ್ರ ತಮ್ಮ ಪತ್ನಿ ಜೊತೆ ಏನೆಲ್ಲ ಚರ್ಚೆ ಮಾಡಿದ್ರು? ಪ್ರಿಯಾಂಕಾ ಅವರೂ ರಾಜಕೀಯಕ್ಕೆ ಬರುತ್ತಾರಾ? ಬೆಂಗಾಳಿ ಚೆಲುವೆ ಮನದ ಮಾತು ಇಲ್ಲಿದೆ…
ಉಪೇಂದ್ರ ರಾಜಕಾರಣಿ ಆಗ್ತಿದ್ದಾರಲ್ಲಾ… ಮನೇಲೂ ದೇಶದ ಬಗ್ಗೆಯೇ ಮೂರ್ ಹೊತ್ತೂ ಮಾತಾಡ್ತಿರ್ತಾರಾ?
ಅವರು ಈ ದೇಶ, ವ್ಯವಸ್ಥೆ ಬಗ್ಗೆ ತುಂಬಾ ತಲೆಕೆಡಿಸಿಕೊಂಡಿದ್ದಾರೆ. ಅವರ ಕನಸುಗಳ ಬಗ್ಗೆ ನನ್ನ ಜೊತೆ ಯಾವಾಗಲೂ ಚರ್ಚಿಸುತ್ತಾ ಇರ್ತಾರೆ. ನಾವು ಎಲ್ಲಿಗಾದ್ರೂ ಟ್ರಾವೆಲ್ ಮಾಡೋವಾಗ ಹಾಳಾಗಿರೋ ರಸ್ತೆ ನೋಡಿದ್ರೆ, ಟ್ರಾಫಿಕ್ ಜಾಮ್ ಅನ್ನು ಕಂಡಾಗ, ಈ ಸಮಸ್ಯೆಗಳನ್ನೆಲ್ಲ ಕಂಟ್ರೋಲ್ ಮಾಡೋ ಬಗ್ಗೆ ಹತ್ತಾರು ಐಡಿಯಾಗಳನ್ನು ಹೇಳ್ತಾರೆ. ಅದೆಲ್ಲವನ್ನೂ ಅವರೇ ನಿಮಗೆ ಮುಂದೆ ಹೇಳ್ತಾರೆ. ಜನರಿಗೆ ಏನಾದ್ರೂ ಒಳ್ಳೇದನ್ನು ಮಾಡ್ಬೇಕು ಅನ್ನೋದೇ ಉಪೇಂದ್ರ ಅವರ ಕನಸು. ಮನೆಯಲ್ಲಿ ಇದ್ದಷ್ಟು ಹೊತ್ತು ನ್ಯೂಸ್‌ಗಳನ್ನು ನೋಡ್ತಾ, ಅಪ್‌ಡೇಟ್ ಆಗುತ್ತಾ ಇರ್ತಾರೆ. ನಾನು ಪಕ್ಕದಲ್ಲಿದ್ದರೆ, ಆ ನ್ಯೂಸ್‌ನ ಹಿನ್ನೆಲೆ- ಮುನ್ನೆಲೆ ಬಗ್ಗೆ ಏನಾದ್ರೂ ಹೇಳ್ತಾರೆ.
ಉಪೇಂದ್ರ ಮೊನ್ನೆ ಖಾಕಿ ಅಂಗಿ ತೊಟ್ಟಿದ್ದರು. ಅದನ್ನು ಮೊನ್ನೆಯ ಪ್ರಸ್‌ಮೀಟ್‌ಗೆ ಧರಿಸಲೆಂದೇ ತಂದಿದ್ದಾ?
ಇಲ್ಲ ಅದು, ನಿನ್ನೆ ಮೊನ್ನೆ ತಂದಿದ್ದಲ್ಲ. ಅವರ ಬಳಿ ಖಾಕಿ ಅಂಗಿ ಬಹಳ ಹಿಂದಿನಿಂದಲೇ ಇದೆ. ಅವರ ಅನೇಕ ಸಿನಿಮಾಗಳಲ್ಲಿ ಖಾಕಿ ಅಂಗಿ ಹಾಕಿರೋದನ್ನು ನೀವೂ ನೋಡಿರಬಹುದು. ಖಾಕಿ ಬಟ್ಟೆ ಅನ್ನೋದು ಕಾರ್ಮಿಕರನ್ನು ರೆಪ್ರಸೆಂಟ್ ಮಾಡುವ ಸಂಗತಿ. ಉಪೇಂದ್ರ ಅವರು ರಾಜಕಾರಣವನ್ನು ನೋಡೋ ರೀತಿ ಅದು. ನಮಗೆ ಕೆಲಸ ಮಾಡೋರು ಬೇಕೇ ಹೊರತು, ನಾಯಕರಲ್ಲ. ಪ್ರಸ್‌ಮೀಟ್ ಮುಗಿದ ಮೇಲೂ ಆ ಖಾಕಿ ಅಂಗಿಗೆ ಗೌರವ ಸ್ಥಾನ ನೀಡಿ ಮನೆಯಲ್ಲಿಯೇ ಇಟ್ಟಿದ್ದಾರೆ.
ಉಪೇಂದ್ರರಂತೆ ನಿಮಗೆ ರಾಜಕೀಯದ ಆಸೆ ಇಲ್ವಾ?
ಸದ್ಯಕ್ಕೆ ನನಗೆ ಅಂಥ ಯಾವುದೇ ಆಸೆ ಇಲ್ಲ. ಅಂಥ ಯೋಚನೆಯೂ ನನ್ನಲ್ಲಿಲ್ಲ. ಉಪೇಂದ್ರ ಅವರ ಪ್ರಜಾಕೀಯಕ್ಕೆ ಸಪೋರ್ಟ್ ಮಾಡ್ತೀನಿ. ಸದ್ಯಕ್ಕೆ ಅದೇ ನನ್ನ ಆದ್ಯತೆ. ಇನ್‌ಫ್ಯಾಕ್ಟ್, ಅಷ್ಟೊಂದು ಟೈಂ ಕೂಡ ಇಲ್ಲ. ಮಕ್ಕಳ ಕಡೆ ಗಮನ ಕೊಡಬೇಕು. ಒಂದೆರಡು ಸಿನಿಮಾಗಳ ಶೂಟಿಂಗ್ ಬೇರೆ ನಡೀತಿದೆ. ಜೊತೆಗೆ ಉಪೇಂದ್ರ ಹಾಗೂ ಉಪ್ಪಿ ಫೌಂಡೇಶನ್‌ಗಳ ಕೆಲಸಗಳು, ಕನಸುಗಳು ಬೆಟ್ಟದಷ್ಟಿವೆ. ಚಿತ್ರರಂಗದ ಒಂದಷ್ಟು ಜನ ಸೇರಿಕೊಂಡು “ಫೈರ್’ ಅಂತ ಒಂದು ಸಂಸ್ಥೆ ಪ್ರಾರಂಭಿಸಿದ್ದೇವೆ.
ಹೋಗಲಿ… ರಾಜಕೀಯದಲ್ಲಿ ನಿಮ್ಮ ಇಷ್ಟದ ಮಹಿಳಾ ಲೀಡರ್ ಯಾರು?
ರಾಜಕೀಯದಲ್ಲಿ ನನಗೆ ಅಂಥ ಯಾವುದೇ ಹೆಸರುಗಳೂ ಕಣ್ಮುಂದೆ ಸುಳಿಯುವುದಿಲ್ಲ. ಯಾಕಂದ್ರೆ, ನಾನು ಯಾರ ಫ್ಯಾನ್ ಕೂಡ ಅಲ್ಲ. ಆದರೆ, ನಂಗೆ ಮದರ್ ಥೆರೇಸಾ ಅಂದ್ರೆ ತುಂಬಾ ಗೌರವ, ಪ್ರೀತಿ. ಕೋಲ್ಕತ್ತಾದಲ್ಲಿ ಅವರು, ನಮ್ಮ ತಾಯಿಗೆ ಟೀಚರ್ ಆಗಿದ್ರು. ಅವರಷ್ಟು ನಿಸ್ವಾರ್ಥವಾಗಿ ಜನರ ಸೇವೆ ಮಾಡೋಕೆ ಬೇರೆ ಯಾರಿಂದಲೂ ಸಾಧ್ಯವಿಲ್ಲ ಅನ್ಸುತ್ತೆ. ಜಾತಿ- ಧರ್ಮಗಳನ್ನು ಮೀರಿ, ಪ್ರೀತಿಯೊಂದೇ ಎಲ್ಲಕ್ಕಿಂತ ದೊಡ್ಡ ಧರ್ಮ ಅಂತ ಕಲಿಸಿದವರು ಅವರು. ಅಂಥವರು ಈಗ ಯಾರಿದ್ದಾರೆ ಹೇಳಿ? ವಿವೇಕಾನಂದ ಅವರೂ ನನಗೆ ಇಷ್ಟ. ರಾಜಕೀಯಕ್ಕಿಂತ ಅಧ್ಯಾತ್ಮ, ಫಿಲಾಸಫಿ ಕಡೆ ನನಗೆ ಒಲವು ಜಾಸ್ತಿ.
ಕೋಲ್ಕತ್ತಾದ ತವರು ಮನೆಗೆ ಆಗಾಗ್ಗೆ ಹೋಗ್ತಿರ್ತೀರಾ? ಕೋಲ್ಕತ್ತಾಗೂ, ಬೆಂಗ್ಳೂರಿಗೂ ನೀವು ಕಂಡಂತೆ ಇರೋ ವ್ಯತ್ಯಾಸದ ಗೆರೆ?
ಅಯ್ಯೋ ನಿಮೊYತ್ತಾ? ತವರಿಗೆ ಹೋಗಿ ಮೂರು ವರ್ಷಗಳೇ ಆದವೇನೋ. ಮಕ್ಕಳ ಸ್ಕೂಲ್, ಶೂಟಿಂಗ್ ಅಂತ ಹೋಗೋದಿಕ್ಕೆ ಆಗಲೇ ಇಲ್ಲ. ಅಕ್ಟೋಬರ್‌ನಲ್ಲಿ ಶೂಟಿಂಗ್‌ಗೆ ಕೋಲ್ಕತ್ತಾ ಹೋಗ್ತಿದ್ದೀನಿ. ಕೋಲ್ಕತ್ತಾ- ಬೆಂಗ್ಳೂರಿನ ಮಧ್ಯೆ ತುಂಬಾ ವ್ಯತ್ಯಾಸ ಇದೆ. 14-15 ವರ್ಷದಿಂದ ಬೆಂಗಳೂರೇ ನನ್ನ ಮನೆ. ಇಲ್ಲಿನ ಸೆಳೆತಾನೇ ಬೇರೆ, ತವರಿನ ಸೆಳೆತಾನೇ ಬೇರೆ. ಊಟ- ತಿಂಡಿ, ಹಬ್ಬಗಳು, ಲೈಫ್‌ಸ್ಟೆçಲ್ ಎಲ್ಲಾ ಬೇರೆ ಬೇರೆ. ಆದರೆ, ಎರಡೂ ಕಡೆ ಚಿತ್ರರಂಗ ಒಂದೇ ರೀತಿ ಇದೆ.
ಮನೆಯಲ್ಲಿ ಯಾವ ಸಂಪ್ರದಾಯದ ಪ್ರಕಾರ ಹಬ್ಬಗಳನ್ನು ಆಚರಿಸ್ತೀರಿ?
ಇಲ್ಲಿ ನಾವು ಗಣೇಶ ಚತುರ್ಥಿ, ಯುಗಾದಿ, ನವರಾತ್ರಿ, ವರಮಹಾಲಕ್ಷ್ಮಿಹಬ್ಬಗಳನ್ನು ಆಚರಿಸ್ತೀವಿ. ಅದೇ ಬಂಗಾಳದಲ್ಲಿ ದುರ್ಗಾಪೂಜೆ, ಕಾಳಿ ಪೂಜೆ ಮಾಡ್ತಾರೆ. ನಾನು ಎರಡೂ ಸಂಪ್ರದಾಯಗಳನ್ನು ಆಚರಿಸ್ತೀನಿ.
ಉಪೇಂದ್ರ ಜತೆ ಸಾಕಷ್ಟು ಫ್ಯಾಮಿಲಿ ಟ್ರಿಪ್ ಹೋಗಿದ್ದೀರಿ. ಯಾವ ಪ್ರದೇಶ ನಿಮಗೆ ಈಗಲೂ ಕಾಡುತ್ತೆ?
ಮೊದಲೆಲ್ಲಾ ಟ್ರಿಪ್ ಹೋಗ್ತಿದ್ವಿ. ಈಗ ಅದಕ್ಕೂ ಟೈಂ ಸಿಗ್ತಾ ಇಲ್ಲ. ನನಗೆ ಅಮೆರಿಕ, ಯುರೋಪ್‌ನ ಕೆಲವು ಸ್ಥಳಗಳು ತುಂಬಾ ಇಷ್ಟ. ಉಪೇಂದ್ರ ಜೊತೆ ಹೊರನಾಡು, ಕಳಸ, ಕುದುರೆಮುಖ ಸುತ್ತಾಡಿದ್ದೇನೆ. ಅವರು ಆಗಾಗ್ಗೆ ಕಥೆ ಬರೆಯೋಕೆ ಅಂತ ಆ ಜಾಗಗಳಿಗೆ ಹೋಗ್ತಾರೆ. ಪ್ರಶಾಂತ ವಾತಾವರಣ ಇರೋದ್ರಿಂದ ನಂಗೂ ಇಷ್ಟ ಆಗುತ್ತೆ.
ಉಪೇಂದ್ರ ಕಲ್ಪನೆಯ ಭಾರತವೇ ತುಂಬಾ ವಿಭಿನ್ನ. ಒಂದು ವೇಳೆ ಅವರು ಒಂದು ದಿನದ ಮಟ್ಟಿಗೆ ಸಿಎಂ ಆದ್ರೆ, ಮೊದಲು ಮಾಡುವ ಮೂರು ಕೆಲಸಗಳು ಯಾವುವು?
ಹ್ಹಹ್ಹಹ್ಹ ಒಂದೇ ದಿನದಲ್ಲಿ ದೇಶ ಬದಲಾಯಿಸೋಕೆ ಹೇಗೆ ಸಾಧ್ಯ? ಎಲ್ಲದಕ್ಕೂ ಟೈಂ ಹಿಡಿಯುತ್ತೆ. ಉಪ್ಪಿಗೆ ವ್ಯವಸ್ಥೆಯನ್ನ ಬದಲಾಯಿಸೋ ಬಯಕೆ ಇದೆ. ಮೊದಲಿಗೆ ಬಡತನ ನಿವಾರಣೆಯಾಗಬೇಕು. ಯಾರೂ ಊಟ ಇಲ್ಲದೇ ಇರಬಾರದು. ಎರಡನೆಯದು, ಎಲ್ಲರಿಗೂ ಉಚಿತ ಶಿಕ್ಷಣ ಕೊಡಬೇಕು. ಮೂರನೆಯದು ಒಳ್ಳೆಯ ರಸ್ತೆ, ಇನ್‌ಫ್ರಾಸ್ಟ್ರಕ್ಚರ್ ಇರಬೇಕು. ಮತ್ತೆ  ಕ್ರೈಂ ರೇಟ್ ಕಡಿಮೆಯಾಗಬೇಕು ಅನ್ನೋ ಕನಸುಗಳು ಅವರದು.
ಇವೆಲ್ಲ ಒಂದೇ ದಿನದಲ್ಲಿ ಅವರು ಮಾಡ್ತಾರಾ?
ಅದನ್ನೇ ಹೇಳಿದ್ದು, ಒಂದೇ ದಿನದಲ್ಲಿ ಆಗಲ್ಲ. ಈ ಮೂರೂ ಸಂಗತಿಗಳು ನೆರವೇರೋವಂಥ ಒಂದು ಬಲವಾದ ಕಾನೂನು ಜಾರಿ ಮಾಡಿದ್ರೆ ಹೇಗೆ?
ಓಕೆ… ರಾಜಕೀಯ, ಪ್ರಜಾಕೀಯ ಬಿಡಿ. ಸಿನಿಮಾ ಬಗ್ಗೆ ಹೇಳಿ… ಇತ್ತೀಚೆಗೆ ನೀವು ನೋಡಿ ಇಷ್ಟಪಟ್ಟ ಚಿತ್ರ?
ತಕ್ಷಣಕ್ಕೆ ನೆನಪಿಗೆ ಬರುತ್ತಿಲ್ಲ. ಹ್ಹಾ, “ಬಾಹುಬಲಿ-2′ ಇಷ್ಟ ಆಯ್ತು. ತುಂಬಾ ಗ್ರ್ಯಾಂಡ್ ಆಗಿ ಮಾಡಿದ್ದಾರೆ. ಕನ್ನಡದಲ್ಲಿ “ಕಿರಿಕ್ ಪಾರ್ಟಿ’ಯನ್ನು ನೋಡಿದೆ. ಸಿನಿಮಾ ತುಂಬಾ ಫ್ರೆಶ್ ಅನ್ನಿಸಿತು.
ಪ್ರಿಯಾಂಕಾ ಉಡೋದು ಮೈಸೂರು ಸಿಲ್ಕಾ, ಬೆಂಗಾಲಿ ಸ್ಯಾರಿನಾ?
ನಾನು ಬೆಂಗಾಲಿ ಕಾಟನ್ ಸೀರೆಗಳನ್ನೇ ಜಾಸ್ತಿ ಉಡೋದು. ಬೆಂಗಳೂರಿನಲ್ಲಿ ಇತ್ತೀಚೆಗೆ ಸಿಕ್ಕಾಪಟ್ಟೆ ಸೆಖೆ ಶುರುವಾಗಿದೆ. ರೇಷ್ಮೆ ಸೀರೆಗಳನ್ನೆಲ್ಲ ಧರಿಸೋಕೆ ಹಿಂಸೆ ಆಗುತ್ತೆ.
“ಮಮ್ಮಿ’ ಎಂಬ ಹಾರರ್ ಚಿತ್ರದಲ್ಲಿ ನಟಿಸಿದ್ದ ನಿಮಗೆ, ನಿಜ ಜೀವನದಲ್ಲಿ ಭೂತ- ಪ್ರೇತ ಏನಾದ್ರೂ ಕಾಣಿಸಿಕೊಂಡಿದ್ದು, ಅದರ ಅನುಭವವಾಗಿದು…?
ನಾನು ಅದನ್ನೆಲ್ಲ ನಂಬುತ್ತೇನೆ. ದೇವರ ದಯೆಯಿಂದ ಅಂಥ ಅನುಭವ ಆಗಿಲ್ಲ. ಹಾಗಂತ ನೆಗೆಟಿವ್ ಎನರ್ಜಿ ಇಲ್ಲ ಅಂತ ಹೇಳ್ಳೋಕಾಗಲ್ಲ. ಒಳ್ಳೆಯದು ಇದ್ದಹಾಗೆ, ಕೆಟ್ಟ ಶಕ್ತಿಗಳೂ ಇರುತ್ತವೆ, ಅಲ್ವಾ?
ಮಕ್ಕಳನ್ನು ಆ್ಯಕ್ಟರ್ ಮಾಡ್ತೀರಾ? ಪೊಲಿಟಿಷಿಯನ್ನಾ?
ಖಂಡಿತಾ ನಾವು ಅವರಿಗೆ ಇದೇ ಆಗಿ, ಹೀಗೇ ಮಾಡಿ ಅಂತೆಲ್ಲ ಹೇಳಲ್ಲ. ಮಕ್ಕಳು ಮಾನವೀಯತೆ, ಒಳ್ಳೆಯ ಸಂಸ್ಕಾರಗಳನ್ನು ಕಲಿಯಬೇಕು. ಮೊದಲು ಒಳ್ಳೆಯ ಮನುಷ್ಯರಾದ್ರೆ ಆಮೇಲೆ ಏನು ಬೇಕಾದ್ರೂ ಆಗಬಹುದು.
ತುಂಬಾ ಡಯಟ್ ಮಾಡ್ತೀರಾ? ಏನಿಷ್ಟ ತಿನ್ನೋದಕ್ಕೆ? ಉಪೇಂದ್ರ ಅವ್ರಿಗೆ ಚಿತ್ರಾನ್ನ ಇಷ್ಟ ಅಂತೆ..?
ಇಲ್ಲಪ್ಪಾ, ಡಯಟ್ ಎಲ್ಲ ಮಾಡೋ “ಒಳ್ಳೇ ಗುಣ’ ನಂಗಿಲ್ಲ. ನಂಗೆ ಸ್ವೀಟ್ಸ್ ಅಂದ್ರೆ ತುಂಬಾ ಇಷ್ಟ. ಬಾದಷಾ, ಬೆಂಗಾಲಿ ಸ್ವೀಟ್ಸ್ ಇಷ್ಟ. ಹೌದು, ಉಪೇಂದ್ರ ಅವರಿಗೆ ಚಿತ್ರಾನ್ನ ಇಷ್ಟ. ರೈಸ್ ಐಟಂ ಏನಿದ್ರೂ ಇಷ್ಟಪಡ್ತಾರೆ.
ಗಣೇಶ (ದೇವರು) ಬರ್ತೀದ್ದಾನಲ್ಲಾ… ಚೌತಿ ಹಬ್ಬಕ್ಕೆ ಏನೇನ್ ಅಡುಗೆ ಪ್ಲಾನ್ ಮಾಡ್ಕೊಂಡಿದ್ದೀರಿ?
ಅಯ್ಯೋ ಏನೇನೂ ಪ್ಲಾನ್ ಮಾಡಿಲ್ಲ ಕಣ್ರೀ. ಉಪೇಂದ್ರ ಅವರು ಪ್ರಜಾಕೀಯ ಕೆಲಸದಲ್ಲಿ ಬ್ಯುಸಿ. ಮನೆಗೆ ಬರುವ ಅಭಿಮಾನಿಗಳ ಸಂಖ್ಯೆ ಎಷ್ಟಿದೆ ಅಂದ್ರೆ, ಮನೆ ಒಂಥರಾ ಮೀಟಿಂಗ್ ಪಾಯಿಂಟ್ ಆಗಿºಟ್ಟಿದೆ. ಪ್ರಜಾಕೀಯವನ್ನು ಬೆಂಬಲಿಸಿ ತುಂಬಾ ಜನ ಮನೆಗೆ ಬರಿ¤ದ್ದಾರೆ. ಹೊಸ ಹೊಸ ಐಡಿಯಾದ ಬಗ್ಗೆ ಚರ್ಚಿಸ್ತಾರೆ. ಜನರ ಸಹಕಾರ ನೋಡಿ ಖುಷಿ ಆಗ್ತಿದೆ. ಇದೇ ಒಂಥರ ಹಬ್ಬದ ರೀತಿ. ಗಣೇಶ ಎಲ್ಲರಿಗೂ ಒಳ್ಳೇದು ಮಾಡ್ಲಿ. ಪ್ರಜಾಕೀಯದ ಆಶಯ ನೆರವೇರಲಿ ಅಂತ ಪ್ರಾರ್ಥನೆ ಮಾಡ್ತಿದ್ದೀನಿ. ಹಬ್ಬದ ತಯಾರಿ ಎಲ್ಲ ಆಗಿಲ್ಲ.
ಈ ವ್ಯಕ್ತಿಗಳಿಂದ ನೀವು ಏನನ್ನು ಕಲಿಯಲು ಬಯಸುತ್ತೀರಿ?
1. ಸುದೀಪ್: ಅವರು ತುಂಬಾ ಟ್ಯಾಲೆಂಟೆಡ್ ನಟ. ಅವರಿಂದ ಆ್ಯಕ್ಟಿಂಗ್ ಸ್ಕಿಲ್ ಕಲೀತೀನಿ.
2. ನರೇಂದ್ರ ಮೋದಿ: ಡ್ರೆಸಿಂಗ್ ಸೆನ್ಸ್. ಅವರು ತುಂಬಾ ಚೆನ್ನಾಗಿ ಡ್ರೆಸ್ ಮಾಡ್ಕೊàತಾರೆ.
3. ಉಪೇಂದ್ರ: ಸಿಂಪ್ಲಿಸಿಟಿ. ಅವರು ತುಂಬಾ ಸರಳ ವ್ಯಕ್ತಿ.
4. ಶಿವರಾಜ್‌ಕುಮಾರ್: ಶಿವಣ್ಣನ ಎನರ್ಜಿನ ಯಾರಿಗೂ ಬೀಟ್ ಮಾಡೋಕೆ ಆಗಲ್ಲ. ಅವರಷ್ಟು ಎನರ್ಜಿಟಿಕ್ ಆಗಿರೋದನ್ನು ಕಲಿಯಬೇಕು.
5. ರಮ್ಯಾ: ಸೌಂದರ್ಯ
6. ರಾಧಿಕಾ ಪಂಡಿತ್: ರಾಧಿಕಾ ತುಂಬಾ ಚೆನ್ನಾಗಿ ಮಾತಾಡ್ತಾರೆ. ಅವರ ಮಾತಿನ ಶೈಲಿ ತುಂಬಾ ಇಷ್ಟ ಆಗುತ್ತೆ. ಅದನ್ನು ಕಲೀಬೇಕು.
ಪ್ರಿಯಾಂಕಾ ಎನ್.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


Bengaluru, First Published 6, Sep 2018, 10:04 AM IST
Highlights
ನಟ ರಾಮಕೃಷ್ಣ ಯಾರಿಗೆ ಗೊತ್ತಿಲ್ಲ. ರಂಗನಾಯಕಿ, ಮಾನಸ ಸರೋವರ, ಪಡುವಾರಳ್ಳಿ ಪಾಂಡವರು, ಬೆಂಕಿಯಲ್ಲಿ ಅರಳಿದ ಹೂವು, ಬಬ್ರುವಾಹನ ಹೀಗೆ ಅವರ ನಟನೆಯ ಸಿನಿಮಾಗಳ ಪಟ್ಟಿ ನೋಡುತ್ತ ಹೋಗಬಹುದು.
200ಕ್ಕೂ ಜಾಸ್ತಿ ಸಿನಿಮಾಗಳಲ್ಲಿ ನಟಿಸಿದವರು. ಒಂದುಕಾಲದಲ್ಲಿ ಸೂಪರ್‌ಹಿಟ್ ನಟ ರಾಮಕೃಷ್ಣ. ಇಂಥ ನಟನ ಜೀವನದಲ್ಲಿ ಯಕಶ್ಚಿತ ಒಂದು ಮಾರುತಿ ಕಾರು ಮಹತ್ವದ ಪಾತ್ರ ವಹಿಸಿದ್ದು ಯಾರಿಗೆ ಗೊತ್ತು? ಆ ಕಾರಿನ ರಸವತ್ತಾದ ಕತೆಗಳನ್ನು ಅವರೇ ಹೇಳುತ್ತಾರೆ ಕೇಳಿ.
* ಹುಣಸೂರು ಕೃಷ್ಣಮೂರ್ತಿ, ಪುಟ್ಟಣ್ಣ ಕಣಗಾಲ್, ಕೆ ಬಾಲಚಂದರ್‌ರಿಂದ ರೂಪುಗೊಂಡ ವ್ಯಕ್ತಿ ನಾನು. ನನ್ನ ಜೀವನಕ್ಕೆ ಮೊದಲು ಎಂಟ್ರಿ ಕೊಟ್ಟಿದ್ದೇ ಮಾರುತಿ 800 ಕಾರು.
*1986ರಲ್ಲಿ ನಾನು ಮಾರುತಿ 800 ತೆಗೆದುಕೊಂಡಾಗ ನನ್ನ ಎಲ್ಲರು ದೇವಮಾನವನಂತೆ ಕಂಡಿದ್ದನ್ನು ಈಗಲೂ ನೆನಪಿನಲ್ಲಿ ಇಟ್ಟುಕೊಂಡಿದ್ದೇನೆ.
* ಮನೆಗೆ ಕಾರು ಬಂದ ಕೂಡಲೇ ಅದನ್ನು ನೋಡಕ್ಕೆ ಬಂದಿದ್ದು ಅಂಬರೀಶ್. ಏನಪ್ಪ ಕಾರಿನ ಒಡೆಯ ಆಗ್ಬಿಟ್ಟೆ ಎಂದು ಅವರದ್ದೇ ಸ್ಟೈಲಿನಲ್ಲಿ ನನ್ನ ಕಾಳೆಲೆಯುತ್ತ ನನ್ನ ಕಾರು ಏರಿ ಸೀದಾ ಅದನ್ನು ಅವರ ಮನೆಗೆ ತೆಗೆದುಕೊಂಡು ಹೋದರು. ಒಂದು ದಿನ ಅಂಬರೀಶ್ ಅವರೇ ಓಡಿಸಿದ್ದು.
* ನಾನು ಚಿತ್ರೀಕರಣ ಸೆಟ್‌ಗೆ ಒಮ್ಮೆ ಇದೇ ಕಾರಿನಲ್ಲಿ ಹೋದಾಗ ಕಾರು ನೋಡಿದ ಡಾ ರಾಜ್‌ಕುಮಾರ್ ಅವರು ‘ಅರೆರೇ... ಎಷ್ಟು ಚೆನ್ನಾಗಿದೆ’ ಎಂದು ಕಾರು ಮುಟ್ಟಿ ಫೋಟೋ ತೆಗೆಸಿಕೊಂಡರು.
* ಒಂದು ದಿನ ಕ್ರೇಜಿಸ್ಟಾರ್ ರವಿಚಂದ್ರನ್ ಫೋನ್ ಮಾಡಿ ನನ್ನ ಕಾರು ಚಿತ್ರೀಕರಣಕ್ಕೆ ಬೇಕು ಅಂತ ಕೇಳಿದ್ದರು. ಕ್ರೇಜಿಸ್ಟಾರ್ ತಮ್ಮ ಹಲವು ಚಿತ್ರಗಳಲ್ಲಿ ನನ್ನ ಕಾರು ಬಳಸಿಕೊಂಡಿದ್ದರು.
* ಕಾರು ತಗೊಂಡ ಕನ್ನಡ ಚಿತ್ರರಂಗದ ಮೊದಲ ಹೀರೋ ನಾನೇ ಆಗಿದ್ದೆ. ನಾನು ಕಾರು ತಗೊಂಡ 8 ದಿನಕ್ಕೆ ನಟ ಶಿವರಾಜ್‌ಕುಮಾರ್ ಸ್ವಂತ ಕಾರು ಕೊಂಡರು. 32 ವರ್ಷಗಳಿಂದ ಈ ಕಾರಿನಲ್ಲೇ ಓಡಾಡುತ್ತಿದ್ದೇನೆ. ಇದುವರೆಗೂ ಯಾವುದೇ ರಿಪೇರಿ ಬಂದಿಲ್ಲ.
Last Updated 9, Sep 2018, 10:25 PM IST


ಬನ್ಸಾಲಿ ಪಿಕ್ಚರ್‌ನಲ್ಲಿ ಸಲ್ಲೂ ಇಲ್ಲ?
ಬನ್ಸಾಲಿ ಪಿಕ್ಚರ್‌ನಲ್ಲಿ ಸಲ್ಲೂ ಇಲ್ಲ?
ಪ್ರಜಾವಾಣಿ ವಾರ್ತೆ
Published:
19 ಸೆಪ್ಟೆಂಬರ್ 2018, 01:00  IST
Updated:
19 ಸೆಪ್ಟೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ವಿಲಾಸಿ ಚಿತ್ರಗಳ ಸರದಾರ ಸಂಜಯ್ ಲೀಲಾ ಬನ್ಸಾಲಿ ಅವರ ‘ಇನ್ಶಾಅಲ್ಲಾ’ ಚಿತ್ರಕ್ಕೆ ಸಲ್ಮಾನ್ ಖಾನ್ ಸಹಿ ಹಾಕಿದ್ದಾರೆಯೇ?. ಸಲ್ಲೂ ಹೌದು ಎಂದ ಬೆನ್ನಲ್ಲೇ, ತಮ್ಮ ಮುಂದಿನ ಚಿತ್ರದಲ್ಲಿ ಸಲ್ಲೂ ಇಲ್ಲ ಎಂದು ಬನ್ಸಾಲಿ ಆಪ್ತರು ಹೇಳಿಕೆ ನೀಡಿದ್ದಾರೆ.
ಬನ್ಸಾಲಿ ಚಿತ್ರಗಳ ಲಕ್ಕಿ ಸ್ಟಾರ್ ಎನ್ನಲಾಗುತ್ತಿದ್ದ ರಣವೀರ್ ಸಿಂಗ್ ಅವರನ್ನು ಕೈಬಿಟ್ಟು ಸಲ್ಲೂ ಭಾಯ್‌ಗೆ ಮಣೆ ಹಾಕಿರುವುದು ಬಾಲಿವುಡ್‌ನಲ್ಲಿ ಚರ್ಚೆ ಹುಟ್ಟುಹಾಕಿತ್ತು. ಸಲ್ಲೂ ಎಂದಿನಂತೆ ತಮಾಷೆಗಾಗಿ ಬನ್ಸಾಲಿ ಕಾಲೆಳೆಯುತ್ತಿದ್ದಾರೆಯೇ, ಮಾತುಕತೆ ನಡೆಸಿರುವುದೇ ಬರಿಯ ವದಂತಿಯೇ ಎಂಬ ಗೊಂದಲ ಶುರುವಾಗಿದೆ.
‘ಇನ್ಶಾ ಅಲ್ಲಾ’ ಎಂಬ ಶೀರ್ಷಿಕೆ ಬಿಟ್ಟರೆ ನನಗೆ ಹೆಚ್ಚೇನೂ ಗೊತ್ತಿಲ್ಲ. ಬನ್ಸಾಲಿ ನನ್ನ ಕರೆಗಳನ್ನು ಸ್ವೀಕರಿಸುತ್ತಿಲ್ಲ ನಿಮಗೇನಾದರೂ ಅವರು ಸಿಕ್ಕರೆ ನನಗೆ ಕರೆ ಮಾಡಲು ತಿಳಿಸಿ’ ಎಂದು ‘ಬಿಗ್‌ಬಾಸ್’ ಸಂಬಂಧ ನಡೆದ ಸುದ್ದಿಗೋಷ್ಠಿಯಲ್ಲಿ ಸಲ್ಮಾನ್ ಪತ್ರಕರ್ತರನ್ನು ಕೇಳಿಕೊಂಡಿದ್ದರು.
‘ಸಲ್ಮಾನ್ ಖಾನ್ ಜೊತೆಗೆ ಬನ್ಸಾಲಿ ಮಾತನಾಡಿದ್ದು ನಿಜ. ಆದರೆ ‘ಇನ್ಶಾಅಲ್ಲಾ’ ಚಿತ್ರಕ್ಕಾಗಿ ಅಲ್ಲ. ಆ ಮಾತುಕತೆ ಮುಂದುವರಿದಿಲ್ಲ. ಹಾಗಾಗಿ ಸಲ್ಮಾನ್ ಹೇಳುತ್ತಿರುವ ಮಾತಿನಲ್ಲಿ ಹುರುಳಿಲ್ಲ’ ಎಂಬುದು ಬನ್ಸಾಲಿ ಪಾಳಯದ ಸ್ಪಷ್ಟೀಕರಣ.
ಈ ಹಿಂದೆ ‘ಖಾಮೋಶಿ – ದಿ ಮ್ಯೂಸಿಕಲ್’, ‘ಹಮ್ ದಿಲ್ ದೇ ಚುಕೇ ಸನಂ’ ಮತ್ತು ‘ಸಾವರಿಯಾ’ದಂತಹ ಬನ್ಸಾಲಿ ಚಿತ್ರಗಳಲ್ಲಿ ಸಲ್ಲೂ ಭಾಯ್ ನಟಿಸಿದ್ದರು. ‘ಭಾಜಿರಾವ್ ಮಸ್ತಾನಿ’ಗೆ ಕೂಡಾ ಬನ್ಸಾಲಿ ಸಂಪರ್ಕಿಸಿದ್ದರು ಎನ್ನಲಾಗಿದೆ. ಅದೇನೇ ಇರಲಿ, ಅದ್ದೂರಿ ಸಿನಿಮಾಗಳ ಸರದಾರ ಬನ್ಸಾಲಿ, ಸಲ್ಲೂ ಭಾಯ್ ಅವರನ್ನು ಮತ್ತೆ ನಾಯಕರಾಗಿ ತರುತ್ತಾರಾ ಎಂಬ ಪ್ರಶ್ನೆ ಸದ್ಯಕ್ಕೆ ಪ್ರಶ್ನೆಯಾಗಿಯೇ ಉಳಿದಿದೆ.
0 Post Comments (+)


ಇಂಡೋ-ಅಫ್ಘಾನ್ ಟೆಸ್ಟ್: 200 ರನ್ ಗಡಿ ದಾಟಿದ ಟೀಂಇಂಡಿಯಾ
Highlights
ಭಾರತ ಹಾಗೂ ಅಫ್ಘಾನಿಸ್ತಾನ ಟೆಸ್ಟ್ ಪಂದ್ಯದಲ್ಲಿ ಟೀಂಇಂಡಿಯಾ ಬೃಹತ್ ಮೊತ್ತದತ್ತ ದಾಪುಗಾಲಿಟ್ಟಿದೆ. ಭಾರತದ ಸ್ಕೋರ್ ಹಾಗೂ ಕ್ಷಣ ಕ್ಷಣದ ಮಾಹಿತಿ ಇಲ್ಲಿದೆ.
ಬೆಂಗಳೂರು(ಜೂನ್.14): ಅಫ್ಘಾನಿಸ್ತಾನ ವಿರುದ್ದ ಬೆಂಗಳೂರಿನ ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ಆರಂಭಗೊಂಡಿರುವ ಐತಿಹಾಸಿಕ ಟೆಸ್ಟ್ ಪಂದ್ಯದಲ್ಲಿ ಭಾರತ ಬೃಹತ್ ಮೊತ್ತದತ್ತ ದಾಪುಗಾಲಿಟ್ಟಿದೆ. ಟಾಸ್ ಗೆದ್ದು ಬ್ಯಾಟಿಂಗ್ ಇಳಿದಿರುವ ಭಾರತ 200 ರನ್ ಗಡಿ ದಾಟಿದೆ.
ಆರಂಭಿಕ ಶಿಖರ್ ಧವನ್ ಸಿಡಿಸಿದ ಭರ್ಜರಿ ಶತಕ ಹಾಗೂ ಮುರಳಿ ವಿಜಯ್ ಸಿಡಿಸಿದ ಅರ್ಧಶತಕದ ನೆರವಿನಿಂದ ಭಾರತ ದಿಟ್ಟ ಹೋರಾಟ ನೀಡುತ್ತಿದೆ. ಶಿಖರ್ ಧವನ್ 107  ರನ್ ಸಿಡಿಸಿ ಔಟಾದರು. ಆದರೆ ಮುರಳಿ ವಿಜಯ್  ಹಾಗೂ ಕೆಎಲ್ ರಾಹುಲ್ ಜೊತೆಯಾಟದಿಂದ ಭಾರತ ಭೋಜನ ವಿರಾಮಕ್ಕೂ ಮೊದಲೇ 200 ರನ್ ಗಡಿ ದಾಟಿದೆ.


ಪುರುಷರಿಗೆ ಬೇಡದ ಸ್ತನ ಗಾತ್ರ ಕುಗ್ಗಿಸಲು ಇಲ್ಲಿದೆ ಸುಲಭ ದಾರಿ
Wellness
|
Published: Sunday, June 11, 2017, 13:23 [IST]
ಸದೃಢವಾದ ಆಕರ್ಷಕ ಮೈಕಟ್ಟು ಹೊಂದಿರಬೇಕು ಎನ್ನುವುದು ಎಲ್ಲರ ಸಾಮಾನ್ಯ ಬಯಕೆ. ಅಸಮರ್ಪಕವಾದ ಆಹಾರ ಪದ್ಧತಿ, ಕಳಪೆ ಮಟ್ಟದ ವ್ಯಾಯಾಮ ಮತ್ತು ಮಾದಕ ವಸ್ತುಗಳ ಸೇವನೆಗಳಿಂದ ದೇಹದ ಬೆಳವಣಿಗೆ ಹಾಗೂ ಆಕಾರದಲ್ಲಿ ಗಣನೀಯವಾದ ಬದಲಾವಣೆ ಕಾಣಬಹುದು. ಎದೆ ಭಾಗ ಹಾಗೂ ಹೊಟ್ಟೆ ಅಗತ್ಯಕ್ಕಿಂತ ಹೆಚ್ಚು ಉಬ್ಬಿಕೊಳ್ಳುವುದು, ತೋಳುಗಳಲ್ಲಿ ಕೊಬ್ಬಿನ ಶೇಖರಣೆ ಹೀಗೆ ಅನೇಕ ಸಮಸ್ಯೆಗಳಿಂದ ಆರೋಗ್ಯ ಸಂಬಂಧಿ ತೊಂದರೆಗಳು ಕಾಣಿಸಿಕೊಳ್ಳಬಹುದು.
ಇತ್ತೀಚಿನ ದಿನದಲ್ಲಿ ಪುರುಷರಿಗೆ ಸೌಂದರ್ಯ ಪ್ರಜ್ಞೆ ಹೆಚ್ಚುತ್ತಿರುವುದು ಒಳ್ಳೆಯ ಬೆಳವಣಿಗೆ ಎಂದು ಹೇಳಬಹುದು. ಹಾಗಾಗಿಯೇ ತಮ್ಮ ಎದೆ ಅಳತೆ, ಸೊಂಟದ ಭಾಗ, ಹೊಟ್ಟೆಯ ನಿಯಂತ್ರಣ ಹಾಗೂ ಕೈ-ಕಾಲುಗಳ ಸುತ್ತಳತೆಯ ಬಗ್ಗೆ ಹೆಚ್ಚು ಗಮನ ನೀಡುತ್ತಿದ್ದಾರೆ. ಇವುಗಳ ನಿರ್ವಹಣೆಗೆ ಅನೇಕ ಕಸರತ್ತುಗಳನ್ನು ಮಾಡುವುದು ಕಾಣಬಹುದು.
ಆದರೆ ಕೆಲವರಿಗೆ ಸೂಕ್ತ ಸಮಯದ ನಂತರದ ಅವಧಿಯಲ್ಲಿ ತಮ್ಮ ದೇಹದ ನಿರ್ವಹಣೆಯ ಬಗ್ಗೆ ಅರಿವಾಗುತ್ತದೆ. ಆಗ ದೇಹದ ಬದಲಾವಣೆ ಸ್ವಲ್ಪ ಕಷ್ಟ ಎನ್ನಬಹುದು. ಆದರೂ ಕೆಲವು ನಿಯಮಗಳನ್ನು ಅನುಸರಿಸಿದರೆ ಬೇಕಾದ ಹಾಗೆ ನಮ್ಮ ದೇಹದ ದೃಢತೆಯನ್ನು ಕಾಯ್ದುಕೊಳ್ಳಬಹುದು.
ಕೆಲ ಪುರುಷರಿಗೆ ದೇಹದಲ್ಲಿ ಕೊಬ್ಬಿನಂಶ ಹೆಚ್ಚುತ್ತಿದ್ದಂತೆ ಎದೆ ಭಾಗ (ಸ್ತನ)ದಲ್ಲಿ ಹೆಚ್ಚು ಕೊಬ್ಬು ಶೇಖರಣೆ ಆಗುವುದು. ಇದು ಮಹಿಳೆಯರಿಗೆ ಹೋಲುವಂತಿರಬಹುದು ಅಥವಾ ಅನಾರೋಗ್ಯದ ದೇಹದಂತೆ ಗೋಚರಿಸಬಹುದು. ಈ ಸಮಸ್ಯೆಗಳಿಂದ ದೂರವಾಗಿ, ಸುಂದರ ಎದೆ ಭಾಗವನ್ನು ಹೊಂದಬೇಕೆಂದರೆ ಈ ಕೆಳಗಿನ ನಿಯಮಗಳನ್ನು ಅನುಸರಿಸಿ...
ಕ್ರೀಮ್‍ಗಳ ಬಳಕೆ
ಇದು ತುಂಬಾ ಸುಲಭದ ಉಪಾಯ. ಬೇಡದ ಕೊಬ್ಬಿನಂಶವನ್ನು ತಗ್ಗಿಸಲು ಸಹಾಯಮಾಡುತ್ತದೆ. ಆದರೆ ಕ್ರೀಮ್‍ಗಳಲ್ಲಿ ಬಳಸಲಾದ ಉತ್ಪನ್ನಗಳು ಆರೋಗ್ಯಕರವಾದದ್ದೇ ಎನ್ನುವುದನ್ನು ಖಚಿತಪಡಿಸಿಕೊಂಡು ಬಳಸಬೇಕು.
ವ್ಯಾಯಾಮ
ನಿಯಮಿತವಾದ ಬೆವರುವಿಕೆಯು ಆರೋಗ್ಯಕ್ಕೆ ಒಳ್ಳೆಯದು. ದೇಹಕ್ಕೆ ಸೂಕ್ತವಾದ ದಣಿವನ್ನು ನೀಡುವ ವ್ಯಾಯಾಮಗಳಿಂದ ಆರೋಗ್ಯಕರ ದೇಹ ಪಡೆಯಬಹುದು. ರೋವಿಂಗ್ ವ್ಯಾಯಾಮ ಮಾಡುವುದರಿಂದ ಎದೆ ಭಾಗದ ಕೊಬ್ಬು ಕರಗುವುದು. ದೇಹದ ಆಕಾರಕ್ಕೆ ಬೇಕಾದ ಸೂಕ್ತ ವ್ಯಾಯಾಮಗಳನ್ನು ಯೋಗಶಾಲೆಯಲ್ಲಿ ಮಾಡಬೇಕು. ಆಗ ದೇಹದ ಎಲ್ಲಾ ಅಂಗಾಂಗಗಳು ಆರೋಗ್ಯಕರ ಬದಲಾವಣೆಯನ್ನು ಪಡೆದುಕೊಳ್ಳುತ್ತವೆ.
ಲಿಪೋಸಕ್ಷನ್
ಇದೊಂದು ಶಸ್ತ್ರ ಚಿಕಿತ್ಸೆ. ಈ ಚಿಕಿತ್ಸೆಯಿಂದ ಬೇಡದ ಕೊಬ್ಬನ್ನು ತೆಗೆಯುವುದು. ದೇಹದ ಯಾವ ಭಾಗದಲ್ಲಿ ಬೇಡದ ಕೊಬ್ಬು ಸಂಗ್ರಹವಾಗಿರುತ್ತದೆಯೋ, ಅಂತಹ ಜಾಗದಲ್ಲಿ ಈ ಚಿಕಿತ್ಸೆ ಮಾಡಿಸಬಹುದು. ಇದು ಮಾತ್ರೆ ಹಾಗೂ ಕ್ರೀಮ್‍ಗಳ ಬಳಕೆಗಿಂತ ಹೆಚ್ಚು ಪರಿಣಾಮಕಾರಿ ಫಲಿತಾಂಶ ನೀಡುವುದು ಎನ್ನಲಾಗುತ್ತದೆ.
ಸೂಕ್ತ ಆಹಾರಕ್ರಮ
ಆಹಾರ ಕ್ರಮದಲ್ಲಿ ಕೆಲವು ತಿಂಡಿ-ತಿನಿಸುಗಳಿಂದ ದೂರವುಳಿದು, ದೇಹವನ್ನು ದಂಡಿಸುವುದು ಉಪವಾಸ. ಕ್ರಮಬದ್ಧವಾದ ಉಪವಾಸ ಅಥವಾ ಆಹಾರದಲ್ಲಿ ಪಥ್ಯವನ್ನು ಅನುಸರಿಸುವುದರಿಂದ ಎದೆಯಳತೆಯನ್ನು ಕಾಪಾಡಬಹುದು. ಸೂಕ್ತ ಆಹಾರ ಕ್ರಮದಿಂದ ದೇಹಕ್ಕೆ ಬೇಕಾದ ಪೋಷಕಾಂಶ ಹಾಗೂ ಕೊಬ್ಬಿನ ಸಂಗ್ರಹಣೆ ಸರಾಗವಾಗಿ ಆಗುವುದು. ಎದೆ ಭಾಗ ಮತ್ತು ಮೈಕಟ್ಟು ಸುಂದರವಾಗುವುದು.
ಮಾತ್ರೆಗಳ ಸೇವನೆ
ಕೆಲವು ಸೌಂದರ್ಯ ವರ್ಧಕ ಮಾತ್ರೆಗಳನ್ನು ಸೇವಿಸುವುದರಿಂದ ಸುಂದರ ಮೈಕಟ್ಟನ್ನು ಹೊಂದಬಹುದು. ಆ ಮಾತ್ರೆಗಳು ಎದೆ ಭಾಗ, ಸೊಂಟ, ಹೊಟ್ಟೆ, ಭುಜ ಸೇರಿದಂತೆ ಇನ್ನಿತರ ಅಂಗಾಂಗಗಳಲ್ಲಿ ಸಂಗ್ರಹವಾದ ಕೊಬ್ಬನ್ನು ಕರಗಿಸುವುದು. ಆದರೆ ಇವುಗಳ ಸೇವನೆಯಬಗ್ಗೆ
ಸೂಕ್ತ ಸಲಹೆ ಹಾಗೂ ಮಾರ್ಗದರ್ಶನದ ಅಗತ್ಯವಿರುತ್ತದೆ. ಇಲ್ಲವಾದರೆ ಆರೋಗ್ಯಕ್ಕೆ ಕೆಲವು ಅಡ್ಡ ಪರಿಣಾಮಗಳು ಬೀರಬಹುದು.
ಪುರುಷರ ಬ್ರಾ
ಅತೀ ಸಡಿಲವಾದ ಸ್ತನಗಳನ್ನು ಹೊಂದಿರುವ ಪುರುಷರಿಗಾಗಿಯೇ ಇದು ಮೀಸಲಾಗಿದೆ. ನಿಮ್ಮ ಎದೆಯು ಅತೀ ಸಡಿಲವಾಗಿದ್ದು, ವ್ಯಾಯಾಮ ಕಾಲದಲ್ಲಿ ಇದು ಅಹಿತಕರ ಅನುಭವವನ್ನು ನೀಡುತ್ತಿದ್ದರೆ ಅಂತಹ ಸಂದರ್ಭದಲ್ಲಿ ನೀವು ಈ ಬ್ರಾವನ್ನು ಧರಿಸಬಹುದು. ಈ ಯೋಚನೆಯು ನಿಮಗೆ ವಿಚಿತ್ರವೆನಿಸಿದರೂ ಸಹ, ವ್ಯಾಯಾಮ ನಿರ್ವಹಿಸಲು ಕಷ್ಟವಾದಾಗ ಇದು ಪ್ರಯೋಜನಕಾರಿಯಾಗಿದೆ. ಆದ್ದರಿಂದ, ಆರಂಭದ ಹಂತದಲ್ಲಿ ನೀವು ಈ ಉಪಾಯವನ್ನು ಅನುಸರಿಸಬಹುದು ಮತ್ತು 2 ಅಥವಾ 3 ತಿಂಗಳುಗಳಲ್ಲಿ ಸಹಜವಾಗಿಯೇ ನೀವು ಈ ಬ್ರಾ ಹಾಗೂ ಉಬ್ಬಿದ ಎದೆ ಇವೆರಡರಿಂದಲೂ ಮುಕ್ತರಾಗುವಿರಿ.


ನ್ಯೂಜಿಲ್ಯಾಂಡ್ ನ ಸುಂದರ ತಾಣದಲ್ಲಿ ಕೊಹ್ಲಿ, ಅನುಷ್ಕಾ
  02-02-2019 5:47PM IST    /     No Comments    /     Posted In: Latest News , Entertainment
ನ್ಯೂಜಿಲ್ಯಾಂಡ್ ಸರಣಿ ಗೆದ್ದ ಖುಷಿಯಲ್ಲಿ ಟೀಂ ಇಂಡಿಯಾ ನಾಯಕ ವಿರಾಟ್ ಕೊಹ್ಲಿ ಪತ್ನಿ ಅನುಷ್ಕಾ ಜೊತೆ ಎಂಜಾಯ್ ಮಾಡ್ತಿದ್ದಾರೆ. ಕಾಡಿನ ಸುಂದರ ಪ್ರದೇಶದಲ್ಲಿ ಪತ್ನಿ ಜೊತೆ ಸಮಯ ಕಳೆಯುತ್ತಿದ್ದಾರೆ. ವಿರಾಟ್ ಹಾಗೂ ಅನುಷ್ಕಾ ಸಾಮಾಜಿಕ ಜಾಲತಾಣದಲ್ಲಿ ಫೋಟೋ ಹಂಚಿಕೊಂಡಿದ್ದಾರೆ.
ಅನುಷ್ಕಾ ಶರ್ಮಾ, ಕೊಹ್ಲಿ ಜೊತೆಗಿರುವ ಫೋಟೋ ಹಂಚಿಕೊಂಡಿದ್ದಾರೆ. Best friend forever ಎಂದು ಶೀರ್ಷಿಕೆ ಹಾಕಿದ್ದಾರೆ. ವಿರಾಟ್ ಕೊಹ್ಲಿ ಕೂಡ ಸುಂದರ ಫೋಟೋವನ್ನು ಹಂಚಿಕೊಂಡಿದ್ದಾರೆ. ಅನುಷ್ಕಾ ಜೊತೆಗಿರುವ ಚೆಂದದ ಫೋಟೋ ಹಾಕಿರುವ ವಿರಾಟ್ ಮುಖದಲ್ಲಿ ಸುಂದರ ನಗುವಿದೆ.
ಟೀಂ ಇಂಡಿಯಾ ನ್ಯೂಜಿಲ್ಯಾಂಡ್ ಪ್ರವಾಸದಲ್ಲಿದೆ. ನ್ಯೂಜಿಲ್ಯಾಂಡ್ ಗೆ ತೆರಳಿದ್ದ ಅನುಷ್ಕಾ ಪಂದ್ಯವನ್ನು ವೀಕ್ಷಿಸಿದ್ದಾರೆ. ಸರಣಿ ಗೆದ್ದ ನಂತ್ರ ವಿಶ್ರಾಂತಿ ಪಡೆದಿದ್ದ ವಿರಾಟ್ ಕೊಹ್ಲಿ, ಅನುಷ್ಕಾ ಜೊತೆ ನ್ಯೂಜಿಲ್ಯಾಂಡ್ ಸುತ್ತುತ್ತಿದ್ದಾರೆ.
ಸಂದರ್ಶನವೊಂದರಲ್ಲಿ ಪಾಲ್ಗೊಂಡಿದ್ದ ಅನುಷ್ಕಾ, ಕೊಹ್ಲಿ ಪ್ರಾಮಾಣಿಕತೆಯನ್ನು ಪ್ರೀತಿಸುತ್ತೇನೆ ಎಂದಿದ್ದಾರೆ. ವಿರಾಟ್ ಕೊಹ್ಲಿ ನಿಷ್ಠಾವಂತ ವ್ಯಕ್ತಿ ಎಂದು ಅನುಷ್ಕಾ ಹೊಗಳಿದ್ದಾರೆ.


ಸಲ್ಮಾನ್ ಖಾನ್ ಲವ್ ಯಾತ್ರೆಗೆ ಸುಪ್ರೀಂ ಗ್ರೀನ್ ಸಿಗ್ನಲ್
  27-09-2018 3:39PM IST    /     No Comments    /     Posted In: Latest News , Entertainment
ಬಾಲಿವುಡ್ ನಟ ಸಲ್ಮಾನ್ ಖಾನ್ ಗೆ ಸುಪ್ರೀಂ ಕೋರ್ಟ್ ಗುರುವಾರ ನೆಮ್ಮದಿ ಸುದ್ದಿ ನೀಡಿದೆ. ಲವ್ ಯಾತ್ರಿ ಚಿತ್ರದ ನಿರ್ಮಾಪಕ ಸಲ್ಮಾನ್ ಖಾನ್ ವೆಂಚರ್ಸ್ ಪ್ರೈ ವಿರುದ್ಧ ದೇಶದ ಯಾವುದೇ ಭಾಗದಲ್ಲಿ ಯಾವುದೇ ದಂಡನಾ ಕ್ರಮವನ್ನು ತೆಗೆದುಕೊಳ್ಳವಂತಿಲ್ಲವೆಂದು ಕೋರ್ಟ್ ಹೇಳಿದೆ.
ಮುಖ್ಯ ನ್ಯಾಯಮೂರ್ತಿ ದೀಪಕ್ ಮಿಶ್ರಾ ನೇತೃತ್ವದ ನ್ಯಾಯಮೂರ್ತಿಗಳ ಪೀಠ, ಚಿತ್ರ ಬಿಡುಗಡೆಗೆ ಒಪ್ಪಿಗೆ ನೀಡಿದೆ. ಚಿತ್ರ ಅಕ್ಟೋಬರ್ 5ರಂದು ತೆರೆಗೆ ಬರಲಿದೆ. ಅರ್ಜಿ ವಿಚಾರಣೆ ನಡೆಸಿದ ಪೀಠ, ಚಿತ್ರದ ಹೆಸರು ಹಾಗೂ ಕಥೆಗೆ ಸಂಬಂಧಿಸಿದಂತೆ ದೇಶದ ಯಾವ ಸ್ಥಳದಲ್ಲಿಯೂ ದಂಡನಾ ಕ್ರಮಕೈಗೊಳ್ಳಬೇಡಿ ಎಂದಿದೆ. ಸಲ್ಮಾನ್ ಖಾನ್ ಹಾಗೂ ಚಿತ್ರಕ್ಕೆ ಸಂಬಂಧಿಸಿದ ಕೆಲವರ ವಿರುದ್ಧ ದಾಖಲಾಗಿದ್ದ ಎಲ್ಲ ಎಫ್ಐಆರ್ ರದ್ದು ಮಾಡಿದೆ.
ಸಲ್ಮಾನ್ ಖಾನ್ ನಿರ್ಮಾಣದ ಲವ್ ರಾತ್ರಿ ಚಿತ್ರಕ್ಕೆ ವಿರೋಧ ವ್ಯಕ್ತವಾಗಿತ್ತು. ಚಿತ್ರದ ಹೆಸರು ಹಿಂದೂ ಭಾವನೆಗಳಿಗೆ ಧಕ್ಕೆ ತರ್ತಿದೆ. ನವರಾತ್ರಿ ಹಾಗೂ ಲವ್ ರಾತ್ರಿಗೆ ಹೋಲಿಕೆ ಇದೆ ಎನ್ನಲಾಗಿತ್ತು.ಮುಜಾಫರ್ ನ್ಯಾಯಾಲಯ ಸಲ್ಮಾನ್ ಖಾನ್ ವಿರುದ್ಧ ಎಫ್ಐಆರ್ ದಾಖಲೆಗೆ ಸೂಚನೆ ನೀಡಿತ್ತು. ಇದಾದ ನಂತ್ರ ಸಲ್ಮಾನ್ ಚಿತ್ರದ ಹೆಸರನ್ನು ಲವ್ ರಾತ್ರಿ ಬದಲು ಲವ್ ಯಾತ್ರಿ ಮಾಡಿದ್ದರು.

ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News